acs_logotip.emf

****

**Analiza uresničevanja Resolucije o nacionalnem programu izobraževanja odraslih v Republiki Sloveniji 2013−2020 (ReNPIO13-20) za obdobje 2014−2016**

**Ljubljana, junij 2018**

# 

# Kazalo

[Kazalo 2](#_Toc507763255)

[Kazalo preglednic in slik 4](#_Toc507763256)

[Uvod 6](#_Toc507763257)

[1. Temelji 7](#_Toc507763258)

[1.1. Prispevek ReNPIO 2004−2010 k razvoju IO v Sloveniji in ugotovljene pomanjkljivosti 7](#_Toc507763259)

[1.2. Prednostne naloge, ciljne skupine in cilji, ki jih opredeljuje ReNPIO 2013−2020 8](#_Toc507763260)

[1.2.1. Prednostne naloge 9](#_Toc507763261)

[1.2.2. Ciljne skupine 9](#_Toc507763262)

[1.2.3. Cilji 9](#_Toc507763263)

[2. Kazalniki, ciljne vrednosti in približevanje ciljnim vrednostim 10](#_Toc507763264)

[2.1. Udeležba v vseživljenjskem učenju 10](#_Toc507763265)

[2.2. Stopnja dosežene izobrazbe 13](#_Toc507763266)

[3. Financiranje ReNPIO 2013−2020 v letih 2014, 2015 in 2016 15](#_Toc507763267)

[4. Podatki o izvedenih programih in udeležencih 17](#_Toc507763268)

[4.1. Podatki, zbrani v aplikaciji ReNPIO 17](#_Toc507763269)

[4.1.1. Skupna preglednica 17](#_Toc507763270)

[4.1.2. Javni razpis za programe splošnega neformalnega IO od leta 2012 do leta 2014 18](#_Toc507763271)

[4.1.3. Središča za samostojno učenje (SSU) 19](#_Toc507763272)

[4.1.4. Borze znanja (BZ) 21](#_Toc507763273)

[4.1.5. UTŽO – Univerza za tretje življenjsko obdobje 24](#_Toc507763274)

[4.1.6. Študijski krožki 26](#_Toc507763275)

[4.1.7. Informiranje in svetovanje, zlasti za brezposelne 29](#_Toc507763276)

[4.1.8. ISIO − informativno-svetovalna dejavnost v izobraževanju odraslih 31](#_Toc507763277)

[Partnerstvo 34](#_Toc507763278)

[4.1.9. Izobraževalni programi v Medpodjetniških izobraževalnih centrih (MIC) za brezposelne 36](#_Toc507763279)

[4.1.10. Teden vseživljenjskega učenja (TVU) 37](#_Toc507763280)

[4.1.11. Parada učenja 38](#_Toc507763281)

[4.1.12. Tuji jeziki 39](#_Toc507763282)

[4.2. Andragoški center 39](#_Toc507763283)

[4.3. Drugi projekti in dejavnosti 45](#_Toc507763284)

[4.3.1. Drugi projekti ESS 45](#_Toc507763285)

[4.3.2. Razvoj e-podpore 46](#_Toc507763286)

[4.3.3. Aktivnosti združenj in društev 46](#_Toc507763287)

[4.3.4. Mreža javnih zavodov za izobraževanje odraslih 46](#_Toc507763288)

[5. Podatki iz poročil drugih ministrstev, vključenih v LPIO 47](#_Toc507763289)

[5.1. Ministrstvo za delo, družino, socialne zadeve in enake možnosti (MDDSZ) 47](#_Toc507763290)

[*5.1.1.* *Center za poklicno izobraževanje (CPI)* 48](#_Toc507763291)

[*5.1.2.* *Državni izpitni center – RIC* 49](#_Toc507763292)

[5.2. Ministrstvo za kmetijstvo, gozdarstvo in prehrano (MKGP) 51](#_Toc507763293)

[5.3. Ministrstvo za okolje in prostor (MOP) 52](#_Toc507763294)

[5.4. Ministrstvo za zdravje (MZ) 52](#_Toc507763295)

[5.5. Ministrstvo za kulturo (MK) 53](#_Toc507763296)

[5.6. Ministrstvo za javno upravo 59](#_Toc507763297)

[5.7. Ministrstvo za notranje zadeve 61](#_Toc507763298)

[5.8. Ministrstvo za pravosodje 61](#_Toc507763299)

[6. Zaključki 63](#_Toc507763300)

[Viri in reference 66](#_Toc507763301)

[7. Priloge 68](#_Toc507763302)

[7.1. Središča za samostojno učenje – preglednici 68](#_Toc507763303)

[7.2. Seznam koordinatorjev TVU za leta 2014, 2015 in 2016 70](#_Toc507763304)

[7.3. Podatki iz aplikacije ReNPIO – podrobnejši prikaz dosežene izobrazbe udeležencev 72](#_Toc507763305)

[7.3.1. Središča za samostojno učenje 72](#_Toc507763306)

[7.3.2. Borze znanja 73](#_Toc507763307)

[7.3.3. Univerze za tretje življenjsko obdobje 73](#_Toc507763308)

[7.3.4. Študijski krožki 74](#_Toc507763309)

[7.3.5. Informiranje in svetovanje za brezposelne 74](#_Toc507763310)

[7.3.6. Svetovalna središča ISIO 75](#_Toc507763311)

[7.3.7. Izobraževalni programi v Medpodjetniških izobraževalnih centrih 75](#_Toc507763312)

# Kazalo preglednic in slik

[Preglednica 1: Vključenost odraslih, starih od 25 do 64 let, v katero koli obliko VŽU 10](#_Toc507763313)

[Preglednica 2: Vključenost odraslih v katero koli obliko VŽU glede na doseženo izobrazbo in starost (2016) 10](#_Toc507763314)

[Preglednica 3: Vključenost v programe splošnega neformalnega izobraževanja in učenja (šolsko leto 2014/2015) 12](#_Toc507763315)

[Preglednica 4: Javnoveljavni izobraževalni programi, ki ne dajejo izobrazbe 12](#_Toc507763316)

[Preglednica 5: Vpisani v program OŠO 13](#_Toc507763317)

[Preglednica 6: Odrasli, vpisani v srednješolske programe 13](#_Toc507763318)

[Preglednica 7: Vpisani v višješolske programe 14](#_Toc507763319)

[Preglednica 8: Delež odraslih, starih od 30 do 34 let, s končano terciarno izobrazbo 14](#_Toc507763320)

[Preglednica 9: Financiranje, objavljeno v Poročilih o uresničevanju ReNPIO za leta 2014, 2015 in 2016 15](#_Toc507763321)

[Preglednica 10: Podatki o financiranju za leti 2017 in 2018, povzeti iz sprejetih LPIO 16](#_Toc507763322)

[Preglednica 11: Financiranje LPIO po prednostnih področjih v letih 2014, 2015 in 2016 16](#_Toc507763323)

[Preglednica 12: SKUPNA PREGLEDNICA 17](#_Toc507763324)

[Preglednica 13: Programi splošnega neformalnega izobraževanja odraslih od leta 2012 do leta 2014 (javni razpis) 18](#_Toc507763325)

[Preglednica 14: Osnovni podatki skupaj 26](#_Toc507763326)

[Preglednica 15: Informiranje in svetovanje za brezposelne – skupna preglednica 29](#_Toc507763327)

Preglednica 16: Programi, izobraževanja in usposabljanja za trg dela in št. udeležencev 33

[Preglednica 17: Seznam ISIO strateških partnerjev 35](#_Toc507763323)

[Preglednica 18: Seznam strokovnih partnerjev ISIO 36](#_Toc507763330)

[Preglednica 19: Financiranje ISIO 36](#_Toc507763331)

[Preglednica 20: Izobraževalni programi v MIC 37](#_Toc507763332)

[Preglednica 21: TVU – splošni skupni podatki 38](#_Toc507763333)

[Preglednica 22: Finance TVU (v EUR) 38](#_Toc507763334)

[Preglednica 23: Parada učenja 2016 39](#_Toc507763335)

[Preglednica 24: Kandidati, ki so opravljali izpite iz tujih jezikov za odrasle leta 2014, 2015 in 2016 40](#_Toc507763336)

[Preglednica 25: Javni zavodi, ki jim je MIZŠ sofinanciralo plače vodij in organizatorjev izobraževanja odraslih od leta 2014 do leta 2016 48](#_Toc507763337)

[Preglednica 26: Programi, ki jih izvaja ZRSZ, in število udeležencev 49](#_Toc507763338)

[Preglednica 27: Zaposlitev udeležencev, ki so pridobili NPK 52](#_Toc507763339)

[Preglednica 28: SSU – Središča za samostojno učenje 69](#_Toc507763340)

[Preglednica 29: SSU po porabi časa in sredstev na udeleženca 70](#_Toc507763341)

[Preglednica 30: Seznam koordinatorjev TVU 2014 71](#_Toc507763342)

[Preglednica 31: Seznam koordinatorjev TVU 2015 72](#_Toc507763343)

[Preglednica 32: Seznam koordinatorjev TVU 2016 72](#_Toc507763344)

[Slika 1: Podatki o odraslih, vključenih v VŽU, v zadnjih 12 mesecih pred izvedeno anketo o izobraževanju odraslih 11](#_Toc507763345)

[Slika 2: Udeleženci SSU po spolu 19](#_Toc507763346)

[Slika 3: Udeleženci SSU po zaposlitvenem statusu 19](#_Toc507763347)

[Slika 4: Udeleženci SSU po starosti 20](#_Toc507763348)

[Slika 5: Udeleženci SSU glede na končano najmanj štiriletno srednjo šolo 20](#_Toc507763349)

[Slika 6: Finance SSU 21](#_Toc507763350)

[Slika 7: Udeleženci BZ po spolu 21](#_Toc507763351)

[Slika 8: Udeleženci BZ po zaposlitvenem statusu 22](#_Toc507763352)

[Slika 9: Udeleženci BZ po starosti 22](#_Toc507763353)

[Slika 10: Udeleženci BZ glede na končano štiriletno srednjo šolo 23](#_Toc507763354)

[Slika 11: Financiranje BZ 23](#_Toc507763355)

[Slika 12: Udeleženci UTŽO po spolu 24](#_Toc507763356)

[Slika 13: Udeleženci UTŽO po zaposlitvenem statusu 24](#_Toc507763357)

[Slika 14: Udeleženci UTŽO po starosti 25](#_Toc507763358)

[Slika 15: Udeleženci UTŽO glede na končano štiriletno srednjo šolo 25](#_Toc507763359)

[Slika 16: Financiranje UTŽO 26](#_Toc507763360)

[Slika 17: Udeleženci ŠK po spolu 26](#_Toc507763361)

[Slika 18: Udeleženci ŠK po zaposlitvenem statusu 27](#_Toc507763362)

[Slika 19: Udeleženci ŠK po starosti 27](#_Toc507763363)

[Slika 20: Udeleženci ŠK glede na končano štiriletno srednjo šolo 28](#_Toc507763364)

[Slika 21: Financiranje ŠK 28](#_Toc507763365)

[Slika 22: Informiranje in svetovanje za brezposelne – udeleženci po spolu 29](#_Toc507763366)

[Slika 23: Informiranje in svetovanje za brezposelne – po statusu 30](#_Toc507763367)

[Slika 24: Informiranje in svetovanje za brezposelne – po starosti 30](#_Toc507763368)

[Slika 25: Informiranje in svetovanje za brezposelne – glede na končano štiriletno srednjo šolo 30](#_Toc507763369)

[Slika 26: Informiranje in svetovanje za brezposelne − finance 31](#_Toc507763370)

[Slika 27: Svetovanci ISIO po spolu 33](#_Toc507763371)

[Slika 28: Svetovanci ISIO po zaposlitvenem statusu 33](#_Toc507763372)

[Slika 29: Svetovanci ISIO glede na raven izobrazbe 34](#_Toc507763373)

[Slika 30: Izobraževalni programi v MIC 36](#_Toc507763374)

[Slika 31: Izobraževalni programi v MIC 36](#_Toc507763375)

[Slika 32: Kandidati za potrjevanje NPK po doseženi izobrazbi 49](#_Toc507763376)

[Slika 33: Kandidati za potrjevanje NPK po ravni izobrazbe 50](#_Toc507763377)

[Slika 34: Zaprte osebe, vključene v program usposabljanja, po spolu, starosti in izobrazbi 62](#_Toc507763378)

[Slika 35: Udeleženci SSU po izobrazbi 72](#_Toc507763379)

[Slika 36: Udeleženci BZ po izobrazbi 73](#_Toc507763380)

[Slika 37: Udeleženci UTŽO po izobrazbi 73](#_Toc507763381)

[Slika 38: Udeleženci ŠK po izobrazbi 74](#_Toc507763382)

[Slika 39: Informiranje in svetovanje za brezposelne – po izobrazbi 74](#_Toc507763383)

[Slika 40: Svetovanci ISIO po doseženi izobrazbi 75](#_Toc507763384)

[Slika 41: Izobraževalni programi v MIC 75](#_Toc507763385)

# Uvod

V skladu z obvezo, zapisano v ReNPIO[[1]](#footnote-1), moramo vsaki dve leti predstaviti podrobnejšo analizo izvajanja programov in dejavnosti izobraževanja odraslih, zapisanih v nacionalnem programu. Osnovni poudarki v analizi so namenjeni predstavitvi uspešnosti pri doseganju v tem dokumentu zapisanih ciljnih vrednosti na posameznih področjih. Poudarek je namenjen tudi prikazu osnovnih značilnosti udeležencev v programih in dejavnosti ter skladnosti teh z opredeljenimi ciljnimi skupinami.

Analiza uresničevanja Resolucije o nacionalnem programu izobraževanja odraslih v Republiki Sloveniji 2013-2020 (ReNPIO13-20) za obdobje 2014-2016 se sprejema na podlagi prvega odstavka 46. člena Zakona o izobraževanju odraslih (ZIO-1) (Uradni list RS, št. 6/2018) in Resolucije o nacionalnem programu izobraževanja odraslih v Republiki Sloveniji za obdobje 2013-2020 (Uradni list RS, št. 90/13, (ReNPIO13–20), ki je v skladu s Strategijo razvoja Slovenije, ki je bila sprejeta 7. decembra 2017 in je krovni dokument razvoja države, ki v ospredje postavlja kakovost življenja za vse.

Analizo mora Ministrstvo za izobraževanje, znanost in šport (MIZŠ) posredovati Vladi Republike Slovenije, ta pa z njo seznani državni zbor, ki ReNPIO sprejema.

Zaradi posebnih okoliščin v zvezi s prehodom med finančnima perspektivama ESS 2007−2013 in 2014−2020, ki so v mnogočem krojile pogoje delovanja izvajalcev izobraževanja odraslih, smo se odločili, da predpisano dveletno obdobje podaljšamo v triletno. S tem smo omilili vpliv zunanjih dejavnikov, ki bi sliko lahko neupravičeno popačili.

Analiza temelji na več virih:

* poročila o uresničevanju Letnih programov izobraževanja odraslih (LPIO), ki jih vsako leto pripravlja sektor za izobraževanje odraslih pri MIZŠ;

Ta poročila so sestavljena iz poročil vseh v LPIO sodelujočih ministrstev, ki se med seboj po obsežnosti in poglobljenosti precej razlikujejo.[[2]](#footnote-2)

* različne uradne baze podatkov (SURS, CEUVIZ, EUROSTAT, ZRSZ);
* podatki, zbrani v aplikaciji ReNPIO, ki je bila oblikovana prav v ta namen in jo upravljamo na Andragoškem centru Slovenije.

Na začetku analize predstavljamo pomemben vpliv, ki ga je imel na poznejši pozitiven razvoj izobraževanja odraslih sprejem prve izdaje ReNPIO, ki je veljala za obdobje 2004−2010. To se nam zdi upravičeno predvsem zato, ker zdaj veljavna ReNPIO v mnogočem temelji na osnovah prejšnje in nadaljuje že tedaj začrtano pot. To velja tako za zelo podobno opredeljene ciljne skupine, ki so jim javno financirano izobraževanje odraslih in podporne dejavnosti prvotno namenjeni, kot za ciljne vrednosti, ki so sicer v novem dokumentu zastavljene nekoliko bolj ambiciozno, vendar merijo enake količine.

V nadaljevanju so predstavljeni na eni strani uspešnost pri doseganju v ReNPIO zastavljenih ciljnih vrednosti in na drugi podrobnejše značilnosti udeležencev tako v izobraževalnih programih kot v podpornih dejavnostih.

Na koncu analize so povzeti zaključki, nekaj podrobnejših prikazov pa je dodanih v prilogi.

# Temelji

## Prispevek ReNPIO 2004−2010 k razvoju IO v Sloveniji in ugotovljene pomanjkljivosti

16. junij 2004, ko je Državni zbor Republike Slovenije sprejel prvo izdajo Resolucije o nacionalnem programu izobraževanja odraslih za obdobje 2004-2010 (ReNPIO 2004-2010)[[3]](#footnote-3), lahko še danes označimo kot prelomen. Pogoji za izvajanje programov in podpornih dejavnosti na področju izobraževanja odraslih, predvsem namenjenih ranljivim ciljnim skupinam, so se precej izboljšali.

Kljub nekaterim nerodnostim in pomanjkljivostim, ki so se pojavljale predvsem pri prilagajanju pogojem financiranja iz Evropskih strukturnih skladov (ESS) in so zaradi zapletenosti marsikdaj spravljale izvajalce v resne likvidnostne težave, lahko brez zadrege zapišemo, da je bilo obdobje veljavnosti prvega dolgoročnega nacionalnega programa velik korak naprej. Brez zadržkov lahko naštejemo pomembna področja, na katerih smo opazili pozitivne premike:

Na programski ravni:

* povečal se je vpis odraslih v vse programe splošnega izobraževanja,
* velik napredek je pri razvoju in vključevanju v programe usposabljanja za potrebe dela, vključno s sistemom potrjevanja NPK,
* razvoj in izvajanje javnoveljavnih programov: Usposabljanje za življenjsko uspešnost (UŽU), Računalniška pismenost odraslih RPO, Projektno učenje mladih PUM,
* na področju neformalnega izobraževanja so bili uspešni študijski krožki in U3ŽO,
* znatnemu številu udeležencev je bila v okviru programa Odpravljanje izobrazbenega primanjkljaja povrnjena šolnina za uspešno srednješolsko izobraževanje.

Na ravni podpornih dejavnosti:

* delujoča mreža Središč za samostojno učenje (SSU),
* razpredena svetovalno-informativna dejavnost za odrasle ISIO,
* spodbujanje kakovosti izobraževanja s projektom Ponudimo odraslim kakovostno izobraževanje POKI,
* širjenje in bogatenje promocijske dejavnosti TVU,
* razvojno in raziskovalno delo, na primer:
  + model izobraževanja odraslih za razvoj pismenosti,
  + ovrednotenje javnoveljavnih programov UŽU, RPO, PUM in programov za usposabljanje strokovnih delavcev v teh programih,
  + uresničevanje različnih modelov na regionalni ravni (CVŽU, svetovanje).

Seveda pa ne moremo spregledati marsikaterih pomanjkljivosti, ki jih je ugotovila že Analiza uresničevanja ReNPIO 2004−2010:

* preskromno vključevanje ranljivih ciljnih skupin,
* nezadovoljiva uspešnost udeležencev v programu Osnovne šole za odrasle (OŠO),
* odvisnost delovanja pomembnega dela izvajalcev izobraževanja odraslih od nepredvidljive dinamike uspešnosti črpanja sredstev ESS,
* pomanjkanje zaupanja deležnikov pri vzpostavljanju sistema za vrednotenje neformalno in priložnostno pridobljenih znanj in veščin,
* prevlada usposabljanja za potrebe dela nad splošnim izobraževanjem oziroma premajhen poudarek na splošnem izobraževanju,
* nevključevanje drugih resorjev v okvir sistemskega urejanja izobraževanja odraslih.

Na sistemski ravni:

* nestabilno financiranje javnoveljavnih (JV) in drugih programov splošnega izobraževanja ter podpornih dejavnosti,
* neuresničevanje sistema ugotavljanja, vrednotenja in priznavanja na različne načine pridobljenih znanj in veščin,
* nestabilno sofinanciranje srednješolskega in višješolskega izobraževanja odraslih,
* pomanjkanje medresorskega povezovanja kot ovira za vsebinsko sodelovanje ter racionalnejšo izkoriščenost sredstev in virov,
* neustrezno zakonsko urejanje izobraževanja odraslih (pomanjkanje sodelovanja državne in lokalnih ravni).

Na ravni udeležbe in pravičnosti:

* prebivalci, ki so nižje izobraženi in spadajo med ranljive skupine, se v izobraževanje premalo vključujejo,
* za doseganje kakovosti znanja, ki bi bilo primerljivo z bolj izobraženimi vrstniki, bo treba več vlagati v podporne dejavnosti na njihovi izobraževalni poti.

## Prednostne naloge, ciljne skupine in cilji, ki jih opredeljuje ReNPIO 2013−2020

V nacionalnem programu izobraževanja odraslih so v skladu z veljavnim Zakonom o izobraževanju odraslih:

1. opredeljeni cilji izobraževanja odraslih,

2. določena prednostna področja izobraževanja odraslih,

3. opredeljene dejavnosti, potrebne za izvajanje izobraževanja odraslih, in

4. določen celotni obseg javnih sredstev.

Pri načrtovanju novega nacionalnega programa na področju izobraževanja odraslih smo upoštevali tako dobre izide, h katerim je v marsikaterem vidiku pripomoglo uresničevanje pretekle resolucije (ReNPIO 2004-2010), kakor tudi zgoraj naštete pomanjkljivosti.[[4]](#footnote-4)

Zelo resno in uspešno smo se lotili ene do zgoraj omenjenih pomanjkljivosti, in sicer nevključevanja drugih resorjev v okvir sistemskega urejanja izobraževanja odraslih. Že v ReNPIO 2004−2010 so bila v preglednicah omenjena tudi druga ministrstva, ne le MIZŠ in MDDSZ, vendar se niso vključila v poročila o uresničevanju LPIO, čeprav je bilo jasno, da bi lahko marsikatero od njihovih aktivnosti uvrstili med izobraževanje odraslih.

Pri pripravi novega programa pa nam je uspelo. Poleg omenjenih dveh ministrstev so se v program vključila še ministrstva za kmetijstvo, zdravje, kulturo in notranje zadeve. S tem izhodiščnim naborom smo spodbudili tudi druge resorje, ki so se v LPIO vključevali v naslednjih letih.

Pri pripravi ReNPIO smo velik pomen dajali opredelitvi prednostnih področij in njihovemu vrstnemu redu. Enako poimenovanje in vrstni red smo obdržali tudi pri novi ReNPIO:

1. Prednostno področje: SPLOŠNO, NEFORMALNO IZOBRAŽEVANJE IN UČENJE
2. Prednostno področje: PRIDOBIVANJE FORMALNE IZOBRAZBE
3. Prednostno področje: USPOSABLJANJE ZA POTREBE DELA
4. Prednostno področje: PODPORNE DEJAVNOSTI

Na vseh teh podlagah je bil utemeljen niz ciljev in zavez, ki naj bi jim sledili pri uresničevanju nove resolucije:

### Prednostne naloge

ReNPIO 2013−2020 si je postavila naslednje prednostne naloge:

* povečanje deleža prebivalstva s končano štiriletno srednjo šolo,
* spodbujanje odraslih brez končane osnovne šole za vključitev v osnovnošolsko izobraževanje,
* pridobivanje splošnih znanj za dvig splošne izobraženosti ter ozaveščanje o pomenu in usposabljanje za udejanjanje načel trajnostnega razvoja,
* sofinanciranje možnosti za vnovično vključitev in končanje izobraževanja,
* vzpostavitev stabilnega (so)financiranja javne mreže programov in dejavnosti s poudarkom na manj izobraženih in drugih ranljivih skupinah, ob sodelovanju lokalnih skupnosti,
* spodbujanje partnerstev na vseh ravneh,
* udejanjenje sistema za ugotavljanje, vrednotenje in priznavanje na različne načine pridobljenih znanj in veščin.

### Ciljne skupine

V ReNPIO so opredeljene tudi ciljne skupine, ki jim bodo javno financirani programi predvsem namenjeni:

* **brezposelni:** predvsem starejši od 50 let, ki nimajo poklicne ali strokovne izobrazbe ali imajo manj ključnih ali poklicnih zmožnosti;
* **zaposleni:** predvsem starejši od 45 let s končano manj kot 4-letno srednjo šolo ali pomanjkanjem ključnih ali poklicnih zmožnosti ter zaposleni, ki zaradi specifičnih psihofizičnih zahtev nekega poklica tega ne morejo več opravljati, ko dosežejo določeno starost;
* **mladi,** ki na različnih stopnjah opustijo šolanje;
* **ranljive skupine:** manj izobraženi, socialno ogroženi, priseljenci, Romi, starejši, migranti, invalidi in obsojenci;
* **druge skupine odraslih,** ki imajo omejene možnosti dostopa do socialnih, kulturnih in ekonomskih dobrin, kot so kmetje in prebivalstvo iz manj razvitih regij.

### Cilji

Resolucija si je zastavila tudi dva cilja, ki sta pogojena s sistemskimi spremembami, predvsem s sprejetjem novega Zakona o izobraževanju odraslih ter dopolnitvijo Zakona o organizaciji in financiranju vzgoje in izobraževanja:

1. Enakomerno razmestiti in stabilno financirati javno mrežo izvajalcev in programov izobraževanja odraslih, pri čemer bodo upoštevane tudi nevladne organizacije.
2. Ponudba programov in podpornih dejavnosti, ki bo na voljo vsem prebivalcem, s posebnimi spodbudami za manj izobražene in ranljive skupine bo pokrivala najmanj:
   * program za pridobitev osnovnošolske izobrazbe,
   * programe za pridobitev temeljnih zmožnosti,
   * programe splošnega neformalnega izobraževanja,
   * informiranje in svetovanje ter pomoč pri kariernem načrtovanju,
   * organiziranje postopkov ugotavljanja in potrjevanja predhodno pridobljenega znanja,
   * promocijo vseživljenjskega učenja in trajnostnega razvoja.

# Kazalniki, ciljne vrednosti in približevanje ciljnim vrednostim

V ReNPIO 2013−2020 so opredeljene ciljne vrednosti nekaterih temeljnih kazalnikov, s katerimi lahko vrednotimo uspešnost uresničevanja načrtovanih dejavnosti. Nekateri od teh kazalnikov so opredeljeni na ravni EU, nekatere pa smo oblikovali sami.

## Udeležba v vseživljenjskem učenju

1. Prvi kazalnik dobimo z uporabo ankete o delovni sili (ADS), ki vsako leto meri vključenost v katero koli obliko VŽU v štirih tednih pred snemanjem[[5]](#footnote-5).

**Stopnja udeležbe prebivalstva v starosti od 25 do 64 let v VŽU se bo s 14,5 % v letu 2012 povečala na 19 % v letu 2020.**

Iz podatkov, prikazanih v spodnjih tabelah, vidimo, da smo si to ciljno vrednost postavili neuresničljivo visoko.[[6]](#footnote-6) K tej odločitvi je pripomoglo prepričanje, da je vrednost 16,2 %, ki smo jo po večletni konstantni rasti imeli leta 2010, realna in da je padec na 14,5 % leta 2012 le kratkoročna posledica vsesplošne krize. Očitno smo se ušteli. Dejstvo, da se skoraj vse države, razen svetlih izjem v Skandinaviji, spoprijemajo z neželeno počasnim približevanjem ciljni vrednosti, je slaba tolažba.

Sicer lahko le ugibamo, vendar je ena od možnih razlag za tako nizko vrednost tega kazalnika tudi zmanjševanje pomena organiziranih oblik učenja na področjih splošnega, neformalnega učenja, kjer v znatni meri prevzemata vlogo svetovni splet in njegova »vsevednost«.

Preglednica : Vključenost odraslih, starih od 25 do 64 let, v katero koli obliko VŽU

|  |  |  |  |
| --- | --- | --- | --- |
| **Država/Leto** | **2014** | **2015** | **2016** |
| EU28 | 10,8 | 10,7 | 10,8 |
| **Slovenija** | **12,1** | **11,9** | **11,6** |
| Švedska | 29,2 | 29,4 | 29,6  V |

Vir: EUROSTAT

V preglednici 1 smo poleg podatkov za povprečje EU28 in Slovenijo dodali še podatke za Švedsko, ki je po tem kazalniku vodilna med vsemi.

V spodnji preglednici (preglednica 2) smo dodali še podatke o vrednosti tega kazalnika glede na starost in izobraženost:

Preglednica : Vključenost odraslih v katero koli obliko VŽU glede na doseženo izobrazbo in starost (2016)

|  |  |  |  |  |
| --- | --- | --- | --- | --- |
| **Država/Leto** | **IZOBRAZBA** | | **STAROST** | |
| **manj kot SŠ** | **terciarna** | **20−34 let** | **55−74 let** |
| **EU28** | **4,2** | **18,6** | **30,3** | **4,1** |
| **Slovenija** | **2,4** | **20,7** | **37,5** | **3,2** |
| **Švedska** | **6,2** | **38,6** | **41,6** | **15,8** |

Vir: EUROSTAT

Po pričakovanju je največja razlika med nami in povprečjem EU (še najbolj v primerjavi s Švedsko) vključenost manj izobraženih in starejših.

2. Drugi kazalnik meri vključenost odraslih v VŽU v 12 mesecih pred anketiranjem. Določa se z uporabo ankete o izobraževanju odraslih (AES), ki se na tri do pet let po enotni metodologiji izvaja v vseh državah EU:

**Stopnja udeležbe prebivalstva v starosti od 25 do 64 let v VŽU se bo s 36 % leta 2011 povišala na 45 % leta 2020.**

Po podatkih EUROSTATA, objavljenih oktobra 2017, smo ciljno vrednost, postavljeno za leto 2020, dosegli že leta 2016.

Anketa o izobraževanju odraslih (podatki EUROSTATA)

Udeležba odraslih v VŽU v 12 mesecih pred anketiranjem:

Leta 2007 (25−64 let): 40 %

Leta 2011 (25−64 let): 36 %

Leta 2016 (25−64 let): 46 %

Poglejmo si nekaj podrobnosti na spodnji sliki:

Slika : Podatki o odraslih, vključenih v VŽU, v zadnjih 12 mesecih pred izvedeno anketo o izobraževanju odraslih

Vir: EUROSTAT, preračuni ACS

Na sliki 1 je prikazanih več podatkov.

− Vsak stolpec je razdeljen na dva dela: manjša vrednost prikazuje vključenost v formalno izobraževanje, večji v neformalno. Opazimo lahko, da je največji delež k velikemu povečanju skupne vrednosti vključenosti v VŽU med letoma 2011 in 2016 prispevalo znatno povečanje neformalnega izobraževanja in/ali učenja v starostni skupini 25−34 let (za 10 odstotnih točk) in v starostni skupini 35−44 let (kar za 12 odstotnih točk).

− V rumenih krožcih je skupni podatek za obe obliki izobraževanja. Dejstvo, da je številka v krogu v nekaterih primerih manjša, kot je vrednost stolpca, je posledica tega, da so nekateri isti posamezniki v stolpcih šteti v obeh oblikah (vključeni so bili v formalno in neformalno izobraževanje).

− V modrih pravokotnikih so podatki za Švedsko, skupni za obe obliki izobraževanja, torej primerljivi s slovenskimi krožci. Vidimo, da nas sicer znatno prekašajo v vseh starostnih obdobjih, vendar je zelo razveseljivo, da smo se jim leta 2016 glede na prejšnji dve merjenji precej bolj približali.

3. Tretji kazalnik smo si postavili sami in šteje vključitve v programe splošnega izobraževanja, brez programov usposabljanja za potrebe dela, zakonsko opredeljenih usposabljanj in vozniških šol.

**Delež odraslih v starosti od 25 do 64 let, vključenih v splošno izobraževanje, se bo s 5 % v letu 2011 povečal na 8 % v letu 2020.**

Pri tem kazalniku imamo težave pri pridobivanju ustreznih podatkov. SURS ne objavlja več razčlenjenih podatkov o nadaljnjem izobraževanju, zato predstavljeni podatki niso popolnoma zanesljivi. Menimo pa, da je sklep, ki smo ga iz podatkov izpeljali za potrebe tega prikaza, verodostojen.

V spodnji preglednici (preglednica 3) smo iz podatkov, ki smo jih pridobili od SURS, izpeljali vrednost kazalnika, ki je celo višja od zastavljenega cilja:

Preglednica : Vključenost v programe splošnega neformalnega izobraževanja in učenja (šolsko leto 2014/2015)

|  |  |  |  |  |  |  |
| --- | --- | --- | --- | --- | --- | --- |
| **Programi, ki niso javno veljavni** | | **Javnoveljavni programi (brez vozniških šol)** | **Jezikovni programi** | **Skupaj** | **Prebivalci,**  **stari**  **25−64 let (2015)** | **Delež udeležencev med prebivalci, starimi**  **25−64 let (v %)** |
| **Izvajalci** | **Udeleženci** | **Udeleženci** | **Udeleženci** |
| Ljudske univerze | 29.820 | 15.617 | 28.827 |
| Drugi izvajalci specializirane organizacije za IO | 78.158 |
| **Skupaj** | **107.978** | **15.617** | **28.827** | **152.422** | **1.182.460** | **12,9** |

Vir: SURS, preračuni ACS

Posebno mesto med programi splošnega neformalnega izobraževanja zavzemajo javnoveljavni programi, ki jih potrjuje strokovni svet za izobraževanje odraslih pri MIZŠ. Ti so v zgornji preglednici 3 sicer že zajeti, vendar jih zaradi posebnega pomena predstavljamo še posebej.

Preglednica : Javnoveljavni izobraževalni programi, ki ne dajejo izobrazbe

|  |  |  |  |  |  |
| --- | --- | --- | --- | --- | --- |
| **Šolsko leto** | | **2013/2014** | **2014/2015** | **2015/2016** | **2016/2017** |
| **Vrsta Izvajalcev** | **Št. izvajalcev** | **Število udeležencev** | | | |
| srednje šole | 4 | 104 | 230 | 30 | 138 |
| ljudske univerze | 25 | 3.381 | 3.898 | 2.936 | 3.235 |
| zasebne organizacije | 5 | 87 | 167 | 0 | 147 |
| **SKUPAJ** | **34** | **3.572** | **4.295** | **2.966** | **3.520** |

Vir: CEUVIZ

## Stopnja dosežene izobrazbe

***Osnovna šola:***

**Delež prebivalstva, starejšega od 15 let, z nedokončano osnovno šolo se bo s 4,4 % v letu 2011 zmanjšal na 2,2 % v letu 2020 oziroma prepolovil.**

Po podatkih SURS se delež odraslih, starejših od 15 let, ki nimajo končane osnovne šole, vztrajno zmanjšuje. Leta 2016 je bila tako vrednost tega kazalnika 3,4 %, kar je sicer še daleč od zastavljenega cilja (2,2 % leta 2020), vendar smo lahko, če upoštevamo generacijski premik, vseeno optimistični. To kaže tudi dodani podatek za starostno skupino 15−64 let, kjer je ta ciljna vrednost že precej presežena:

**Delež prebivalcev z nedokončano osnovno šolo:**

(15+) 2014: 3,7 %; 2015: 3,6 %; 2016: **3,4 %**

(15−64 let) 2014: 1,7 %; 2015: 1,6 %; 2016: **1,5 %**

Preglednica : Vpisani v program OŠO

|  |  |  |  |  |  |
| --- | --- | --- | --- | --- | --- |
| **Šolsko leto** | | 2013/2014 | 2014/2015 | 2015/2016 | 2016/2017 |
| **Število izvajalcev (LU)** | **29** | **1.108** | **1.064** | **1.142** | **1.143** |

Vir: CEUVIZ

***Srednja šola:***

**Delež odraslih, starih od 25 do 64 let, s končano najmanj srednjo strokovno izobrazbo, se bo s 57 % v letu 2011 povečal na 63 % v letu 2020.**

Kazalnik o deležu odraslih s končano najmanj štiriletno srednjo šolo smo oblikovali sami. Na podlagi številnih študij je namreč obveljalo, da je končana štiriletna srednješolska izobrazba tisti mejnik, nad katerim se tako zavest o potrebnosti nadaljnjega izobraževanja in/ali učenja kakor tudi zavedanje danih možnosti in poti za vključevanje v tovrstne aktivnosti tako povečajo, da zunanje spodbude niso več nujno potrebne.

Po podatkih SURS je izobraženost slovenske populacije, merjena z dokončano izobrazbeno stopnjo, na zadovoljivi ravni. Zaradi zelo velikega deleža vpisanih se bo ta vrednost v prihodnje še povečevala.

**Delež prebivalcev s končano najmanj štiriletno srednjo šolo:**

(25−64 let) 2014: **57,3 %;** 2015: **58,4 %;** 2016: **59,7 %;**

Dodali smo še podatek za starostno skupino, ki bo leta 2020 (na to leto je naravnana ciljna vrednost) spadala v opredeljeno skupino:

(21−60 let) 2014: **60,7 %;** 2015: **62 %;** 2016: **63,2 %;**

Preglednica : Odrasli, vpisani v srednješolske programe

|  |  |  |  |  |  |
| --- | --- | --- | --- | --- | --- |
| **Šolsko leto** | | **2013/2014** | **2014/2015** | **2015/2016** | **2016/2017** |
| **Vrsta izvajalcev** | **Število izvajalcev** | **Število vpisanih** | | | |
| **srednje šole** | 79 | 14.769 | 13.946 | 13.987 | 13.870 |
| **ljudske univerze** | 29 | 4.367 | 4.488 | 3.559 | 3.031 |
| **zasebne organizacije** | 16 | 2.952 | 2.939 | 3.352 | 3.123 |
| **SKUPAJ** | **124** | **22.088** | **21.373** | **20.898** | **20.024** |

Vir: CEUVIZ

***Terciarna izobrazba:***

**Spodbujanje in sofinanciranje vpisa na višješolske programe strokovnega izobraževanja bo pripomoglo k doseganju cilja EU, to je, da bo imelo do leta 2020 40 % odraslih med 30. in 34. letom končano terciarno izobrazbo.**

ReNPIO se pri terciarnem izobraževanju ukvarja samo s spremljanjem in spodbujanjem višjega strokovnega izobraževanja, ki je tudi v pristojnosti Direktorata za srednje in višje šolstvo ter izobraževanje odraslih.

Preglednica : Vpisani v višješolske programe

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Šolsko leto** | **2013/2014** | | **2014/2015** | | **2015/2016** | | **2016/2017** | |
| **Vrsta izvajalcev** | **Št. zavodov** | **Vpisani** | **Št. zavodov** | **Vpisani** | **Št. zavodov** | **Vpisani** | **Št. zavodov** | **Vpisani** |
| **javni** | 26 | 10.269 | 27 | 8.739 | 29 | 10.193 | 29 | 9.512 |
| **zasebni** | 22 | 2.934 | 21 | 2.724 | 20 | 2.466 | 20 | 2.716 |
| **SKUPAJ** | **48** | **13.203** | **48** | **11.463** | **49** | **12.659** | **49** | **12.228** |

Vir: MIZŠ

Med ciljne vrednosti smo v skladu s ciljno vrednostjo, opredeljeno na ravni EU, uvrstili tudi delež odraslih, starih od 30 do 34 let, ki imajo končano terciarno izobrazbo: ta naj bi do leta 2020 dosegel vrednost 40 %.[[7]](#footnote-7)

Po podatkih EUROSTAT smo že leta 2016 precej presegli ciljno vrednost, postavljeno za leto 2020. Ta podatek temelji na anketi o delovni sili in je tako primerljiv z drugimi državami. V preglednici 8 smo dodali še podatek, ki ga objavlja SURS in temelji na tako imenovanih administrativnih podatkih, torej »trših« in zato bolj verodostojnih. Po teh podatkih je delež nekoliko manjši, vendar bo glede na velik vpis v programe terciarnega izobraževanja do leta 2020 po vsej verjetnosti dosegel želeno vrednost.

Preglednica : Delež odraslih, starih od 30 do 34 let, s končano terciarno izobrazbo

|  |  |  |  |
| --- | --- | --- | --- |
| **Vir (spol)/Leto** | **2014** | **2015** | **2016** |
| **EUROSTAT** | **41,0** | **43,4** | **44,2** |
| moški | 30,0 | 32,0 | 33,6 |
| ženske | 53,6 | 56,4 | 55,3 |
| **SURS** | **35,9** | **36,9** | **37,7** |
| moški | 25,3 | 25,9 | 26,6 |
| ženske | 47,6 | 48,9 | 50,0 |

Vir: EUROSTAT, SURS

# Financiranje ReNPIO 2013−2020 v letih 2014, 2015 in 2016

V preglednici 9 so navedeni zneski financiranja izobraževanja odraslih po posameznih ministrstvih, kot so jih objavili v svojih letnih poročilih, ki so jih posredovali MIZŠ za pripravo skupne zbirne objave.

Kot prvo značilnost lahko opazimo, da se je število sodelujočih ministrstev iz leta v leto povečevalo (nekatera ministrstva so se v tem času tudi preimenovala). Tako se je število s šestih, omenjenih v ReNPIO, povečalo na devet leta 2016.

V preglednico 9 smo vključili podatke o višini načrtovanih sredstev in podatke o realizaciji z izračunanimi indeksi.

Iz podatkov lahko razberemo precejšnja odstopanja med načrtovanimi in realiziranimi sredstvi v posameznih letih. Največja odstopanja, tako med posameznimi leti kakor tudi pri stopnji realizacije načrtovanih sredstev, so posledica nejasnosti in velikih zamikov pri začetku črpanja sredstev iz finančne perspektive ESS 2014−2020, ki se je ponekod zamaknilo tudi za dve leti.

Zaradi tega se je precej spreminjala tudi skupna vsota sredstev, prikazana v zadnji vrstici, ki kaže, da se je obseg sredstev med realizacijo leta 2014 in realizacijo 2016 zmanjšal kar za 17 milijonov eurov ali skoraj za tretjino.

Preglednica : Financiranje, objavljeno v Poročilih o uresničevanju ReNPIO za leta 2014, 2015 in 2016

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Leto** | **2014**  **(LPIO)** | **Reali-zacija** | **Indeks** | **2015**  **(LPIO)** | **Reali-zacija** | **Indeks** | **2016**  **(LPIO)** | **Reali-zacija** | **Indeks** | **Skupaj**  **(indeks)** |
| **MIZŠ** | **8.812.382** | **7.966.393** | **90,4** | **7.360.658** | **7.242.887** | **98,4** | **9.659.900** | **9.436.921** | **97,7** | **95,4** |
| **MDDSZ** | **18.444.721** | **23.590.798** | **127,9** | **16.783.846** | **20.224.535** | **120,5** | **10.034.429** | **6.058.268** | **60,4** | **110,2** |
| **MKGP** | **8.416.410** | **8.374.328** | **99,5** | **8.328.264** | **8.653.066** | **103,9** | **10.115.413** | **8.438.758** | **83,4** | **94,8** |
| **MZ** | **10.532.206** | **10.532.206** | **100** | **10.532.206** | **10.532.206** | **100** | **10.532.206** | **10.844.242** | **103** | **101,0** |
| **MK** | **5.083.913** | **4.489.095** | **88,3** | **2.011.773** | **2.400.045** | **119,3** | **1.785.754** | **1.351.718** | **75,7** | **92,8** |
| **MNZ** | **82.789** | **82.208** | **99,3** | **-** | **-** | **-** | **570.000** | **910.649** | **159,8** | **152,1** |
| **MOP** | **40.000** | **79.000** | **197,5** | **104.706** | **192.555** | **183,9** | **110.000** | **112.808** | **102,5** | **150,9** |
| **MJU** | **-** | **-** | **-** | **56.762** | **56.932** | **100,3** | **1.555.000** | **1.528.182** | **98,3** | **98,3** |
| **MP** | **-** | **-** | **-** | **-** | **-** | **-** | **124.250** | **78.122** | **62,7** | **62,9** |
| **Skupaj** | **51.412.421** | **55.114.028** | **107,2** | **45.178.215** | **49.302.226** | **109,1** | **44.487.202** | **38.759.668** | **87,1** | **101,5** |

Vir: Poročila o uresničevanju LPIO 2014, 2015, 2016 (pripravlja in objavlja MIZŠ)

Ta skrb vzbujajoč podatek lahko omilimo s podatkom iz sprejetih LPIO za leti 2017 in 2018 (čeprav nista predmet te analize).

Preglednica : Podatki o financiranju za leti 2017 in 2018, povzeti iz sprejetih LPIO

|  |  |  |  |  |
| --- | --- | --- | --- | --- |
| **Ministrstvo** | **2017**  **(LPIO)** | **Indeks na realizacijo 2016** | **2018**  **(LPIO)** | **Indeks na sprejeti LPIO 2017** |
| **MIZŠ** | **21.463.211** | **227,4** | **23.566.879** | **109,8** |
| **MDDSZ** | **24.298.523** | **401,1** | **32.447.891** | **133,5** |
| **MKGP** | **10.699.611** | **126,8** | **10.925.250** | **102,1** |
| **MZ** | **10.428.008** | **96,2** | **10.428.008** | **100,0** |
| **MK** | **2.236.988** | **165,5** | **2.510.670** | **112,2** |
| **MNZ** | **570.000** | **62,6** | **793.000** | **139,1** |
| **MOP** | **160.000** | **141,8** | **170.376** | **106,5** |
| **MJU** | **1.800.000** | **117,8** | **1.700.000** | **94,4** |
| **MP** | **135.000,00** | **172,8** | **186.878** | **138,4** |
| **Skupaj** | **71.791.341** | **185,2** | **82.728.953** | **115,2** |

Vir: LPIO za leti 2017 in 2018 (MIZŠ)

Pri analiziranju realizacije ReNPIO 2004−2010 smo velikokrat opozarjali na spremenjena razmerja med obsegom financiranja I. in II. prednostnega področja in podpornih dejavnosti na eni strani ter III.[[8]](#footnote-8) prednostnega področja na drugi. Zaradi zelo velikega deleža brezposelnih je bilo prednostno obravnavanje programov za povečevanje zaposljivosti razumljivo, saj je tak pristop prevladal tudi v drugih državah.

Poglejmo, kako so bila sredstva med posameznimi prednostnimi področji razdeljena v opisovanih treh letih.

Preglednica : Financiranje LPIO po prednostnih področjih v letih 2014, 2015 in 2016

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Področje/Leto** | **2014**  **(LPIO)** | **Reali-zacija** | **Indeks** | **2015**  **(LPIO)** | **Reali-zacija** | **Indeks** | **2016**  **(LPIO)** | **Reali-zacija** | **Indeks** |
| **I. prednostno področje** | **13.218.102** | **13.212.004** | **99,9** | **15.698.960** | **15.293.157** | **97,4** | **18.113.095** | **17.096.126** | **94,4** |
| **II. prednostno področje** | **1.890.000** | **1.772.226** | **93,8** | **1.806.644** | **1.767.333** | **97,8** | **1.832.726** | **1.853.345** | **101,1** |
| **III. prednostno področje** | **31.840.187** | **35.925.297** | **112,8** | **23.480.231** | **28.364.444** | **120,8** | **16.262.700** | **13.770.465** | **84,7** |
| **Podporne dejavnosti** | **4.452.724** | **4.204.501** | **94,4** | **4.194.021** | **3.877.292** | **92,4** | **8.278.681** | **6.039.732** | **73,0** |
| **Skupaj** | **51.401.013** | **55.114.028** | **107,2** | **45.179.856** | **49.302.226** | **109,1** | **44.487.202** | **38.759.668** | **87,1** |

Vir: Poročila o realizaciji LPIO za leta 2014, 2015 in 2016 (MIZŠ)

Na prvi pogled je najbolj opazno zmanjšanje sredstev prav za programe za povečevanje zaposljivosti, ki so bili v prejšnjih letih deležni največje podpore. Vendar je treba pri tem upoštevati dve dejstvi: (1) prikazani so le indeksi glede na realizacijo načrtovanih sredstev, kar pomeni, da osnovnih razmerij med področji, ki so se pri uresničevanju ReNPIO 2004−2010 bistveno spremenila glede na opredeljena na začetku, ne presojamo (na primer sredstva, namenjena formalnemu izobraževanju, so skoraj samo tista, ki so namenjena osnovni šoli za odrasle, čeprav je bilo predvideno, da bo omogočeno sofinanciranje srednješolskega izobraževanja odraslih) in (2) realizacija za leto 2016 je nekoliko zavajajoča, saj so se manjkajoča sredstva zaradi zamika pri začetku črpanja sredstev ESS prenesla v naslednje leto.

# Podatki o izvedenih programih in udeležencih

## Podatki, zbrani v aplikaciji ReNPIO

Izvajalci programov in podpornih dejavnosti, ki jih financira Ministrstvo za izobraževanje, znanost in šport (MIZŠ), morajo o izvedbah poročati financerju z izpolnjevanjem temu namenjenih spletnih obrazcev. Posebna aplikacija, razvita v ta namen, omogoča skrbnikom sproten analitični vpogled v podrobnosti izvedenih programov, o značilnostih udeležencev in o porabljenih finančnih sredstvih.

V tem pregledu se bomo osredotočili predvsem na značilnosti udeležencev, ki so se v letih 2014, 2015 in 2016 udeležili katerega od programov oziroma dejavnosti, na njihovo starostno in izobrazbeno sestavo ter po spolu in statusu. Pri programih oziroma podpornih dejavnostih, kjer je bilo to mogoče, bomo predstavili tudi nekaj podatkov o izvajalcih in vsebini programov, pri vseh pa tudi finančni razrez in deleže sofinanciranja sodelujočih deležnikov.

Aplikacija ReNPIO je za to obdobje zbirala podatke o:

1. Javnem razpisu za programe splošnega neformalnega IO od leta 2012 do leta 2014;
2. SSU – Središčih za samostojno učenje;
3. BZ – Borzah znanja;
4. UTŽO – Univerzah za tretje življenjsko obdobje;
5. ŠK – Študijskih krožkih;
6. MIC – Programih, ki so jih za brezposelne izvajali MIC;
7. ISIO − Svetovalni dejavnosti;
8. TVU – Tednu vseživljenjskega učenja.

### Skupna preglednica

Preglednica : SKUPNA PREGLEDNICA

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Leto** | **2014** | | | **2015** | | | **2016** | | |
| **Program ali dejavnost** | **Izva-jalci** | **Udele-ženci** | **Financiranje MIZŠ (EUR)** | **Izva-jalci** | **Udele-ženci** | **Financiranje MIZŠ (EUR)** | **Izva-jalci** | **Udele-ženci** | **Financiranje MIZŠ (EUR)** |
| SSU – Središča za samostojno učenje | 36 | 8.006 | 722.859 | 36 | 8.162 | 703.357 | 38 | 8.723 | 702.902 |
| BZ – Borze znanja | 4 | 1.040 | 103.233 | 4 | 1.087 | 92.814 | 4 | 1.247 | 92.814 |
| UTŽO – Univerze za tretje življenjsko obdobje | 45 | 7.369 | 67.870 | 48 | 8.640 | 66.532 | 45 | 10.932 | 54.105 |
| ŠK – Študijski krožki | 84 | 2.457 | 240.998 | 87 | 2.507 | 225.897 | 95 | 2.617 | 229.526 |
| Informiranje in svetovanje, zlasti za brezposelne | 34 | 18.863 | 627.666 | 34 | 18.292 | 746.995 | 33 | 16.614 | 536.538 |
| MIC+LU − Programi za brezposelne | 20 | 1.205 | 1.008.151 | 20 | 1.137 | 928.475 | 49 | 1.874 | 1.391.730 |
| TVU Koordinacija | 45 | 290.582 | 80.267 | 40 | 240.025 | 73.867 | 37 | 185.845 | 71.967 |
| **SKUPAJ** |  | **329.522** | **2.851.044** |  | **279.850** | **2.837.937** |  | **225.978** | **3.079.582** |

Vir: Aplikacija ReNPIO, izračuni ACS

Iz preglednice 12 lahko razberemo, da se je število udeležencev pri večini programov povečevalo, razen pri programu, ki zaradi množične zasnove zajema največ udeležencev (TVU), in pri svetovanju za brezposelne, kjer je bilo za nekoliko manj udeležencev leta 2016 krivo zmanjšanje obsega finančnih sredstev.

### Javni razpis za programe splošnega neformalnega IO od leta 2012 do leta 2014

Kot je razvidno že iz naslova javnega razpisa, so se programi izvajali tri leta, in sicer leta 2012, 2013 in 2014. Ker naša analiza zajema obdobje 2014−2016, bomo predstavili samo podatke za leto 2014.

Programi so bili razdeljeni po osmih temeljnih zmožnostih, opredeljenih na ravni EU:

1 sporazumevanje v maternem jeziku

2 sporazumevanje v tujih jezikih

3 matematična kompetenca ter osnovne kompetence v znanosti in tehnologiji

4 digitalna pismenost

5 učenje učenja

6 socialne in državljanske kompetence

7 samoiniciativnost in podjetnost

8 kulturna zavest in izražanje

Iz poročil, ki so jih izvajalci vnesli v aplikacijo ReNPIO, lahko izluščimo osnovne podatke o izvedenih programih:

Programe je izvajalo **24 izvajalcev** – 19 ljudskih univerz, ena razvojna agencija in štiri zasebne organizacije.

Preglednica : Programi splošnega neformalnega izobraževanja odraslih od leta 2012 do leta 2014 (javni razpis)

|  |  |  |  |  |  |
| --- | --- | --- | --- | --- | --- |
| **Zap.**  **številka** | **Temeljna zmožnost** | **Število programov** | **Število udeležencev** | **Delež žensk** | **Delež udeležencev s končano manj kot 4-letno SŠ** |
| 1 | sporazumevanje v slovenskem jeziku | 10 | 131 | 74 | 56,5 |
| 2 | sporazumevanje v tujih jezikih | 26 | 418 | 70 | 15,9 |
| 3 | matematična kompetenca ter osnovne kompetence v znanosti in tehnologiji | 2 | 35 | 54 | 11,4 |
| 4 | digitalna pismenost | 26 | 377 | 63 | 33,2 |
| 5 | učenje učenja | 10 | 147 | 71 | 27,2 |
| 6 | socialne in državljanske kompetence | 20 | 300 | 78 | 32,7 |
| 7 | samoiniciativnost in podjetnost | 12 | 186 | 62 | 26,9 |
| 8 | kulturna zavest in izražanje | 11 | 160 | 80 | 30,2 |
| **SKUPAJ** | | **117** | **1754** | **70** | **28,9** |

Vir: Aplikacija ReNPIO

Podatki o financiranju programov v poročilih izvajalcev niso zajeti.[[9]](#footnote-9)

### Središča za samostojno učenje (SSU)

Zelo razvejana in dobro utečena oblika podporne dejavnosti, namenjene odraslim, je svetovanje pri samostojnem učenju. Mreža SSU se v svojih dolgih letih delovanja približuje številki 40 in pokriva celoten prostor Slovenije.

Na spodnji sliki prikazujemo osnovne podatke o delovanju celotne mreže.

Slika : Udeleženci SSU po spolu

Vir: Aplikacija ReNPIO, izračuni ACS

Na sliki 2 vidimo, da med udeleženci prevladujejo ženske, ki jih je skoraj dve tretjini.

Slika : Udeleženci SSU po zaposlitvenem statusu

Vir: Aplikacija ReNPIO, izračuni AC

Glede na zaposlitveni status se udeleženci ne razlikujejo bistveno glede na spol. Največ udeležencev, tako pri ženskah kot pri moških, je brezposelnih, na drugem in tretjem mestu pa so skoraj izenačeni zaposleni in upokojenci. Precej je tudi študentov/dijakov.

Slika : Udeleženci SSU po starosti

Vir: Aplikacija ReNPIO, izračuni ACS

Po starosti se udeleženci v starostnih razredih 15−24 let (študentje/dijaki) in nad 55 let (upokojenci) razvrščajo v skladu s svojim zaposlitvenim statusom, najštevilčnejši starostni razred (25−49 let) pa predstavljajo zaposleni in brezposelni.

Glede na veliko število različnih stopenj izobrazbe bomo poskušali značilnosti udeležencev prikazati bolj pregledno, in sicer z razvrstitvijo v samo dva razreda: manj kot štiriletna srednješolska izobrazba in najmanj dokončana ta izobrazbena stopnja (podrobnejši prikaz udeležencev glede na končano izobrazbo je v prilogi).

Slika : Udeleženci SSU glede na končano najmanj štiriletno srednjo šolo

Vir: Aplikacija ReNPIO, izračuni ACS

Glede na našo opredelitev ranljivih ciljnih skupin (glede na izobrazbo) lahko ugotovimo, da je med udeleženci SSU ranljivih le približno ena četrtina. Pri moških je ta delež precej večji.

Slika : Finance SSU

Vir: Aplikacija ReNPIO, izračuni ACS

Pri pregledu financ sta najpomembnejša delež MIZŠ in sodelovanje lokalnih skupnosti, saj je prikazovanje lastnega deleža financiranja s strani izvajalcev v mnogočem nerealno.

### Borze znanja (BZ)

V analitičnih podlagah za prenovo Borz znanja (BZ), ki so bile izdelane leta 2014[[10]](#footnote-10), so avtorji kljub nekaterim ugotovljenim pomanjkljivostim sklenili, da je nadaljnji obstoj BZ še vedno upravičen. Posredovanje ali predstavitev znanj več zainteresiranim udeležencem v skupini, kar je pogosta oblika delovanja BZ, sicer ni oblika, ki je bila ob snovanju BZ zamišljena, vendar ima pozitivne učinke.

V novi nalogi, namenjeni prenovi BZ, ki poteka, bodo gotovo predlagane posodobitve zasnove, ki bodo sledile tudi sodobnemu razvoju možnosti sporazumevanja in izmenjave podatkov, ki jih med nastankom sedanje oblike delovanja še ni bilo.

Slika : Udeleženci BZ po spolu

Vir: Aplikacija ReNPIO, izračuni ACS

Na sliki 7 vidimo, da tudi pri uporabi BZ, tako kot pri skoraj vseh izobraževalnih aktivnostih odraslih, prevladujejo ženske, ki jih je med uporabniki okrog tri četrtine.

Slika : Udeleženci BZ po zaposlitvenem statusu

Vir: Aplikacija ReNPIO, izračuni ACS

Po zaposlitvenem položaju (slika 8) tako pri moških kot pri ženskah prevladujejo zaposleni, čeprav njihov delež med posameznimi leti nekoliko niha. Prav tako nihata deleža brezposelnih in upokojencev, čeprav se vsak od njiju razmeroma stabilno vrti okrog ene petine. Nekaj manj uporabnikov je med študenti oziroma dijaki.

Slika : Udeleženci BZ po starosti

Vir: Aplikacija ReNPIO, izračuni ACS

Po starosti (slika 9) deleži sledijo zaposlitvenemu statusu: največ uporabnikov je v starostnem razponu od 25 do 49 let. Če dodamo še starostno kategorijo od 50 do 54 let, pokrijemo zaposlene in brezposelne, uporabniki, stari nad 55 let, pa sovpadajo z deležem upokojencev.

Slika : Udeleženci BZ glede na končano štiriletno srednjo šolo

Vir: Aplikacija ReNPIO, izračuni ACS

Glede izobrazbe (slika 10), kjer prikazujemo samo dve kategoriji (manj in več kot štiriletna srednja šola), pa je zanimivo, da je med moškimi udeleženci več kot polovica takih, ki imajo končano manj kot štiriletno srednjo šolo, pri ženskah pa so udeleženke precej bolj izobražene.

Slika : Financiranje BZ

Vir: Aplikacija ReNPIO, izračuni ACS

Tudi v tem primeru je bistveni podatek financiranje s strani MIZŠ. Opazimo, da se je obseg v opazovanih treh letih kar precej zmanjšal. Pri tem je treba omeniti, da ima med štirimi financiranimi borzami ena vlogo koordinatorice, ki zato prejema tudi posebna finančna sredstva.

### UTŽO – Univerza za tretje življenjsko obdobje

Univerza za tretje življenjsko obdobje je društvo, ki za svoje delovanje ni javno financirano, saj se vzdržuje predvsem s prispevki udeležencev programov, ki jih izvaja. Ker pa izvaja tudi programe, ki so opredeljeni na javnih razpisih, lahko s prijavo na take razpise pridobiva tudi javna sredstva. Zaradi tega jih kljub posebnostim predstavljamo tudi v naši analizi, in sicer enako kot druge izvajalce programov in dejavnosti.

Slika : Udeleženci UTŽO po spolu

Vir: Aplikacija ReNPIO, izračuni ACS

Tudi v primeru UTŽO med udeleženci še v bolj prepričljivi večini prevladujejo ženske (slika 12). Ker gre za specifično populacijo upokojencev, je tako majhen delež moških lahko tudi problematičen, saj lahko kaže na prevladujočo učno neaktivnost starejših moških.

Slika : Udeleženci UTŽO po zaposlitvenem statusu

Vir: Aplikacija ReNPIO, izračuni ACS

Pri zaposlitvenem položaju je prevlada upokojencev glede na zasnovo UTŽO razumljiva. Opazno zmanjševanje njihovega deleža pri obeh spolih v opisovanih treh letih bi lahko pomenilo, da zanimivost ponujenih programov privablja tudi druge prebivalce, vendar tega ne moremo trditi brez zadržkov, saj je večina zmanjšanega deleža upokojencev zaradi kategorije »ni podatka«, ki pa lahko pomeni le bolj površno vodenje evidenc o udeležencih.

Slika : Udeleženci UTŽO po starosti

Vir: Aplikacija ReNPIO, izračuni ACS

Tudi pri vodenju podatkov o starosti (slika 14) izvajalci niso prav posebej dosledni, saj je delež neznanih v tem primeru še večji kot sicer (ni podatka). Podatki o starosti so pričakovani razen v nekaterih primerih nekoliko velikega deleža otrok.

Slika : Udeleženci UTŽO glede na končano štiriletno srednjo šolo

Vir: Aplikacija ReNPIO, izračuni ACS

Glede izobrazbe je predstavljena slika nekoliko drugačna od prejšnjih, saj je velik delež poročevalcev to rubriko pustil prazno (zeleni, zgornji del stolpca). Med tistimi udeleženci, pri katerih je stopnja izobrazbe zapisana, pa tudi v tem primeru prevladujejo bolj izobraženi.

Slika : Financiranje UTŽO

Vir: Aplikacija ReNPIO, izračuni ACS

Pri financiranju UTŽO (slika 16) lahko razberemo, da izvedbo programov večinoma financirajo udeleženci. Delež sofinanciranja MIZŠ je bil leta 2016 okrog 15 %, kar je nekoliko manj v primerjavi z letom 2014, ko je bil dobrih 20 %.

### Študijski krožki

Preglednica : Osnovni podatki skupaj

|  |  |  |  |
| --- | --- | --- | --- |
|  | **2014** | **2015** | **2016** |
| **Število izvajalcev** | **84** | **87** | **95** |
| **Število krožkov** | **236** | **250** | **268** |
| **Število mentorjev (moški)** | **111 (9 moških)** | **108 (12 moških)** | **105 (15 moških)** |
| **Število udeležencev** | **2.457** | **2.507** | **2.617** |

Vir: Aplikacija ReNPIO, izračuni ACS

Slika : Udeleženci ŠK po spolu

Vir: Aplikacija ReNPIO, izračuni ACS

Tudimed udeleženci študijskih krožkov (ŠK) prevladujejo ženske, saj jih je več kot tri četrtine.

Slika : Udeleženci ŠK po zaposlitvenem statusu

Vir: Aplikacija ReNPIO, izračuni ACS

Po zaposlitvenem statusu je med udeleženci študijskih krožkov tako med moškimi kot ženskami največ upokojencev, sledijo zaposleni.

Slika : Udeleženci ŠK po starosti

Vir: Aplikacija ReNPIO, izračuni ACS

Po starosti je izjemno velik delež udeležencev, starejših od 55 let, ne glede na spol.

Slika : Udeleženci ŠK glede na končano štiriletno srednjo šolo

Vir: Aplikacija ReNPIO, izračuni ACS

Udeleženke in udeleženci študijskih krožkov so razmeroma visoko izobraženi, še posebej to velja za ženske, med katerimi jih ima kar tri četrtine končano najmanj štiriletno srednjo šolo. S slike 20 je razvidno, da ima med ženskami 45 % končano višjo šolo ali več, četrtina pa univerzitetno izobrazbo. Moški udeleženci so samo nekoliko manj izobraženi od žensk.

Slika : Financiranje ŠK

Vir: Aplikacija ReNPIO, izračuni ACS

Večino stroškov izvedb študijskih krožkov krije MIZŠ, nekaj pa prispevajo tudi udeleženci.

### Informiranje in svetovanje, zlasti za brezposelne

Preglednica : Informiranje in svetovanje za brezposelne – skupna preglednica

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2014** | | | **2015** | | | **2016** | | |
| **Vrsta svetovanja** | **Število izvajalcev** | **Število udeležencev** | **Število ur** | **Število izvajalcev** | **Število udeležencev** | **Število ur** | **Število izvajalcev** | **Število udeležencev** | **Število ur** |
| **Formalno izobraževanje** | 30 | 3.520 | 9.029 | 29 | 3.433 | 10.535 | 29 | 3.067 | 7.809 |
| **Neformalno izobraževanje** | 34 | 6.779 | 6.944 | 31 | 6.087 | 9.389 | 32 | 5.747 | 8.551 |
| **Nadaljevanje izobraževanja** | 21 | 1.166 | 1.471 | 22 | 1.413 | 2.462 | 24 | 1.245 | 1.538 |
| **NPK in drugi certifikati** | 26 | 931 | 2.175 | 28 | 1.173 | 3.725 | 27 | 969 | 2.436 |
| **Vrednotenje znanj in spretnosti** | 15 | 695 | 919 | 17 | 763 | 868 | 19 | 907 | 1.095 |
| **Pridobivanje informacij** | 30 | 4.624 | 5.468 | 28 | 4.442 | 5.736 | 31 | 3.437 | 3.771 |
| **Drugo** | 8 | 1.148 | 2.608 | 10 | 981 | 1.893 | 9 | 1.242 | 3.174 |
| **SKUPAJ** | **38** | **18.863** | **28.614** | **34** | **18.292** | **34.583** | **33** | **16.614** | **28.397** |

Vir: Aplikacija ReNPIO, izračuni ACS

V preglednici 15 je informiranje in svetovanje, zlasti za brezposelne, podrobno prikazana glede na vrsto svetovanja. Pri vsaki vrsti je prikazano število izvajalcev, število svetovalnih ur in število udeležencev, svetovancev.

Slika : Informiranje in svetovanje za brezposelne – udeleženci po spolu

Vir: Aplikacija ReNPIO, izračuni ACS

Tudi pri informiranju in svetovanju, zlasti za brezposelne, med svetovanci prevladujejo ženske, čeprav ne tako izrazito, kot smo to videli pri drugih predstavljenih programih.

Slika : Informiranje in svetovanje za brezposelne – po statusu

Vir: Aplikacija ReNPIO, izračuni ACS

Glede na ciljno naravnanost svetovanja za brezposelne je razumljivo, da je bilo med svetovanci največ brezposelnih in tistih zaposlenih, katerih delovna mesta so ogrožena (slika 23).

Slika : Informiranje in svetovanje za brezposelne – po starosti

Vir: Aplikacija ReNPIO, izračuni ACS

Po starosti je bilo med svetovanci več kot polovica starih med 25 in 49 let, približno ena petina pa je bila mlajša od 24 let (slika 24).

Slika : Informiranje in svetovanje za brezposelne – glede na končano štiriletno srednjo šolo

Vir: Aplikacija ReNPIO, izračuni ACS

Ker je bila v precejšnjem deležu poročil rubrika o izobrazbi neizpolnjena, smo na sliki 25 izobrazbeno sestavo prikazali brez upoštevanja manjkajočih podatkov. Moških svetovancev, ki imajo končano manj kot štiriletno srednjo šolo, je več kot polovica, čeprav se je v treh letih delež zmanjšal, pri ženskah pa je bolj izobraženih svetovank več kot polovica.

Slika : Informiranje in svetovanje za brezposelne − finance

Vir: Aplikacija ReNPIO, izračuni ACS

Pri sestavi financiranja vidimo, da je obseg sredstev med letoma 2015 in 2016 precej upadel.

Razvita je bila tudi e-podpora: portal Osnovne spretnosti in veščine (portal OSV) je namenjen brezposelnim in vsem, ki želijo pridobivati oziroma izboljšati temeljne in poklicne zmožnosti s poudarkom na krepitvi funkcionalne in digitalne pismenosti, komunikacije ter podjetnosti in samoiniciativnosti, kar naj bi prispevalo k večji zaposljivosti. **S spletnimi učilnicami***: Funkcionalna pismenost, Digitalna pismenost, Podjetnost, Družabna omrežja in Komunikacija* je omogočeno, da lahko posamezniki s samostojnim učenjem pridobivajo osnovne spretnosti in veščine na različnih vsebinskih področjih. Programi so dosegljivi na naslovu: <http://www.portalosv.si/>

### ISIO − informativno-svetovalna dejavnost v izobraževanju odraslih

Podatki o svetovalni dejavnosti v okviru mreže središč ISIO se ne zbirajo v aplikaciji ReNPIO, ampak v posebni, ločeni spletni aplikaciji. Kljub temu se nam je zdelo smiselno, da obseg in značilnosti tudi te podporne dejavnosti zaradi sorodnosti uvrstimo v to poglavje. Na ACS, ki delovanje mreže ISIO usmerja in koordinira, vsako leto objavijo podrobno poročilo za preteklo leto[[11]](#footnote-11).

***Osnovni podatki:***

Leta **2014** je poleg 14 središč delovalo tudi 20 njihovih dislokacij in 9 mobilnih enot. Svetovalno delo je opravljalo 34 svetovalcev, ki pa v to delo niso bili vključeni s svojim polnim delovnim časom, ampak so skupaj registrirali 9,73 enote polne zaposlitve. Svetovalci se tudi dodatno usposabljajo. Tako se je usposabljanj leta 2014, na ACS ali drugod, udeležilo 31 svetovalcev v obsegu najmanj 8 ur.

Leta **2015** je (poleg 14 središč) delovalo 21 dislokacij in 4 mobilne enote, 32 svetovalcev pa je za svetovanje porabilo za 7,03 enote polnega delovnega časa. 30 svetovalcev se je udeležilo vsaj enega njim namenjenega usposabljanja na ACS. Usposabljanja in drugih vsebin na ACS ali zunaj pa so se udeležili vsi svetovalci v obsegu najmanj 8 ur.

Leta **2016** je (poleg 14 središč) delovalo 16 dislokacij in 6 mobilnih enot, 32 svetovalcev pa je za svetovanje porabilo 6,14 enote polnega delovnega časa. Usposabljanja in drugih vsebin na ACS ali zunaj se je v različnem obsegu ur udeležilo 30 svetovalcev.

***Značilnosti svetovalne dejavnosti:***

V preglednici 16 so prikazane značilnosti svetovalne dejavnosti in število svetovancev po spolu. Razberemo, da se je število svetovancev med letoma 2014 in 2015 precej zmanjšalo, kar je bila posledica zmanjšanja sredstev financiranja, še vedno pa ostaja razmerje med moškimi in ženskami ena proti dva v korist slednjih.

Pri vrstah svetovanja (pred usposabljanjem in/ali izobraževanjem, med njim ali po njem) so deleži v grobem konstantni: večina udeležencev išče bodisi informacije ali nasvete pred vključitvijo v izobraževalni proces. Udeleženci pridejo po nasvet večinoma osebno, v slabi četrtini primerov pa svetovanje poteka po telefonu, še nekaj manj po elektronski pošti. Trajanje svetovanja je večinoma do pol ure, večji del primerov pa se konča že v petnajstih minutah. Nekoliko različni deleži glede trajanja so bili leta 2014.

Vsebina svetovalnih storitev se večinoma nanaša na možnosti izobraževanja in/ali usposabljanja. Pri tem prednjačijo neformalne oblike; zanimanje zanje je enakomerno porazdeljeno med osebnim razvojem in poklicem. Iz podatkov je videti, da se zanimanje za pridobitev NPK z leti povečuje.

Predstavljamo preglednico vseh programov s številom udeležencev za tri leta, ki so predmet te analize:

Preglednica 16: Programi, izobraževanja in usposabljanja za trg dela in št. udeležencev

|  |  |  |  |
| --- | --- | --- | --- |
|  | **2014** | **2015** | **2016** |
| **Priprave na preverjanje in potrjevanje NPK in TPK** | 1.971 | 932 |  |
| **NPK Potrjevanje** | 1.626 | 1.338 | 804 |
| **Institucionalno usposabljanje** | 12.535 | 5.636 |  |
| **Neformalno usposabljanje in izobraževanje** |  |  | 390 |
| **Neformalno usposabljanje in izobraževanje mladih** |  |  | 333 |
| **PUM/PUMO Projektno učenje za mlajše odrasle** | 663 | 714 | 415 |
| **Vključitev brezposelnih oseb v podporne in razvojne programe** | 1245 | 1.018 | 588 |
| **Iz faksa takoj praksa** |  | 765 |  |
| **Za Pokolpje – aktivno in dejavno** | 278 | 420 |  |
| **Usposabljanje na delovnem mestu 2015−2017** | 5.126 | 4.289 | 1.340 |
| **Usposabljanje in izobraževanje zaposlenih** | 4.162 | 2.021 |  |
|  |  |  |  |
| **Usposabljanje na delovnem mestu 2015−2017 − mladi** |  |  | 369 |
| **Usposabljanje na delovnem mestu za osebe na področju mednarodne zaščite** |  |  | 5 |
| **Delovni preizkus** | 1.694 | 1.124 | 620 |
| **Zmorem, ker znam** |  |  | 1.748 |
| **Programi formalnega izobraževanja** | 295 | 345 | 323 |
| **Izvajanje storitev za trg dela - koncesije VKO** | 16.535 | 14.331 | 6.113 |
| **SKUPAJ** | **28.781** | **21.593** | **6.612** |

Vir: MDDSZ, Letna poročila o izvajanju ukrepov države na trgu dela

Že pri opisovanju preglednice smo omenili, da med svetovanci prevladujejo ženske, kar se bolj slikovito vidi na sliki 27.

Slika : Svetovanci ISIO po spolu

Vir: Podatki iz aplikacije za spremljanje delovanja svetovalnih središč

Glede zaposlitvenega statusa svetovancev (slika 28) prevladujejo brezposelni, vendar je tudi delež zaposlenih, ki potrebujejo svetovanje, zelo velik – več kot četrtina. Dijakov/študentov in upokojencev je približno ena desetina, delež prvih pa se povečuje.

Slika : Svetovanci ISIO po zaposlitvenem statusu

Vir: Podatki iz aplikacije za spremljanje delovanja svetovalnih središč

Pri prikazovanju podatkov o stopnji dosežene izobrazbe svetovancev nas zanima predvsem delež manj izobraženih, torej ranljivih ciljnih skupin, ki jim je mreža svetovalnih središč prvotno namenjena. Meja je postavljena na končano štiriletno srednjo šolo.

Na spodnji sliki vidimo, da je delež svetovancev, ki imajo končano manj kot štiriletno srednjo šolo, nekaj manj kot polovičen. Nekoliko preseneča razmeroma velik delež višje izobraženih (s končano višjo šolo ali več), ki se je v prikazanih treh letih celo nekoliko povečal in znaša že skoraj 20 odstotkov.

Kot pri vseh programih in dejavnostih, ki jih opisujemo, smo tudi za ISIO pripravili sliko, kjer je izobrazba svetovancev razdeljena le na dve vrednosti: manj kot štiriletna srednja šola in več kot ta raven izobrazbe.

Slika : Svetovanci ISIO glede na raven izobrazbe

Vir: Podatki iz aplikacije za spremljanje delovanja svetovalnih središč

## Partnerstvo

Na področju partnerstev je opredeljena zaveza: »*Svetovalno središče razvija partnerska omrežja za zagotavljanje celostnih in kakovostnih svetovalnih storitev ter načrtovanje in vrednotenje svetovalne dejavnosti v lokalnem okolju*.«[[12]](#footnote-12)

Opredeljeni sta dve vrsti partnerstev:

1. STRATEŠKI PARTNERJI

*»Svetovalno središče ima oblikovano partnersko mrežo strateških partnerjev; ta zajema najpomembnejše subjekte, ki načrtujejo in odločajo o lokalnem razvoju ter razvoju ljudi (vsaj zastopniki občin/e, zavodov za zaposlovanje, organizacij s področja regionalnega razvoja, območnih enot gospodarske in obrtne zbornice).«[[13]](#footnote-13)*

Vsako svetovalno središče vsaj enkrat na leto s strateškimi partnerji preveri svoje načrte in ovrednoti delo svetovalnega središča.

V *preglednici 15* so nanizani strateški partnerji in njihovo število v letih 2014, 2015 in 2016.

Preglednica 17: Seznam ISIO strateških partnerjev

|  |  |  |  |
| --- | --- | --- | --- |
| **Strateški partner** | **2014** | **2015** | **2016** |
| občine | 47 | 46 | 47 |
| zavod za zaposlovanje | 12 | 12 | 12 |
| območne gospodarske zbornice | 11 | 11 | 11 |
| razvojne agencije | 12 | 13 | 11 |
| centri za socialno delo | 8 | 8 | 8 |
| območne obrtne zbornice | 9 | 11 | 9 |
| Zavod RS za šolstvo | 3 | 3 | 3 |
| sindikati | 3 | 4 | 4 |
| knjižnice | 2 | 2 | 2 |
| drugo (LU, radio, ZPIZ, upravna enota …) | 13 | 10 | 21 |
| **Skupaj** | **120** | **122** | **128** |

Vir: Podatki iz aplikacije za spremljanje delovanja svetovalnih središč

1. STROKOVNI PARTNERJI

V poročilih o delovanju središč je zapisano, da ima svetovalno središče *»(…) oblikovano partnersko mrežo strokovnih partnerjev; ta zajema mrežo organizacij, ki v lokalnem okolju delujejo v svetovanju ali izobraževanju odraslih (vsaj zastopniki izobraževalnih organizacij, ki izobražujejo odrasle, drugih svetovalnih organizacij, zavodov za zaposlovanje)*.« Strokovni partnerji so povezani v strokovni aktiv, ki *»razpravlja in sprejema strokovne usmeritve, povezane z delovanjem svetovalnega središča«.*

*»Svetovalno središče pri izpeljavi svetovalnega procesa v skladu s svetovančevimi potrebami vključuje strokovne partnerje.«[[14]](#footnote-14)*

V *preglednici 16* so nanizani strokovni partnerji in njihovo število v letih 2014, 2015 in 2016.

Preglednica 18: Seznam strokovnih partnerjev ISIO

|  |  |  |  |
| --- | --- | --- | --- |
| **Strokovni partner** | **2014** | **2015** | **2016** |
| srednje šole | 51 | 50 | 50 |
| ljudske univerze | 20 | 21 | 22 |
| knjižnice | 18 | 19 | 16 |
| zasebne izob. organizacije | 12 | 16 | 23 |
| Zavod RS za zaposlovanje | 11 | 12 | 11 |
| centri za socialno delo | 9 | 9 | 12 |
| podjetja | 8 | 7 | 6 |
| mladinske organizacije (centri) | 7 | 6 | 5 |
| območne obrtne zbornice | 4 | 5 | 6 |
| univerza za tretje živ. obdobje | 4 | 4 | 4 |
| regionalne razvojne agencije | 4 | 4 | 5 |
| osnovne šole | 3 | 4 | 3 |
| društva | 3 | 3 | 9 |
| višje šole | 3 | 2 | 0 |
| visokošolska središča, univerza | 2 | 2 | 5 |
| karierna središča | 2 | 2 |  |
| gospodarske zbornice | 2 | 2 | 2 |
| visoke šole | 2 | 4 |  |
| drugo (dijaški dom, televizija, občina, ZZV, sindikati, časopis ...) | 24 | 23 | 16 |
| **Skupaj** | **189** | **195** | **195** |

Vir: Podatki iz aplikacije za spremljanje delovanja svetovalnih središč

Preglednica 19: Financiranje ISIO

|  |  |  |
| --- | --- | --- |
| **Financiranje ISIO v EUR** | | |
| **2014** | **2015** | **2016** |
| 224.946 | 225.258 | 221.507 |

Vir: Poročila o uresničevanju LPIO

V preglednici 19 so prikazana finančna sredstva, ki jih je MIZŠ v opisovanih treh letih namenilo ISIO. Obseg sredstev ostaja približno enak.

### Izobraževalni programi v Medpodjetniških izobraževalnih centrih (MIC) za brezposelne

Izobraževalni programi, ki so jih izvajali v Medpodjetniških izobraževalnih centrih (MIC), so bili zelo zanimiv poskus uporabe zmogljivosti teh dobro opremljenih centrov za pridobivanje dodatnih kompetenc brezposelnih.[[15]](#footnote-15) Pogoj za udeležbo je bil, da morajo udeležence napotiti zavodi za zaposlovanje. Leta 2016 so se na MIZŠ odločili, da izvajanje teh programov ponudijo tudi ljudskim univerzam, ki so priložnost v velikem številu sprejele. Glavna značilnost izvedenih programov je zaveza, da udeleženci po končanem usposabljanju, ki je trajalo 104 ure, poskušajo pridobljeno znanje potrditi kot NPK.

Preglednica 20: Izobraževalni programi v MIC

|  |  |  |  |
| --- | --- | --- | --- |
|  | **2014** | **2015** | **2016** |
| **Število MIC** | **20** | **20** | **49 (20 MIC in 29 LU)** |
| **Število programov** | **92** | **84** | **163** |
| **Število udeležencev** | **1.205** | **1.137** | **1.874** |
| **Napoteni s strani ZRSZ** | **1.195** | **1.003** | **1.684** |
| **Financiranje s strani MIZŠ (EUR)** | **1.008.151** | **928.475** | **1.391.730** |

Vir: Aplikacija ReNPIO, izračuni ACS

Slika : Izobraževalni programi v MIC

Vir: Aplikacija ReNPIO, izračuni ACS

V primerjavi z drugimi do zdaj predstavljenimi programi je pri izobraževalnih programih, ki se izvajajo v MIC, nekoliko več moških (slika 30).

Slika : Izobraževalni programi v MIC

Vir: Aplikacija ReNPIO, izračuni ACS

Podatki, prikazani na sliki 31, kažejo, da je med udeleženci večina takih, ki imajo končano štiriletno srednjo šolo ali več, kar je razumljivo glede na naravo programov in zahtevnost izvedb.

### Teden vseživljenjskega učenja (TVU)

Daleč največ udeležencev je pri obiskovalcih različnih prireditev in dogodkov v okviru Tedna vseživljenjskega učenja (TUV). V 22 letih je TVU postal vsesplošno prepoznavna in popularna manifestacija znanja in radovednosti.

Preglednica 21: TVU – splošni skupni podatki

|  |  |  |  |
| --- | --- | --- | --- |
| **TVU Koordinacija** | **2014** | **2015** | **2016** |
| **Število koordinatorjev** | 45 | 40 | 37 |
| **Število podizvajalcev** | 1.391 | 1.558 | 1.564 |
| **Število prireditev** | 6.010 | 4.840 | 3.996 |
| **Število udeležencev** | **290.582** | **240.025** | **185.845** |

Vir: Aplikacija ReNPIO, izračuni ACS

Iz preglednice 21 lahko razberemo, da se število prireditev in število udeležencev zadnja leta zmanjšujeta, čeprav sta obe številki še vedno zelo visoki. Podrobnejših podatkov o značilnostih udeležencev nimamo.

Preglednica 22: Finance TVU (v EUR)

|  |  |  |  |
| --- | --- | --- | --- |
| **TVU Koordinacija** | **2014** | **2015** | **2016** |
| MIZŠ (po pogodbi) | 80.267 | 73.867 | 71.967 |
| Lokalna skupnost | 16.986 | 750 | 800 |
| Druga ministrstva in vladne institucije |  | 15.481 | 1.420 |
| Donatorji, pokrovitelji | 12.242 | 2.184 | 20.283 |
| Mednarodna sredstva | 3.049 | 1.000 | 7.230 |
| Udeleženci | 800 | 350 | 1.200 |
| Izvajalec sam | 75.578 | 57.557 | 40.542 |
| Delodajalec |  | 1.820 |  |
| Drugo | 683 | 733 | 1.318 |
| **SKUPAJ** | **189.605** | **153.742** | **144.760** |

Vir: Aplikacija ReNPIO, izračuni ACS

Tudi sredstva, ki jih TVU namenja MIZŠ, so se nekoliko zmanjšala, vendar po vsej verjetnosti niso glavni vzrok za zmanjšanje števila udeležencev.

### Parada učenja

Preglednica 23: Parada učenja 2016

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Zap.**  **št.** | **Ime organizacije** | **Število**  **sodelujočih** | **Število udeležencev** | **MIZŠ (EUR)** | **Lokalna skupnost (EUR)** | **Donatorji, pokrovitelji (EUR)** | **Izvajalec sam (EUR)** | **Drugo (EUR)** | **Skupaj (EUR)** |
| **1** | LU Kranj | 465 | 1.500 | 3.000 | 4.017 | 360 | 2.512 | 0 | 9.888 |
| **2** | LU Žalec | 51 | 200 | 3.000 | 880 | 0 | 5.175 | 0 | 9.055 |
| **3** | LU Nova Gorica | 36 | 350 | 3.000 | 0 | 0 | 0 | 0 | 3.000 |
| **4** | LU Maribor | 105 | 250 | 3.000 | 0 | 0 | 1.263 | 0 | 4.263 |
| **5** | LU Murska Sobota | 45 | 830 | 3.000 | 0 | 550 | 3.739 | 0 | 7.289 |
| **6** | LU Jesenice | 27 | 1.000 | 3.000 | 900 | 0 | 0 | 0 | 3.900 |
| **7** | MOCIS Slovenj Gradec | 300 | 1.000 | 3.000 | 0 | 200 | 940 | 0 | 4.140 |
| **8** | KNJIŽNICA Šmarje pri Jelšah | 54 | 1.200 | 3.000 | 0 | 0 | 444 | 0 | 3.444 |
| **9** | RIC Novo mesto | 51 | 642 | 2.459 | 1.265 | 0 | 0 | 541 | 4.265 |
| **10** | KTRC Radeče | 29 | 250 | 3.000 | 200 | 600 | 0 | 0 | 3.800 |
| **11** | LU Velenje | 26 | 3.050 | 3.000 | 0 | 0 | 202 | 0 | 3.202 |
| **12** | Javni zavod Znanje Postojna | 31 | 1.000 | 3.000 | 1.500 | 300 | 600 | 0 | 5.400 |
| **13** | ZIK Črnomelj | 45 | 300 | 3.000 | 0 | 164 | 1.707 | 0 | 4.871 |
|  | **SKUPAJ** | **1.265** | **11.572** | **38.459** | **8.761** | **2.174** | **16.581** | **541** | **66.516** |

Vir: Aplikacija ReNPIO, izračuni ACS

Novejša promocijska pobuda je Parada učenja, ki so jo lokalne skupnosti z veliko privrženostjo sprejele za svojo. Po prvem letu 2013, ko je parado organiziralo sedem izbranih lokalnih skupnosti, se je pobuda razširila po vsej Sloveniji in prihodnje leto se je novim sedmim izbranim lokacijam pridružilo še vseh sedem iz preteklega leta in tako se je dogajalo tudi v naslednjih letih. »Parada učenja (PU) se je v obdobju 2012–2015 razvijala in sofinancirala v okviru projekta Uresničevanje prenovljenega Evropskega programa za učenje odraslih (EPUO), lani pa je bila uspešno izpeljana na 13 prizoriščih v okviru nacionalne podpore projektu TVU. Leta 2017 dejavnost **Parada učenja – Dan učečih se skupnosti** ohranja svojo osrednjo vlogo v TVU, njeni nosilci so bili izbrani na razpisu MIZŠ.«[[16]](#footnote-16)

Poleg predstavljenih programov in dejavnosti, ki jih spremljamo z aplikacijo ReNPIO, je bilo v opisovanih treh letih, v okviru sprejetih letnih programov izobraževanja odraslih (LPIO 2014, 2015 in 2016), izvedenih tudi veliko drugih projektov, programov in dejavnosti, financiranih bodisi iz nacionalnega proračuna MIZŠ bodisi s sodelovanjem evropskih sredstev. Velik delež pri teh programih so imele aktivnosti ***Andragoškega centra Slovenije (ACS)***, ki jih zato predstavljamo v posebnem podpoglavju.

### 4.1.12. Tuji jeziki

Aktivnosti s področja tujih jezikov je izvedel Državni izpitni center s pomočjo 12 pooblaščenih izvajalskih organizacij.

Preglednica 24: Kandidati, ki so opravljali izpite iz tujih jezikov za odrasle leta 2014, 2015 in 2016

|  |  |  |  |
| --- | --- | --- | --- |
| **Jezik/leto** | **2014** | **2015** | **2016** |
| angleščina (osnovna raven) | 6 | 6 | / |
| angleščina (višja raven) | 17 | 11 | 20 |
| nemščina (osnovna raven) | / | 1 | / |
| nemščina (višja raven) | 2 | / | 1 |
| italijanščina (osnovna raven) | 5 | 2 | 7 |
| italijanščina (višja raven) | 10 | 11 | 8 |
| francoščina (osnovna raven) | / | 1 | / |
| francoščina (višja raven) | 1 | / | / |
| madžarščina (osnovna raven) | / | 4 | / |
| madžarščina (višja raven) | 2 | / | / |
| **SKUPAJ** | **43** | **36** | **36** |

Vir: Poročilo o uresničevanju LPIO 2016 (MIZŠ)

## Andragoški center

***Mednarodna dejavnost:*** V letih 2014, 2015 in 2016 je ACS sodeloval v velikem številu mednarodnih projektov. Največji zalogaj med temi sodelovanji je pomenila vodilna vloga pri izvedbi najobsežnejše svetovne raziskave o kompetencah ali zmožnostih odraslih v Sloveniji, ki je potekala pod okriljem OECD, z naslovom Program za mednarodno ocenjevanje kompetenc odraslih (*Programme for the International Assessment of Adult Competences – PIAAC*). MIZŠ je zagotovilo sodelovanje Slovenije v drugem krogu te raziskave iz nacionalnih sredstev in sredstev Evropskega socialnega sklada. Za spremljanje izvajanja raziskave PIAAC v Sloveniji je minister za pet let imenoval Nacionalno koordinacijo PIAAC, ki so jo sestavljali predstavniki naročnika in nekaterih strokovnih teles, predstavniki več resorjev in raziskovalci v projektu. V Sloveniji je projekt izvajal Konzorcij partnerskih ustanov, ki je bil januarja 2013 izbran na javnem razpisu ESS Merjenje učinkovitosti sistema izobraževanja in usposabljanja za izboljšanje usposobljenosti izobraževalcev odraslih od leta 2013 do leta 2015. Projekt je denarno podprla tudi Evropska komisija s programom Vseživljenjsko učenje. ACS je imel vlogo vodilnega partnerja konzorcija, ki so ga sestavljali Statistični urad Slovenije ter raziskovalci iz treh fakultet Univerze v Ljubljani: Fakultete za družbene vede, Ekonomske fakultete in Filozofske fakultete, Oddelek za pedagogiko in andragogiko.

Osrednji nalogi sta bili izvedba obsežnega testiranja spretnosti in zbiranja podatkov na domovih anketirancev, starih od 16 do 65 let, na območju Slovenije ter objava podatkov PIAAC. ACS je v Sloveniji anketiral več kot 5.000 ljudi ter zagotovil reprezentativnost in primerljivost zbranih podatkov. Poleg vključitve v mednarodno raziskavo pa so bile aktivnosti projekta usmerjene tudi v razvoj predlogov smernic za nadaljnje delo v Sloveniji na tem področju in v posamezne raziskave.[[17]](#footnote-17) Tematske študije, ki so nastale na podlagi baze podatkov PIAAC, so v e-obliki dostopne na spletni strani PIAAC: [http://piaac.acs.si](http://piaac.acs.si/).

ACS je koordiniral tudi izvedbo dveh osrednjih nacionalnih dogodkov: tiskovne konference ob objavi rezultatov PIAAC (28. 6. 2016) in andragoški kolokvij (29. 9. 2016). Pri tem je sodeloval z MIZŠ, Evropsko komisijo, OECD in raziskovalno skupino PIAAC. Oba nacionalna dogodka sta pritegnila številne novinarje in strokovnjake. Raziskovalci so imeli intervjuje in nastope v vseh večjih medijih. Objave so dostopne na spletni strani PIAAC.[[18]](#footnote-18)

Poleg raziskave PIAAC je ACS v teh treh letih sodeloval tudi v številnih drugih mednarodnih projektih, kar je prispevalo k razvoju mnogih novosti in instrumentov ter k plodnemu sodelovanju z mnogimi sorodnimi ustanovami v Evropi:

* Raziskava Učinki izobraževanja odraslih – Bell;
* Študijski krožki – Interreg;
* Uresničevanje prenovljenega Evropskega programa za učenje odraslih (EPUO) 2012–2014 in 2014−2015 v Sloveniji;
* Spoznaj svoj življenjski slog – Osveščanje za trajnostno (vzdržno) potrošnjo v izobraževalnih programih za manj izobražene odrasle;
* Izmenjava dobrih praks na področju izobraževanja odraslih v petih evropskih državah (SHAPE);
* Evropski InfoNet o izobraževanju odraslih;
* Izobraževanje in usposabljanje migrantov in beguncev (ReSHAPE the future);
* Svetovanje za odrasle v izobraževanju (GOAL);
* EPALE − ePlatforma za izobraževanje odraslih v Evropi;
* Orodje za razvoj, izvajanje in spremljanje strategij izobraževanja odraslih (DIMA);
* Sodelovanje za inovativni pristop k usposabljanju za trajnostno upravljanje z gozdom (CSFM).

Poleg omenjenih mednarodnih projektov in raziskav se je ACS ukvarjal tudi z razvojno dejavnostjo v nacionalnih okvirih (kakovost v IO, svetovanje, vrednotenje, profesionalni razvoj učiteljev, razvoj pismenosti in kompetenc, neformalno izobraževanje), ponujal pa je tudi podporo sistemu izobraževanja odraslih (spremljanje uresničevanja ReNPIO).

Na področju ***raziskovanja, razvoja in podpore sistemu izobraževanja*** se je ACS ukvarjal z vrsto različnih dejavnosti. Med pomembnejše rezultate ACS v obdobju 2014−2016 spadajo:

* razvoj in nadgradnja instrumentov za sprotno spremljanje uresničevanja ReNPIO;
* analiza uresničevanja LPIO v obdobju 2011−2013;
* vmesno poročilo CONFINTEA VI;
* strokovne podlage za spremembe Zakona o izobraževanju odraslih;
* izpeljana mednarodna raziskava PIAAC;
* študija o razvoju kompetenc odraslih od 16. do 24. leta;
* celoviti model usposabljanja učiteljev in drugih strokovnih delavcev v programu OŠO, razvitih več programov usposabljanja učiteljev in drugih strokovnih delavcev OŠO;
* zaključno poročilo raziskovalnega mednarodnega projekta Bell na temo učinkov izobraževanja odraslih ;
* evalvacijske študije različnih področij APZ.

Poleg tega pa je ACS deloval v več kot 25 komisijah in delovnih skupinah na nacionalni in evropski ravni, ponujal podporo pri izvajanju razpisov s področja izobraževanja odraslih, pri opredelitvi javne mreže v izobraževanju odraslih ter pri veliko drugih nalogah, ki jih v zvezi s sistemskimi vprašanji med letom naročijo financerji.

Na področju ***neformalnega učenja in izobraževanja odraslih*** se je ACS v opisovanih treh letih ukvarjal:

* s strokovnimi in razvojnimi nalogami za razvoj pismenosti;
* z implementacijo Strategije vključevanja priseljencev v izobraževanje odraslih[[19]](#footnote-19);
* z nadaljnjim razvojem izobraževanja za trajnostni razvoj;
* s strokovno in razvojno podporo študijskim krožkom;
* z E-kotičkom, namenjenim e-izobraževanju[[20]](#footnote-20);
* z analitičnimi podlagami za posodobitev modela in z nadaljnjim razvojem omrežja središč za samostojno učenje (SSU) in borz znanja (BZ)[[21]](#footnote-21);
* s pripravami na uvajanje IKT v izpopolnjevanje strokovnih delavcev;
* s strokovnimi, svetovalnimi in razvojnimi nalogami za programa PUM in PUM-O.

Med dosežke tega področja uvrščamo tudi razvoj novih programov na področju za spodbujanje vključevanja priseljencev v izobraževanje odraslih (program za opismenjevanje priseljencev z matematično pismenostjo, program za usposabljanje za medkulturne kompetence in medkulturni dialog), izpeljano vsakoletno usposabljanje izvajalcev za izvedbo programa Začetna integracija priseljencev (ZIP), e-knjižico o dobrih praksah izobraževalnih programov za odrasle priseljence, razvoj spletne podstrani in posodobitev programa temeljnega usposabljanja za področje trajnostnega razvoja, posodobitve spletne aplikacije za študijske krožke in aplikacije SSU, zasnovo in razvoj spletnega portala SSU (https://portalssu.acs.si/), izpeljana usposabljanja za izvedbo videokonferenc, razvoj novega programa Projektno učenje mlajših odraslih (PUM-O) in izpeljano izpopolnjevanje mentorjev PUM-O.

Na področju ***svetovanja in vrednotenja*** so bili:

* izdelan predlog z opredelitvijo vloge delodajalcev v postopkih vrednotenja z izdelanim načrtom njihove dejavne vloge v teh postopkih ter sistemsko umeščanje vrednotenja na področje IO v sodelovanju z drugimi partnerji na državni ravni;
* izdelani trije predlogi nadgrajenega modela regionalnega svetovalnega središča na podlagi potreb v izbranih regijah: za Gorenjsko in Osrednjeslovensko regijo ter Jugovzhodno Slovenijo,
* razvita štiri delujoča e-orodja za strokovne delavce, ki izpeljujejo postopke vrednotenja;
* implementirana metoda Profilpass v slovensko prakso;
* razvito strokovno gradivo z opisom vodenja postopkov ugotavljanja, vrednotenja in priznavanja formalno, neformalno in priložnostno pridobljenega znanja priseljencev in priseljenk;
* razvito strokovno gradivo (znanstvena monografija) s priporočili za razvijanje in vpeljevanje vrednotenja neformalno in priložnostno pridobljenega znanja odraslih Romov in Rominj v prakso;
* razviti novi pristopi v svetovalni dejavnosti v izobraževanju odraslih za ranljive skupine odraslih po mednarodni metodologiji projekta GOAL[[22]](#footnote-22);
* implementirana nova strokovna gradiva, baze podatkov in orodja za kakovostno svetovalno dejavnost za ranljive skupine odraslih v prakso[[23]](#footnote-23).

Pozornost je bila posvečena tudi sodelovanju z vsemi deležniki na področju razvoja sistema vrednotenja in priznavanja neformalno in priložnostno pridobljenega znanja, pri pripravi gradiv za umeščanje področja v dejavnosti različnih sektorjev (z Uradom za mladino, z ZRSZ, s CPI ...).

Na področju ***kakovosti v izobraževanju*** so bili na ACS v letih 2014, 2015 in 2016:

* ovrednotene pilotne izvedbe treh novih programov in pripravljene prenovljene različice programov;
* omogočena strokovna podpora izvajalcem pri vzpostavljanju in razvoju notranjih sistemov kakovosti;
* opredeljena izhodišča za delovanje svetovalcev za kakovost v izobraževanju odraslih;
* izpeljani postopki za pridobitev pravice do uporabe zelenega znaka kakovosti;
* razviti pristopi k izpopolnjevanju izobraževalcev odraslih: pripravljen je bil skupen spletni pregled opisov del in nalog ter zmožnosti za vodje IO, učitelje, svetovalce in mentorje[[24]](#footnote-24);
* pripravljenih šest separatnih študij o fluktuaciji usposobljenih strokovnih delavcev v izobraževanju odraslih (povezave so objavljene v virih in referencah na koncu analize);
* izpeljanih 50 programov usposabljanja in izpopolnjevanja andragoških delavcev;
* pilotno vpeljana nova programa: *Družbeni konflikt kot priložnost medsebojnega razumevanja in dialoga* ter *Promocija in trženje v izobraževanju odraslih*;
* oblikovan protokol z opisom postopkov priznavanja predhodnega znanja kandidatom, ki se vključujejo v programe usposabljanja in izpopolnjevanja ACS;
* pilotno vpeljana nadgrajena spletna aplikacija za spremljanje izobraževalne dejavnosti;
* izpeljanih pet ekspertnih zunanjih evalvacij v izobraževalnih organizacijah in njihovo ovrednotenje;
* prenovljeni kazalniki in merila za področji *Notranji sistem kakovosti* in *Podpora udeležencem pri izobraževanju*;
* razviti kazalniki in merila za novo področje kakovosti *Razvojna naravnanost organizacije*;
* razvit model za spremljanje rezultatov in učinkov na ravni izobraževalne organizacije;
* delujoča spletna učilnica omrežja svetovalcev za kakovost;
* razvita spletna aplikacija za posredovanje vloge in dokazil za pridobitev oziroma podaljšanje zelenega znaka kakovosti ter izpeljano usposabljanje izobraževalnih organizacij za pripravo vlog po prenovljenem postopku;
* izpeljana dva postopka za pridobitev oziroma podaljšanje pravice za uporabo zelenega znaka kakovosti;
* delujoč in dopolnjen spletni pregled opisov del in nalog ter zmožnosti za različne vloge izobraževalcev odraslih;
* razvit instrumentarij za merjenje rezultatov in učinkov v organizacijah za izobraževanje odraslih;
* testno vpeljani seminarji VOX v izpopolnjevanja za svetovalce za kakovost (ena izvedba), izvedena izpopolnjevanja za strokovne delavce v IO (dve izvedbi).

Poleg naštetegaje bila na področju kakovosti v izobraževanju odraslih izvedena tudi naloga*Vpeljava ekspertne zunanje evalvacije v podporo razvoju kakovosti izobraževanja odraslih.* Pripravljena je bila posodobitev programa temeljnega usposabljanja za ekspertne zunanje evalvatorje.

Glede *promocijske dejavnosti* ACS so osnovni podatki prikazani v podpoglavjih Teden vseživljenjskega učenja in Parada učenja. So pa poleg teh vredni omembe še nekateri projekti ali dogodki:

* vsako leto nadgrajevan multimedijski portal Zgledi vlečejo[[25]](#footnote-25);
* vsako leto posodobljen spletni pregled izobraževanja odraslih v Sloveniji *Kam po znanje*[[26]](#footnote-26);
* šest izdanih videopublikacij (povezave objavljene med viri in referencami);
* v letih 2015 in 2016 je bilo izpeljanih 28 strokovnih dogodkov ter mednarodni zaključni dogodek;
* soorganizacija dveh mednarodnih konferenc *Gradimo mostove v izobraževanju odraslih*, namenjenih državam, nastalim na območju nekdanje Jugoslavije (konferenca je postala tradicionalna in poteka vsako leto v drugi državi).

Andragoški center Slovenije vsako leto organizira in vsebinsko sooblikuje Letni posvet izobraževanja odraslih, ki je med izobraževalci odraslih cenjen in priljubljen.

V okvirih Tednov vseživljenjskega učenja ACS vsako leto organizira tudi strokovni dogodek Andragoški kolokvij, ki privablja strokovnjake s tega področja, da izmenjajo poglede o izbrani temi, predstavijo strokovne in/ali znanstvene dosežke ter s tem prispevajo k nadaljnjemu razvoju stroke na področju izobraževanja odraslih.

***Projekti ESS***

Leta 2014 se je končal projekt *Izobraževanje in usposabljanje strokovnih delavcev v izobraževanju odraslih od 2011 do 2014*. Projekt je bil namenjen širjenju novega znanja in razvijanju zmožnosti izobraževalcev odraslih – tistih, ki načrtujejo in vodijo izobraževalne dejavnosti, in tistih, ki delujejo v neposrednem izobraževalnem oziroma svetovalnem procesu. Ciljne skupine so bile različne: vodje in organizatorji izobraževanja odraslih, svetovalci v središčih ISIO, svetovalci in mentorji v središčih za samostojno učenje (SSU), mentorji študijskih krožkov, svetovalci za kakovost in učitelji v programih pismenosti. V programih so si izobraževalci odraslih lahko pridobili splošne in posebne andragoške zmožnosti. Projekt je zajemal pet dejavnosti, in sicer:

* usposabljanje in izpopolnjevanje za andragoško delo,
* kakovost,
* splošno neformalno izobraževanje,
* svetovalno delo,
* razvoj pismenosti.

Gre za dejavnosti, ki so v javnem interesu, zato je zelo pomembno, da jih izvajajo usposobljeni strokovni delavci. Poleg izpeljav usposabljanja so bili v projektu izdelani novi programi in novo učno gradivo. Razvili in posodobili smo IKT-programe v podporo projektnim dejavnostim.

Leta 2014, v zadnjem letu projekta, so bili doseženi ti kazalniki:

* 179 usposobljenih strokovnih delavcev za izvajanje različnih programov in dejavnosti,
* 24 ur usposabljanja in izpopolnjevanja strokovnih delavcev,
* 1 seminarsko učno gradivo,
* 2 promocijski brošuri,
* zaključna konferenca projekta[[27]](#footnote-27).

Prav tako se je leta 2014 končal projekt *Uvajanje modela ugotavljanja in vrednotenja neformalno pridobljenega znanja v izobraževanju odraslih od 2012 do 2014*.

Na podlagi javnega razpisa za sofinanciranje je bilo izbranih 15 organizacij za izobraževanje odraslih, od tega 14 ljudskih univerz in ena srednja šola. Namen operacij je bil vpeljevanje postopkov in orodja za ugotavljanje in vrednotenje neformalno pridobljenega znanja odraslih.

Ugotavljanje in vrednotenje neformalno pridobljenega znanja v izobraževanju odraslih so uvajali strokovni delavci, ki so se usposabljali v ESS-operaciji Razvoj pismenosti ter ugotavljanje in priznavanje neformalnega učenja od 2011 do 2014 na ACS. Izvajanje modela je potekalo pod strokovnim vodstvom ACS.

Leta 2014 so izvajalci v postopke ugotavljanja in vrednotenja predhodno pridobljenega znanja vključili 355 odraslih, v celotnem izvajanju od jeseni 2012 do marca 2014 pa je bilo vključenih 1.491 odraslih.

Projekt Razvoj pismenosti ter ugotavljanje in priznavanje neformalnega učenja, ki se je začel leta 2011, se je končal marca 2014. Sestavljala sta ga dva dela: Razvoj pismenosti odraslih ter Ugotavljanje in priznavanje neformalnega učenja odraslih. V okviru projekta so bile izvedene vse zastavljene naloge:

* razviti so bili opisniki za izbrana področja temeljnih zmožnosti,
* usposobljeni so bili strokovni delavci za izvajanje prenovljenih programov za prikrajšane skupine odraslih za dvig ravni pismenosti in računalniške pismenosti ter programov za osipnike,
* razvito je bilo novo učno gradivo za dvig ravni pismenosti,
* razviti in vpeljani v prakso so bili pristopi za vrednotenje in priznavanje neformalno in priložnostno pridobljenega znanja in izkušenj odraslih,
* razvito je bilo novo orodje za vrednotenje neformalno pridobljenega znanja odraslih,
* usposobljeni so bili strokovni delavci za izvajanje teh procesov,
* pripravljena so bila strokovna priporočila za sistemsko umeščanje področja.[[28]](#footnote-28)

Leta 2014 je bilo v okviru *Razvoja pismenosti odraslih* izpeljano še usposabljanje strokovnih delavcev za izvajanje novega programa *Mladi in podjetni* ter diseminiranje projektnih rezultatov v strokovni in širši javnosti.[[29]](#footnote-29)

V okviru *Ugotavljanja in priznavanja neformalnega učenja odraslih* je bilo leta 2014 izpeljano še eno temeljno usposabljanje strokovnih delavcev, vključenih v izvedbo postopkov ugotavljanja in vrednotenja.

Leta 2014 so bili doseženi ti kazalniki:

* število udeležencev: 196,
* število razvojnih nalog: 1,
* število delujočih spletnih strani: 1,
* število zaključnih konferenc: 1,
* zaključno vsebinsko in finančno poročilo: 1.[[30]](#footnote-30)

Leta 2016, v zadnjem letu analize, sta se začela izvajati dva obsežna večletna projekta ESS:

*1. Strokovna podpora informativno svetovalni dejavnosti in vrednotenju neformalno pridobljenega znanja 2016-2021*

Namen projekta ESS, ki ga izvaja ACS, je strokovno prispevati k razvoju informativno-svetovalne dejavnosti za odrasle, ki vključuje tudi postopke ugotavljanja in vrednotenja neformalno pridobljenega znanja, s poudarkom na zaposlenih, ter s tem prispevati k večji vključenosti v vseživljenjsko učenje (VŽU) in izboljšanju kompetenc, ki jih odrasli potrebujejo zaradi potreb na trgu dela, večje zaposljivosti in mobilnosti ter osebnega razvoja in delovanja v sodobni družbi.

Cilj projekta je razviti strokovna gradiva in pristope za izvajanje informativno-svetovalne dejavnosti – ISIO in postopkov ugotavljanja in vrednotenja neformalno pridobljenega znanja ter svetovati izbranim izvajalcem pri izvajanju dejavnosti po Javnem razpisu za financiranje dejavnosti informiranja in svetovanja ter za ugotavljanje in vrednotenje neformalno pridobljenega znanja od 2016 do 2022.

Leta 2016 so bili doseženi kazalniki:

− pripravljeno je bilo strokovno gradivo: opis svetovanja na delovnem mestu;

− izpeljan en promocijski dogodek;

− ponujena sta bila strokovna podpora in svetovanje izvajalcem pri izvajanju svetovalne dejavnosti.

*2. Strokovna podpora področju pridobivanja temeljnih kompetenc 2016–2022*

Namen projekta ESS, ki ga izvaja ACS, je:

− razvijati strokovne podlage za razvoj temeljnih zmožnosti in pismenosti odraslih;

− izboljšanje zmožnosti, ki jih odrasli potrebujejo zaradi potreb na trgu dela, večje zaposljivosti, mobilnosti, osebnega razvoja in delovanja v sodobni družbi;

− umestiti že razvite aktivnosti za krepitev kakovosti izobraževanja odraslih v nacionalni sistem ugotavljanja in zagotavljanja kakovosti v izobraževanju;

− zagotoviti nadaljnje razvojno in svetovalno delo za izvajanje samoevalvacije v izobraževalnih organizacijah.

Leta 2016 so bili doseženi kazalniki:

− pripravljeni sta bili strokovno gradivo o stanju spretnosti v Sloveniji in mednarodni primerjavi (strokovno gradivo Metodologija in rezultati na kratko, v tiskani in v e-obliki) ter strokovno gradivo o merjenju rezultatov in učinkov v izobraževalnih organizacijah za odrasle (učno gradivo Rezultati in učinki izobraževanja odraslih, v tiskani in v e-obliki).

## Drugi projekti in dejavnosti

### 4.3.1. Drugi projekti ESS

Poleg omenjenih dveh večletnih projektov, ki ju izvaja ACS, je v okviru ***Operativnega programa razvoja človeških virov*** MIZŠ objavilo še javne razpise, ki javnim organizacijam za izobraževanje odraslih omogočajo večletno izvajanje programov in dejavnosti, namenjenih ranljivim ciljnim skupinam:

1. *Javni razpis za sofinanciranje svetovanja za odrasle 2015*

MIZŠ je 20 ljudskim univerzam po vsej Sloveniji sofinanciralo upravičene stroške za izvedbo operacije Svetovanje odrasli 2015. Izvajalci so bili izbrani na Javnem razpisu za sofinanciranje svetovanja za odrasle 2015. Namen javnega razpisa je bil sofinanciranje nadaljnjega razvoja in zagotavljanja kakovostnega svetovanja za odrasle za vključevanje v vseživljenjsko učenje. Javni razpis za izbor operacij se je izvajal v okviru Operativnega programa razvoja človeških virov za obdobje 2007−2013.

1. *Javni razpis za financiranje dejavnosti informiranja in svetovanja ter za ugotavljanje in vrednotenje neformalno pridobljenega znanja od 2016 do 2022*

MIZŠ je sofinanciralo upravičene stroške za izvedbo ESS-projekta dejavnosti informiranja in svetovanja ter za ugotavljanje in vrednotenje neformalno pridobljenega znanja od leta 2016 do leta 2022 − 15 operacijam, ki so oblikovane kot konzorciji, po celotni Sloveniji.

Namen projekta je informiranje in svetovanje v izobraževanju odraslih pred končanim izobraževanjem oziroma usposabljanjem, med njim in po njem, ki vključuje tudi postopke ugotavljanja in vrednotenja neformalno pridobljenega znanja. Cilj je povečati oziroma izboljšati kompetence, ki jih zaposleni potrebujejo zaradi potreb na trgu dela, večje zaposljivosti in mobilnosti ter osebnega razvoja in delovanja v sodobni družbi.

Izvajalci so v informiranje in svetovanje leta 2016 vključili 1988 udeležencev ter s tem dosegli cilj in izpolnili načrt financiranja.

1. *Javni razpis za pridobivanje temeljnih in poklicnih kompetenc od 2016 do 2019*

MIZŠ je sofinanciralo upravičene stroške za izvedbo ESS-projekta Javni razpis za pridobivanje temeljnih in poklicnih kompetenc od 2016 do 2019 − 18 operacijam, ki so oblikovane kot konzorciji, po celotni Sloveniji. Vseh konzorcijskih skupin je 73.

Namen projekta je povečati vključenost odraslih v vseživljenjsko učenje (VŽU) ter izboljšati kompetence, ki jih potrebujejo zaradi potreb na trgu dela, večje zaposljivosti in mobilnosti ter osebnega razvoja in delovanja v sodobni družbi.

*Ciljna skupina* so zaposleni, ki so nižje izobraženi (manj kot štiriletna srednja šola oziroma ISCED 1-2) in manj usposobljeni, s poudarkom na starejših od 45 let.

.

Leta 2016 je bilo v izobraževalne programe vključenih 5.674 udeležencev, od tega 4.088 ali 72 % starejših od 45 let.

### Razvoj e-podpore

Portal Osnovne spretnosti in veščine (**portal OSV**) je namenjen brezposelnim in vsem, ki želijo pridobivati oziroma izboljšati temeljne in poklicne zmožnosti s poudarkom na krepitvi funkcionalne in digitalne pismenosti, komunikacije ter podjetnosti in samoiniciativnosti, kar naj bi prispevalo k večji zaposljivosti. S  spletnimi učilnicami: Funkcionalna pismenost, Digitalna pismenost, Podjetnost, Družabna omrežja in Komunikacija pomaga, da lahko s samostojnim učenjem posamezniki pridobivajo osnovne spretnosti in veščine na različnih vsebinskih področjih.[[31]](#footnote-31)

### 4.3.3. Aktivnosti združenj in društev

Aktivnosti združenj in društev pri izobraževanju odraslih prispevajo k uresničevanju nalog, ki so v javnem interesu. Rezultati teh financiranih dejavnosti so vidni na spletnih straneh organizacij:

* Zveze ljudskih univerz Slovenije,
* Zveze srednjih šol in dijaških domov,
* Združenja izobraževalnih organizacij,
* Društva organizacij za izobraževanje odraslih na srednjih šolah,
* Društva za izobraževanje za tretje življenjsko obdobje in
* Andragoškega društva Slovenije.

Sofinancirani so bili tudi nadaljnji razvoj e-učenja in materialni stroški izvajanja OŠ za odrasle.

### Mreža javnih zavodov za izobraževanje odraslih

MIZŠ je leta 2014 sofinanciralo plače vodij in organizatorjev izobraževanja odraslih 88 javnim organizacijam za izobraževanje odraslih, od tega 29 ljudskim univerzam in 59 srednjim šolam. V programe poklicnega in strokovnega izobraževanja v javnih organizacijah je bilo v šolskem letu 2013/14 vpisanih 22.649 odraslih, vseh vpisanih (v vse organizacije, tudi zasebne) pa je bilo 25.498.

MIZŠ je leta 2015 sofinanciralo plače vodij in organizatorjev izobraževanja odraslih 78 javnim organizacijam za izobraževanje odraslih, od tega 29 ljudskim univerzam in 49 srednjim šolam. V teh javnih organizacijah je bilo v javno veljavne programe srednjega poklicnega in strokovnega izobraževanja vpisanih 21.226 odraslih, v gimnazijo in posebne programe za odrasle pa 4.289 odraslih.

MIZŠ je leta 2016 sofinanciralo plače vodij in organizatorjev izobraževanja odraslih 76 javnim organizacijam za izobraževanje odraslih, od tega 29 ljudskim univerzam in 47 srednjim šolam. V programe srednjega poklicnega in strokovnega izobraževanja ter posebne programe za odrasle je bilo v šolskem letu 2015/16 v javnih organizacijah vpisanih 21.696 udeležencev, v vse organizacije (tudi zasebne) pa 25.004 udeleženci.

Preglednica 25: Javni zavodi, ki jim je MIZŠ sofinanciralo plače vodij in organizatorjev izobraževanja odraslih od leta 2014 do leta 2016

|  |  |  |  |
| --- | --- | --- | --- |
| **Izvajalci/Leta** | **2014** | **2015** | **2016** |
| Ljudske univerze | 29 | 30 | 29 |
| Srednje šole | 59 | 40 | 47 |
| **SKUPAJ** | **88** | **70** | **76** |

Vir: Poročilo o uresničevanju LPIO 2016 (MIZŠ)

# Podatki iz poročil drugih ministrstev, vključenih v LPIO

Sektor za višješolsko izobraževanje in izobraževanje odraslih (sektor IO) vsako leto zbere poročila ministrstev, ki sodelujejo pri uresničevanju sprejetih LPIO, o izvedenih programih in dejavnostih. Poročila, skupaj s podatki o aktivnostih v okviru MIZŠ, vsako leto uredi v Poročilo o realizaciji LPIO. Poročila so objavljena na spletni strani MIZŠ[[32]](#footnote-32).

Na sektorju IO pridobljene podatke razvrstijo v preglednice po enakih merilih kot podatke MIZŠ: glede na prednostna področja, število udeležencev in obseg financiranja. Pri tem prihaja do manjših zadreg, saj so nekateri programi, ki jih izvajajo ministrstva in po svojem temelju upravičeno spadajo v okvir izobraževanja odraslih, tako posebni, da je njihovo umeščanje v ustaljene okvirje nekoliko težavno. Po eni strani gre za programe, ki se izvajajo v skladu s specifično zakonodajo ali drugimi dokumenti, med katerimi so tudi taki, ki se izvajajo kot javna služba. Po drugi strani pa predvsem pri tistih programih, ki so namenjeni ozaveščanju ali obveščanju, težko opredelimo učno strukturo ali ciljne skupine, ki so jim namenjeni. Zaradi tega se pregleda uresničevanja letnih programov po pregledni in enotni metodologiji, ki bi omogočila primerjavo z opisanimi aktivnostmi v prejšnjem poglavju, ne da narediti v celoti.

Podatki o finančnih okvirih, v katerih so sodelujoča ministrstva izvajala programe in dejavnosti, so bili predstavljeni že v uvodnih poglavjih, prav tako tudi njihova razdelitev po prednostnih področjih.

V tem poglavju bodo tako prikazani podatki, ki najbolj temeljijo na Poročilih o uresničevanju LPIO, ki jih pripravijo na sektorju za izobraževanje odraslih in višje šolstvo MIZŠ. Gre torej za osnovne podatke o programih in dejavnostih, ki jih na področju izobraževanja odraslih izvajajo druga ministrstva, vključena v nacionalni program (ReNPIO 2013−2020). Obseg prikaza aktivnosti je med ministrstvi precej različen, saj so po obsegu zelo različna tudi poročila, ki jih posredujejo.

## 5.1. Ministrstvo za delo, družino, socialne zadeve in enake možnosti (MDDSZ)

MDDSZ je bilo vključeno že v prvo ReNPIO 2004−2010. To je razumljivo, saj je usposabljanje za delo v okviru aktivne politike zaposlovanja eno od ključnih področij izobraževanja odraslih, ki se financira iz javnih sredstev. Tudi opredelitev posebnega, tretjega prednostnega področja (Usposabljanje za potrebe dela), ki v okvirih letnih programov izobraževanja odraslih glede obsega finančnih sredstev porabi največji delež, govori v prid umestitvi tega ministrstva na prvo mesto med nešolskimi resorji.

MDDSZ izvaja programe usposabljanja na podlagi sprejetih vsebin in okvirov aktivne politike zaposlovanja, ki jih praviloma na vsaki dve leti potrjuje Vlada RS. Programi se izvajajo s pomočjo Zavoda Republike Slovenije za zaposlovanje (ZRSZ) ter Javnega štipendijskega, razvojnega, invalidskega in preživninskega sklada RS (JŠRIPS).

Predstavljamo preglednico vseh programov s številom udeležencev za tri leta, ki so predmet te analize:

Preglednica 26: Programi, ki jih izvaja ZRSZ, in število udeležencev

|  |  |  |  |
| --- | --- | --- | --- |
|  | **2014** | **2015** | **2016** |
| **Priprave na preverjanje in potrjevanje NPK in TPK** | 1.971 | 932 |  |
| **NPK Potrjevanje** | 1.626 | 1.338 | 804 |
| **Institucionalno usposabljanje** | 12.535 | 5.636 |  |
| **Neformalno usposabljanje in izobraževanje** |  |  | 390 |
| **Neformalno usposabljanje in izobraževanje mladih** |  |  | 333 |
| **PUM/PUMO Projektno učenje za mlajše odrasle** | 663 | 714 | 415 |
| **Vključitev brezposelnih oseb v podporne in razvojne programe** | 1.245 | 1.018 | 588 |
| **Iz faksa takoj praksa** |  | 765 |  |
| **Za Pokolpje – aktivno in dejavno** | 278 | 420 |  |
| **Usposabljanje na delovnem mestu 2015−2017** | 5.126 | 4.289 | 1.340 |
| **Usposabljanje in izobraževanje zaposlenih** | 4.162 | 2.021 |  |
| **Usposabljanje na delovnem mestu 2015−2017 − mladi** |  |  | 369 |
| **Usposabljanje na delovnem mestu za osebe na področju mednarodne zaščite** |  |  | 5 |
| **Delovni preizkus** | 1.694 | 1.124 | 620 |
| **Zmorem, ker znam** |  |  | 1.748 |
| **Programi formalnega izobraževanja** | 295 | 345 | 323 |
| **Izvajanje storitev za trg dela – koncesije VKO** | 16.535 | 14.331 | 6.113 |
| **SKUPAJ** | **46.130** | **32.933** | **13.048** |

Vir: ZRSZ, letna poročila

### *Center za poklicno izobraževanje (CPI)*

»Center Republike Slovenije za poklicno izobraževanje (CPI) je osrednja državna ustanova na področju poklicnega in strokovnega izobraževanja. Skrbi za povezavo med socialnimi partnerji in nudi podporo v razvojnih, raziskovalnih, izvedbenih, izobraževalnih in sistemskih procesih, ki prispevajo h kakovosti poklicnega izobraževanja in usposabljanja prebivalcev Republike Slovenije v luči vseživljenjskega učenja (…)«[[33]](#footnote-33)

Glavne naloge, ki jih opravlja CPI v okviru letnih programov izobraževanja odraslih:

* razvoj pregledne kvalifikacijske strukture,
* nacionalno informacijsko središče za poklicne kvalifikacije (NRP),
* nacionalna koordinacijska točka za EOK in SOK,
* izvajanje certifikatnega sistema,
* priznavanje neformalno in priložnostno pridobljenega znanja,
* uveljavljanje in spodbujanje poklicnega in strokovnega izobraževanja,
* nacionalni observatorij RS za poklicne kvalifikacije – REFERNET – nacionalni koordinator.

Sodelavci CPI se ukvarjajo tudi z razvojnim delom in izdelujejo evalvacijske študije, na primer *Dvig kompetenc učiteljev (2015)*, ki sta jo sofinancirala ESS in MIZŠ.[[34]](#footnote-34)

### *Državni izpitni center – RIC*

V okviru letnih programov izobraževanja odraslih so RIC-u namenjene vloge:

* skrb za razvoj metodologije in postopkov preverjanja in potrjevanja poklicnih kvalifikacij,
* organiziranje usposabljanja kandidatov za člane komisij za preverjanje in potrjevanje,
* spremljanje in vrednotenje uresničevanja ciljev programa usposabljanja kandidatov za člane komisij za preverjanje in potrjevanje ter dajanje pobud za izboljšave pristojnemu strokovnemu svetu,
* skrb za nabor vprašanj in nalog v postopku preverjanja in potrjevanja poklicnih kvalifikacij,
* skrb za razvoj mreže za preverjanje in potrjevanje poklicnih kvalifikacij,
* vodenje registra izvajalcev postopkov za ugotavljanje in potrjevanje kvalifikacij,
* podeljevanje licenc članom komisij za preverjanje in potrjevanje,
* vodenje evidenc, za katere je RIC pooblaščen z zakonom,
* spremljanje dela komisij za preverjanje in potrjevanje,
* vsaj enkrat na leto poročanje ministru.

#### Nacionalne poklicne kvalifikacije (NPK)

Sistemski okvir, ki se postopoma uveljavlja kot dopolnilo sistemu formalnega izobraževanja in usposabljanja s ciljem povečevanja zaposljivosti brezposelnih, je sistem pridobivanja Nacionalnih poklicnih kvalifikacij (NPK). Zaradi aktualnosti nekoliko podrobneje predstavljamo nekatere podatke o tem programu.

Že v preglednici 26 so zapisana števila brezposelnih kandidatov, ki so si v posameznem letu pridobili NPK. Opazen je trend zmanjševanja števila (leta 2013 je bilo 1.856 kandidatov), čeprav se bo mogoče zanimanje začelo spet povečevati (leta 2017 so bili 904 kandidati za pridobitev NPK).

Zanimala nas je izobrazbena sestava kandidatov za pridobitev NPK. S slike spodaj lahko nekoliko presenetljivo razberemo, da razmeroma velik delež predstavljajo bolj izobraženi brezposelni (s slike, ki sledi, je razvidno, da je kandidatov s končano več kot štiriletno srednjo šolo več kot polovica, skoraj ena četrtina pa ima tudi končano terciarno izobrazbo).

Če pogledamo vsebine (ali nazive) NPK, ki so bile v teh treh letih največkrat potrjene, se na prvih mestih izmenjujejo: socialni oskrbovalec/oskrbovalka na domu, računovodja/računovodkinja za manjše družbe, samostojne podjetnike in zavode, operater/operaterka na CNC-stroju, voznik/voznica v cestnem prometu, varnostnik/varnostnica, pomočnik/pomočnica kuharja/kuharice in leta 2014 zelo zaželen gozdarski sekač/gozdarska sekačica.

Slika : Kandidati za potrjevanje NPK po doseženi izobrazbi

Vir: ZRSZ

Slika : Kandidati za potrjevanje NPK po ravni izobrazbe

Vir: ZRSZ

Zelo zgovorni so podatki o tem, koliko kandidatom, ki so si pridobili NPK, se je uspelo po tem zaposliti, saj se tako lahko meri tudi uspešnost programa.

Iz *preglednice 24* je razvidno, da je zaposljivost razmeroma velika (v vseh treh letih povprečno 64-odstotna), razmeroma velikemu deležu zaposlenih pa se je uspelo zaposliti prej kot pol leta po pridobitvi NPK (trem četrtinam).

Preglednica 27: Zaposlitev udeležencev, ki so pridobili NPK

|  |  |  |  |  |
| --- | --- | --- | --- | --- |
|  | **2014** | **2015** | **2016** | **SKUPAJ** |
| Število vključenih v program NPK potrjevanje | **1.626** | **1.338** | **804** | **3.768** |
| **Zaposlitev:** | | | | |
| pred koncem programa | 130 | 118 | 69 | 317 |
| v 1. mesecu po koncu programa | 137 | 149 | 106 | 392 |
| v 2. ali 3. mesecu po koncu programa | 240 | 182 | 158 | 580 |
| v 4.-6. mesecu po koncu programa | 232 | 182 | 116 | 530 |
| v 7.-9. mesecu po koncu programa | 156 | 109 | 83 | 348 |
| v 10.-12. mesecu po koncu programa | 107 | 100 | 38 | 245 |
| **SKUPAJ** | **1.002** | **840** | **570** | **2.412** |
| Delež zaposlenih med vključenimi | **61,6** | **62,8** | **70,9** | **64,0** |

Vir: ZRSZ

Na splošno pa lahko pri programih MDDSZ v celoti opazimo občuten upad obsega aktivnosti med letoma 2015 in 2016. Gre za zamik pri črpanju sredstev ESS iz finančne perspektive 2014−2020.

## Ministrstvo za kmetijstvo, gozdarstvo in prehrano (MKGP)

Ministrstvo izvaja več programov in dejavnosti, ki so upravičeno umeščeni v letne programe izobraževanja odraslih (LPIO). Med temi sta najpomembnejši dve področji, na katerih MKGP izvaja svoje dejavnosti kot javno službo:

1. ***Javna kmetijska svetovalna služba***, ki jo izvaja Kmetijsko gozdarska zbornica Slovenije.

Kmetijski svetovalci izobražujejo in usposabljajo ljudi na podeželju, omogočajo pretok informacij ter prenos znanja in znanstvenih dognanj iz stroke v prakso.

Sredstva se dodelijo na podlagi letnega programa dela in finančnega načrta Kmetijsko gozdarske zbornice Slovenije.

**Število svetovancev je približno 60.000 na leto.**

2. ***Javna gozdarska služba***, ki jo izvaja Zavod za gozdove.

Dejavnosti obsegajo svetovanje, neformalno izobraževanje in usposabljanje lastnikov gozdov s ciljno oblikovanimi programi v gozdarstvu in primarni predelavi lesa. Ti programi med drugim prispevajo k pridobivanju **nacionalnih poklicnih kvalifikacij** za odraslo prebivalstvo na podeželju, pomembni pa so tudi zaradi splošnega izobraževanja o pomenu gozdov in gozdarstva ter graditve odgovornega odnosa do naravnih ekosistemov, prav tako pa tudi prepoznavanja tako imenovane zelene rasti kot razvojne priložnosti za sonaravni razvoj naše družbe.

Sredstva se dodelijo na podlagi letnega programa dela Zavoda za gozdove Slovenije.

**Število vključenih je okoli 70.000 na leto.**

Nadaljnji program, umeščen v LPIO, je:

3. ***Podpora strokovnim prireditvam ter stanovskemu in interesnemu povezovanju***

|  |  |  |  |
| --- | --- | --- | --- |
|  | 2014 | 2015 | 2016 |
| Število javnih razpisov | 3 | 3 | 3 |
| Število izvajalcev | 33 | 34 | 32 |
| Število programov | 33 | 34 | 32 |

Na podlagi razpisov so sofinancirani:

− stroški, povezani z izobraževanjem in usposabljanjem kmetov in delavcev na kmetijskih gospodarstvih,

− stroški, povezani z organizacijo forumov za izmenjavo znanja med kmetijskimi gospodarstvi, tekmovanj, razstav in sejmov ter s sodelovanjem na njih,

− stroški publikacij, kot so predstavitve, katalogi ali spletišča.

1. Javna svetovalna služba v čebelarstvu, ki jo izvaja Čebelarska zveza Slovenije

Javna svetovalna služba v čebelarstvu, izobražuje odrasle in zajema specialistično svetovanje, brezplačna predavanja z raznih področij (specifično usposabljanje), osnovno terensko svetovanje čebelarjem ter ozaveščanje širše javnosti o pomenu čebelarstva. Sredstva se dodelijo na podlagi letnega Programa javne svetovalne službe v čebelarstvu. Število svetovancev je približno 2.200 na leto.

## Ministrstvo za okolje in prostor (MOP)

Na podlagi Operativnega programa (OP) upravljanja z območji Natura 2000 v Sloveniji 2014–2020, katerega nosilni partner je MOP in se izvaja od avgusta 2012 do junija 2015, poteka pri pripravi in uresničevanju OP tudi usposabljanje ključnih deležnikov za izvajanje ukrepov tega programa v delavnicah, ki jih organizira MOP – sektor za ohranjanje narave, skupaj s partnerskimi organizacijami pri projektu.

Osemurne delavnice v letu 2014 so prispevale k razvoju ključne kompetence za trajnostni razvoj, in sicer k:

* sposobnosti upoštevanja trajnostnega razvoja z okoljskega vidika: gre za sposobnost posameznika, da v danih okoliščinah aktivira in uporabi svoje znanje in pridobljene veščine upravljanja naravnih virov, prostora in okolja, pri čemer upošteva trajnostni razvoj (okoljski vidik);
* sposobnosti upoštevanja trajnostnega razvoja z vidika gospodarnega ravnanja z viri: gospodarno ravnanje z viri (finančnimi, človeškimi, naravnimi) je zmožnost posameznika, da aktivira, uporabi in poveže pridobljeno znanje in veščine načrtovanja, priprave in organiziranja dela, vodenja in nadzora dela ter finančnega upravljanja in kakovosti, pri čemer upošteva trajnostni razvoj.

**Leta 2014 se je delavnic udeležilo 300 udeležencev, leta 2015 pa 284.**

***Temeljno izobraževanje odraslih o trajnostnem razvoju in podnebnih spremembah***

V okvir tega programa spada projekt ***Izvedba programa usposabljanja odraslih za trajnostni razvoj in prehod v zeleno gospodarstvo v povezavi s podnebnimi spremembami*** (Andragoški center Slovenije, 2016 in 2017).

V obe izvedbi programa se je vključilo **41 udeležencev**, od tega jih je 28 uspešno končalo program.

## Ministrstvo za zdravje (MZ)

Osnovni namen zdravstvene vzgoje je spodbuditi posameznike ali skupine prebivalcev, da začnejo dejavno skrbeti za svoje zdravje. Zdravstveno-vzgojni programi pomagajo posamezniku oblikovati znanje, stališča in vedenjske vzorce za zdravo življenje ter spreminjati življenjski slog.

Zavod za zdravstveno zavarovanje Slovenije financira preventivne programe, ki so vsako leto partnersko dogovorjeni in sprejeti v splošnem dogovoru. Preventivni programi se izvajajo kot del zdravstvenovzgojnega dela v zdravstvenih domovih po Sloveniji.

Programe financira ZZZS iz obveznega zdravstvenega zavarovanja (dobrih 10 milijonov EUR na leto), leta 2016 pa je MZ poleg tega za programe namenilo še 150 tisoč EUR proračunskih sredstev.

Po poročilih, ki jih MZ posreduje na MIZŠ, je bilo v preventivne programe tako **leta 2014 kot leta 2015 vključenih po 38.598 prebivalcev. V letu 2017 so se z vzpostavitvijo centrov za krepitev zdravja (več kadra v centrih) namenila dodatna finančna sredstva v višini 0,6 mio v letu 2017 oziroma za 2.4 mio na letni ravni.**

## Ministrstvo za kulturo (MK)

Ministrstvo za kulturo izvaja celo vrsto programov, ki jih lahko vključimo v prvo prednostno področje (splošno neformalno izobraževanje), poleg tega pa na nekaterih področjih dejavnosti podeljuje tudi **potrdila o pridobitvi posameznih veščin ali kompetenc, ki imajo znotraj sistema status javne veljavnosti.**

**Na področju varovanja kulturne dediščine MK izvaja tudi dejavnost javne službe.**

Gre za širok spekter programov in dejavnosti, ki so utemeljeni v posebni zakonodaji.

1. ***Izvajanje nacionalnega programa za slovenski jezik***

Vzpostavitev in vzdrževanje spletnega portala Jezikovna politika Republike Slovenije

Ministrstvo za kulturo RS je marca 2014 objavilo Javni ciljni razpis za izbor izvajalcev projektov digitalizacije in informacijske dejavnosti na področju slovenskega jezika, ki jih bo v letih 2014–2017 sofinancirala Republika Slovenija iz proračuna, namenjenega za kulturo. Na njegovi podlagi je bil izbran konzorcij izvajalcev (treh institucij) za vzpostavitev in vzdrževanje novega spletnega portala Jezikovna politika Republike Slovenije. Projekt bo trajal štiri leta. V prvi fazi izvajalci oblikujejo spletni portal in nanj postavljajo poskusne vsebine. Portal bo pokrival vsa poglavja iz **Resolucije o nacionalnem programu za jezikovno politiko 2014–2018**.

1. ***Kulturna vzgoja***

Kulturni bazar

To je državni medresorski projekt dodatnega strokovnega usposabljanja na področju kulturno-umetnostne vzgoje. Ministrstvo za kulturo RS skupaj z Ministrstvom za izobraževanje, znanost in šport RS, Zavodom RS za šolstvo, Ministrstvom za kmetijstvo in okolje RS, Ministrstvom za zdravje RS, Slovensko nacionalno komisijo za Unesco ter kulturnimi ustanovami iz vse Slovenije želi doseči boljšo obveščenost o kulturni ponudbi v Sloveniji ter v strokovni in širši javnosti prebuditi zanimanje za kulturno-umetnostno vzgojo ter povečati dostopnost kulture različnim ciljnim skupinam. Kulturni bazar je enodnevno strokovno usposabljanje, namenjeno strokovnim delavcem v vzgoji in izobraževanju, kulturi, širši strokovni javnosti in študentom. Izvršni producent Kulturnega bazarja je Cankarjev dom v Ljubljani.

Celodnevno strokovno usposabljanje vključuje okoli 50 dogodkov (predavanj, delavnic, tematskih razprav, vodenih ogledov razstav, predstav ...) z različnih kulturnih področij. Velik poudarek je na ozaveščanju o pomenu kulture in njenem umeščanju na vsa področja človekovega delovanja.

**Število udeležencev leta 2014 – 1.000**

**Število udeležencev leta 2015 – 1.100**

Na **Kulturnem bazarju 2016** je svojo kulturno-vzgojno ponudbo predstavilo več kot 300 kulturnih ustanov iz vse Slovenije, pri izvedbi je sodelovalo več kot **400 kulturnih delavcev** iz vse Slovenije. Strokovnega usposabljanja se je udeležilo več kot 1000 strokovnih delavcev z vzgojno-izobraževalnih zavodov iz vse Slovenije, študentov in predstavnikov kulturnih ustanov.

1. ***Založništvo***

Na Javni agenciji za knjigo RS vsako leto potekajo javni razpisi, ki vključujejo projekte in programe, namenjene izobraževanju odraslih in mladine po 15. letu ter starejših odraslih (upokojencev). Sofinanciranje projektov poklicnega usposabljanja na Javni agenciji za knjigo RS vključuje projekte, ki se izvajajo v knjižnicah, društvu Bralna značka, slovenskih založbah ter različnih zavodih in društvih, ki delujejo na tem področju. Javna agencija za knjigo RS je tudi leta 2014 sofinancirala projekte usposabljanja na knjižnem področju, uporabo novih tehnologij pri uveljavljanju branja in nakupovanja knjig ter pri usposabljanju knjigarnarjev.

1. ***Poklicno usposabljanje na kulturnem področju***

Ministrstvo za kulturo RS sofinancira programe **poklicnega usposabljanja za deficitarne kulturne poklice** ter dejavnosti s področja umetnosti in knjige v obliki seminarjev, predavanj, delavnic, srečanj, kongresov ..., in sicer v sodelovanju z domačimi in/ali tujimi strokovnjaki na posameznem umetniškem področju. Od leta 2012 pa so sredstva tako upadla, da samostojen razpis ni več razumen.

Zagotovo, čeprav zaradi finančnih omejitev v zmanjšanem obsegu, izvedba programov na tem področju prispeva k spodbujanju zavedanja o pomembnosti poklicnega usposabljanja glede umetnosti in medijev.

Javna agencija za knjigo RS je podpirala kulturne projekte poklicnega usposabljanja na knjižnem področju leta 2014 v skladu s temi dolgoročnimi cilji:

* krepitev poklicnih kompetenc zaposlenih iz založništva in knjigotrštva,
* izvedba kakovostnih izobraževalnih kulturnih projektov na knjižnem področju,
* krepitev slovenskega založništva oziroma knjigotrštva ter dvig kakovosti in prodaje izdanih knjig in revij.

**2014 Sofinancirani projekti – 6 izvajalcev, 8 programov, 780 udeležencev.**

**2015 Sofinancirani projekti USP na področju knjige – 6 izvajalcev, 9 programov, 780 udeležencev.**

1. ***Javni zavodi na področju filma in AV-kulture***

Pedagoško-andragoški program Kino-katedra združuje predvajanje izbranih klasičnih del iz filmske zgodovine s kritično in teoretično razpravo ter je prilagojen osnovnošolcem in srednješolcem, na andragoški ravni pa je namenjen zlasti pedagogom, študentom in zainteresirani splošni javnosti.

Leta 2014 je uresničevanje letnega programa izobraževanja potekalo v skladu z načrtovanimi ukrepi. Med osnovnimi dejavnostmi je bil ključni poudarek na izvedbi novega programa delavnic za pedagoške delavce v srednjih šolah in zadnjo triado devetletke, ki je bil poimenovan Kino-katedra za pedagoge in je vzbudil izjemno zanimanje. Prav tako so uspešno izpeljali vsakoletni mednarodni simpozij filmske teorije in kritike Jesenska filmska šola na temo filmske filozofije Stanleyja Cavella. Ob tem so potekale redne dejavnosti programa Kino-katedra za srednješolce in strokovna predavanja, povezana s posameznimi tematskimi sklopi oziroma retrospektivami.

1. ***Javni zavodi na področju kulturne dediščine***

Dnevi evropske kulturne dediščine (DEKD) in Teden kulturne dediščine (TKD) 2014

Dnevi evropske kulturne dediščine je skupni projekt evropskih držav, ki naj bi predstavljal skupne značilnosti dediščine v posameznih državah, po drugi strani pa razkrival njihove posebnosti. Osnovna vodila projekta DEKD vključujejo: dostopnost vsebin (dogodki so brezplačni), povezovanje različnih področij (dediščina, kultura, izobraževanje, turizem, šport, lokalne skupnosti in nevladne organizacije) na lokalni, regionalni in državni ravni, prostovoljstvo, medgeneracijsko povezovanje, načela formalnega in neformalnega izobraževanja ter krepitev vloge nevladnih organizacij pri prepoznavanju in uveljavljanju kulturne dediščine. Glede na usklajenost s številnimi slovenskimi institucijami in nevladnimi organizacijami, ki se kakor koli ukvarjajo s kulturno in naravno dediščino, ima projekt za popularizacijo dediščine zelo velik pomen.

Teden kulturne dediščine (TKD) je medresorski državni projekt, s katerim Zavod za varstvo kulturne dediščine Slovenije želi doseči boljšo vključenost vsebin iz ohranjanja kulturne dediščine v vzgojno-izobraževalnem procesu ter v formalnem in neformalnem izobraževanju. TKD je tesno povezan z DEKD, ki imajo vzpostavljeno mrežno sodelovanje in so tematsko zasnovani.

Osnovna vodila projekta vključujejo: dostopnost vsebin (dogodki so brezplačni), njihovo kroskurikularno umeščanje, odprto učno okolje, medpredmetno povezovanje, povezovanje organizacij z različnih področij (dediščina, kultura, izobraževanje, turizem, šport, delovanje lokalnih skupnosti in nevladnih organizacij), medgeneracijsko povezovanje ter načela formalnega in neformalnega izobraževanja.

Izvajalec: Zavod za varstvo kulturne dediščine Slovenije

**Število programov: 11 regionalnih srečanj DEKD in TKD ter 12 ciljnih delavnic**

Eden od poglavitnih ciljev DEKD je dvig zavesti o pomenu kulturne dediščine. Zato so pri temi DEKD 2014 Dediščina gre v šole nagovorili vzgojno-izobraževalne strokovne delavce in vse, ki se ukvarjajo z izobraževanjem o kulturni dediščini. Na regionalnih srečanjih so izvedli deset izobraževanj in delavnic v Sloveniji ter eno v zamejstvu. Izobraževanja pod naslovom Poučevanje skozi dediščino so predstavljala didaktično orodje in prijeme, s katerimi naj bi dediščino približali različnim starostnim skupinam. ZVKDS je izvedel tudi 12 ciljnih delavnic za učitelje zgodovine.

V okviru DEKD so izdali publikacijo z naslovom Sto let v dobro dediščine, ki je namenjena seznanjanju odraslih z osnovnimi pojmi konservatorstva in restavratorstva, razvojem konservatorsko-restavratorske stroke in izbranimi primeri dobrih praks prenove objektov kulturne dediščine.

Leta **2014** je **projekte DEKD** in **TKD** izvajalo **55 javnih zavodov in društev,** izvedli so **50 programov,** ki se jih je udeležilo **2.000 ljudi.**

Leta **2015** je **projekte DEKD** in **TKD** izvajalo **130 javnih zavodov in društev,** ki soprav tako izvedli **50 programov,** ki se jih je udeležilo **3.000 ljudi.**

Leta **2015** so bili izvedeni **Regionalni posveti DEKD in TKD**, ki se jih je udeležilo **500 udeležencev**, med njimi večina vzgojno-izobraževalnih in pedagoških delavcev.

Tema DEKD in TKD 2015 *Praznovanja* je s svojo širino omogočila sodelovanje širokemu krogu institucij in opozorila na 25 let neprekinjene aktivnosti DEKD. Program septembrskih prireditev je obsegal več kot 400 dogodkov, ki jih je obiskalo več kot 50.000 obiskovalcev. Izjemno uspešna je bila izvedba otvoritvenih slovesnosti v 12 zgodovinskih mestih skupaj z Združenjem zgodovinskih mest Slovenije, kjer so k sodelovanju pritegnili vse vzgojno-izobraževalne zavode, institucije in društva ter s tem pridobili nove partnerje. V skupnem programu dogodkov je sodelovalo 115 zavodov s področij kulture, kulturne in naravne dediščine, 27 lokalnih in 7 krajevnih skupnosti, 13 župnij, 120 nevladnih organizacij, 170 vzgojno-izobraževalnih zavodov (VIZ), 27 knjižnic, 25 turističnih organizacij in številni posamezniki. Širitev v zamejstvu je potekala po načrtu: vključenih je bilo 6 zamejskih šol na Tržaškem. V programu prireditev se je prestavilo več etničnih skupnosti, ki živijo na območju Slovenije.

Tudi leta **2016** so bili izvedeni **Regionalni posveti DEKD in TKD**, ki se jih je udeležilo **600 udeležencev**.

Leta **2016** je bilo izvedenih **250 prireditev DEKD in TKD,** ki jih je izvedlo **330 javnih zavodov in društev,** udeležilo pa se jih je **34.000 udeležencev**.

Kompetence, ki so jih udeleženci pridobili:

* kulturna (narodna) zavest in izražanje,
* učenje učenja,
* socialne kompetence,
* komuniciranje v maternem jeziku.

1. ***Izvajanje Zakona o varstvu kulturne dediščine***

Priprava na strokovne izpite iz varstva kulturne dediščine v muzejski, konservatorski in konservatorsko-restavratorski dejavnosti.

Zakon o varstvu kulturne dediščine v 103. členu določa regulirane poklice iz varstva dediščine. Eden od pogojev za samostojno opravljanje teh poklicev je tudi opravljen strokovni izpit. Zaradi posebnosti teoretičnega in praktičnega znanja, ki se zahteva za uspešno opravljen strokovni izpit in s tem za samostojno opravljanje predmetnih poklicev, se je treba pri pripravi na izpit usposabljati v ustrezni organizaciji s področja varstva. Dosedanji učinki izvajanja tega instituta so bili ugodni, saj poleg zaposlitve v javnem sektorju dopušča možnost samozaposlitve na trgu in prispeva k širši varnosti ohranjanja kulturne dediščine, posameznikom pa, da vstopijo na trg dela s pridobljenim, preverjenim in potrjenim strokovnim znanjem.

**Leta 2014** sta bila organizirana spomladanski in jesenski termin strokovnih izpitov iz varovanja dediščine. Za muzealstvo, konservatorstvo in konservatorstvo-restavratorstvo je bilo v spomladanskem roku prijavljenih 38 kandidatov, od tega je eden ponavljal izpit v jesenskem roku. V jesenskem roku je bilo prijavljenih 51 kandidatov, od izpita so odstopili trije, dva pa ga nista uspešno opravila.

**Leta 2015** je bil organiziran jesenski termin strokovnih izpitov na področju varovanja dediščine. Za področja muzealstva, konservatorstva in konservatorstva-restavratorstva je bilo prijavljenih 42 kandidatov, trije kandidati pa so bili zavrnjeni. Izpit je uspešno opravilo 38 kandidatov.

**Leta 2016** so bili organizirani strokovni izpiti na področju varovanja dediščine. Za področja muzealstva, konservatorstva in konservatorstva-restavratorstva je bilo prijavljenih 56 kandidatov, trije kandidati pa so bili zavrnjeni. Izpit je uspešno opravilo 36 kandidatov.

1. ***Javni sklad RS za kulturne dejavnosti (JSKD)***

Programi za strokovne delavce v vzgoji in izobraževanju ter kulturi

Javni sklad Republike Slovenije za kulturne dejavnosti (v nadaljnjem besedilu: JSKD) s strokovno službo in po mreži 59 izpostav po vsej Sloveniji izvaja sistem strokovnega usposabljanja za mentorje in izvajalce kulturnega programa na področjih vzgoje, izobraževanja in kulture. Vsi izobraževalni programi za odrasle so bili leta 2014 namenjeni doseganju štirih ključnih ciljev Strateškega okvira za evropsko sodelovanje v izobraževanju in usposabljanju – ET 2020, ki ga je leta 2009 sprejel Svet EU. Veliko pozornost JSKD namenja vseživljenjskemu učenju, zato njegovi izobraževalni programi zajemajo vse generacije in so enakomerno dostopni po vsej Sloveniji.

Ukrep spada v sklop prvega prednostnega področja, pod splošno izobraževanje odraslih, in uresničuje prednostno nalogo Ministrstva za kulturo RS za povečanje dostopnosti izobraževalnih programov na kulturnem področju. V ljubiteljski kulturi v Sloveniji dejavno ustvarja več kot 107.000 odraslih. Za njihovo strokovno vodstvo ter mentorje obšolskih kulturnih dejavnosti in učitelje neobveznega izbirnega predmeta umetnost je JSKD **leta 2014 pripravil 436 izobraževanj po vsej Sloveniji, udeležilo pa se jih je 9.570 odraslih.**

Kompetence, ki so jih udeleženci pridobili:

* kulturna zavest in izražanje,
* poklicne kompetence,
* učenje učenja,
* socialne kompetence,
* komuniciranje v maternem jeziku.

**Leta 2015 se je izobraževanj udeležilo 10.000 odraslih.**

JSKD **leta 2016 pripravil 447 izobraževanj po vsej Sloveniji, ki se jih je udeležilo nekaj več kot 10.000 odraslih.**

1. ***Izvajanje projekta iz Evropskega socialnega sklada (ESS)***

Javni sklad Republike Slovenije za kulturne dejavnosti (JSKD) je septembra 2016 uspešno prestal postopek neposredne pridobitve operacije z naslovom Pridobivanje dodatnih znanj za mlade na področju kulturnih dejavnosti v okviru JSKD v okviru 8.2. prednostne naložbe (Trajnostno vključevanje mladih na trg dela, predvsem tistih, ki niso zaposleni in se ne izobražujejo ali usposabljajo) in podpisal pogodbo o izvajanju projekta izobraževanja do leta 2020.

JSKD je v skladu s terminskim načrtom pripravil in oblikoval **14 različnih 120-urnih izobraževalnih študijskih modulov**, s katerimi želimo brezposelnim do 29. leta omogočiti pridobivanje novih izkušenj, znanj in kompetenc na področju kulturnih dejavnosti z namenom, da bodo lahko prišli hitreje do kakovostnejše prve zaposlitve.

modul 1: Vodenje gledališke skupine

modul 2: Lutkovna šola

modul 3: Šola za učitelje plesa – ŠUP

modul 4: Šola vodenja otroških folklornih skupin

modul 5: Šola vodenja odraslih folklornih skupin

modul 6: Filmska šola

modul 7: Kreativno pisanje dramskih besedil, scenaristika, radijska igra, performans, uprizarjanje

modul 8: Šola zborovodstva in zborovski menedžment

modul 9: Inštrumentalna šola in menedžment

modul 10: Šola za likovne mentorje

modul 11: Kulturni organizator producent, inšpicient, dokumentarist

modul 12: Komunikacijske kompetence in sodobne umetniške prakse

modul 13: Pravo, ekonomika in upravljanje v kulturi

modul 14: Kulturni vodiči

Na podlagi pogodbe o začetku izvajanja projekta, odobrenih sredstev in razvitih modulov smo objavili Javni razpis za v okviru izbora operacij Pridobivanje dodatnih znanj za mlade na področju kulturnih dejavnosti v okviru JSKD.

Do razpisnega roka je prek informativne e-prijave oddalo vlogo 122 kandidatov, uradno prijavo je posredovalo 77 kandidatov, od tega jih je pogoje izpolnjevalo 72. Vsem 72 izbranim kandidatom so bile izdane odločbe in pogodbe o vključitvi v program, od tega jih je 55 vrnilo pogodbe in se uspešno vključilo v program ter ga tudi končalo.

1. ***Socialna vključenost***

Dvig zaposljivosti ranljivih družbenih skupin na področju kulture in podpora njihovi socialni vključenosti v okviru ESS.

**Javni razpis za izbor razvojnih projektov za dvig zaposljivosti ranljivih družbenih skupin na področju kulture in podporo njihovi socialni vključenosti v okviru ESS v letih 2013–2014.**

Namen je sofinanciranje projektov za mobilizacijo, motivacijo in proaktivacijo delovanja posameznikov iz ranljivih družbenih skupin zaradi njihove večje socialne vključenosti in zaposljivosti. Upravičeni prijavitelji projektov so nevladne organizacije. Izbrani projekti se izvajajo v podporo zaposlovanju oziroma za zagotavljanje večjih zaposlitvenih možnosti na trgu dela, za dvig ravni usposobljenosti in kulturne ustvarjalnosti ter krepitev samozavesti in socialne vključenosti v širše družbeno okolje pripadnikov teh ranljivih skupin: madžarske in italijanske narodne skupnosti, romske skupnosti, različnih manjšinskih etničnih skupin in priseljencev ter invalidov. Ker je pomanjkanje lastnega osebja vzrok ranljivosti pri ohranjanju kulturnih posebnosti, je prikazani ukrep pomemben prispevek k izboljšanju možnosti za kakovostno vključenost. Izvajanje izbranih projektov se je začelo leta 2013 in končalo avgusta 2014 s 95,06-odstotno realizacijo.

Doseženi napredek se kaže v številu izvedenih projektov in številu novih zaposlitev. **Leta 2014 je bilo uspešno izvedenih 28 projektov, v njihovem okviru pa 22 novih delovnih mest na kulturnem področju,** kar je dober rezultat glede na to, da gre za predstavnike ranljivih skupin, ki potrebujejo poseben pristop. **V usposabljanje je bilo do konca leta 2014 vključenih 1.121 ljudi – od tega 745 pripadnikov ene od ranljivih skupin. Programe usposabljanja je uspešno končalo 819 ljudi**.

Namen projekta neprofitnih organizacij (NPO) Vzpostavitev infrastrukture za zagotavljanje enakih možnosti dostopa do publikacij slepim in slabovidnim osebam ter osebam z motnjami branja je zagotoviti možnosti za delovanje osrednje knjižnice za slepe, slabovidne in osebe z motnjami branja v sistemu knjižnic ter razviti modele usposabljanja in izobraževanja za delo z novo informacijsko-komunikacijsko tehnologijo. Leta 2014 se je ohranilo 8 bruto delovnih mest, ki so bila ustvarjena leta 2013, na novo pa je bilo odprto eno delovno mesto. Strokovne sodelavce so konec leta 2013 usposobili za izdelavo knjig DAISY, izdelava pa se je začela leta 2014. Že leta 2013 so pripravili pet izobraževalnih modulov za člane Zveze društev slepih in slabovidnih Slovenije (ZDSSS). V izobraževanje je bilo do konca leta 2014 vključenih 193 slepih in slabovidnih. Za svoje delo so novembra 2014 prejeli nagrado prizma 2014, ki jo podeljuje Slovensko društvo za odnose z javnostmi in je najvišje strokovno priznanje v Sloveniji za odličnost v komuniciranju.

Pri izvajanju projekta NPO Dostopnost do kulturne dediščine ranljivim skupinam je osnovni cilj operativno usposabljanje oseb iz različnih ranljivih družbenih skupin, ki so si do zdaj že pridobili formalno izobrazbo v zvezi z delom muzejev (etnologija, zgodovina, umetnostna zgodovina, arheologija), za opravljanje posameznih strokovnih **nalog muzejske javne službe**. Z usposabljanjem in pridobivanjem delovnih izkušenj jim bodo odprte možnosti karierne poti na področju varstva kulturne dediščine, možnosti za zagotavljanje večje socialne vključenosti in za manjšo materialno ogroženost. Projekt, katerega nosilec je javni zavod Slovenski etnografski muzej, je osredotočen na usposabljanje za pridobivanje specialnega strokovnega znanja, veščin in praktičnih izkušenj za muzejske delavce s ciljem vzpostavitve dobrih praks v državnih muzejih Slovenije, ki se bodo uvedle še v druge slovenske muzeje ter na druga področja kulture in izobraževanja. V sodelovanju z osebami iz ranljivih skupin, ki so med izvajanjem projekta zaposlene v muzeju, se razvijajo in izvajajo pedagoške in andragoške vsebine oziroma programi v zvezi z delom državnih muzejev. Do konca leta 2013 je bilo ustvarjenih devet delovnih mest, ki so se ohranila tudi leta 2014, na novo pa je nastalo eno delovno mesto.

Projekt NPO Nove karierne perspektive sledi cilju spodbujanja ustvarjanja zaposlitvenih možnosti, usposabljanja s prenosom znanja na mlade ter izboljšanja dostopnosti do kulturnih dobrin in storitev s sodelovanjem brezposelnih in samozaposlenih mladih v kulturi, in sicer pri izvajanju programa v javnih zavodih za glasbeno in uprizoritveno umetnost, katerih ustanoviteljica je država. Do konca leta 2013 je bilo v štirih javnih zavodih ustvarjenih 26 delovnih mest za posameznike iz posebne družbene skupine mladih na področju kulture, ki so se ohranila tudi leta 2014, na novo pa sta se odprli dve delovni mesti.

V okviru javnega razpisa Nove karierne perspektive II so bili izbrani štirje upravičenci, tri nevladne organizacije in ena javna agencija. Gre za sofinanciranje projektov, usmerjenih k dvigu zaposljivosti, krepitvi usposobljenosti in podpori socialne vključenosti brezposelnih in samozaposlenih mladih kot posebne družbene skupine, ki jih bodo izvajali v kulturi delujoči upravičenci. Leta 2014 je bilo ustvarjenega 21,5 delovnega mesta v okviru posebne družbene skupine mladih na področju kulture.

Javni razpis Nove karierne perspektive v sodobnem plesu je usmerjen k dvigu zaposljivosti, krepitvi usposobljenosti in podpori socialne vključenosti brezposelnih in samozaposlenih mladih kot posebne družbene skupine na področju sodobnega plesa; predvidenih je devet novih zaposlitev, ciljna skupina pa so mladi na področju kulture. Javni razpis za izbor operacij Povečanje zaposlitvenih možnosti mladih na področju likovne umetnosti je bil zastavljen z mrežo desetih najbolj aktivnih slovenskih pobud iz sodobne likovne umetnosti. Posebna prednost je tudi nabor generacijsko istih kustosov in kuratorjev, ki bodo strokovno spremljali že izbrane mlade avtorje z odličnimi referencami. Projekt se je začel izvajati decembra 2013. Leta 2014 je bilo za posebno družbeno skupino mladih na področju kulture ustvarjenih sedem bruto delovnih mest – za pet likovnih umetnikov in dva kustosa.

**Javni razpis za izbor operacij za večjo socialno vključenost pripadnikov ranljivih družbenih skupin na področju kulture v okviru Evropskega socialnega sklada v letih 2016–2017**

Naložbo sofinancirata Evropska unija iz Evropskega socialnega sklada in Republika Slovenija. Javni razpis se izvaja v okviru Operativnega programa za izvajanje evropske kohezijske politike v obdobju 2014–2020. Namen razpisa je sofinanciranje projektov z namenom mobilizacije, motivacije in proaktivacije delovanja posameznikov iz ranljivih družbenih skupin za njihovo večjo socialno vključenost in zaposljivost.

Leta 2016 je bilo v aktivnosti usposabljanja vključenih 565 oseb (starih manj kot 25 let: 164; starih od 25 do 29 let: 54; starih od 30 do 54 let: 281; starih 55 let in več: 66) in 12 novih zaposlitev v okviru operacij, kar je dober rezultat glede na to, da gre za predstavnike ranljivih skupin, ki potrebujejo poseben pristop.

## Ministrstvo za javno upravo

Namen javnih razpisov, ki jih izvaja Ministrstvo za javno upravo, je krepitev dejavne vloge nevladnih organizacij (NVO) pri oblikovanju in izvajanju javnih politik, to je uveljavljanje civilnega dialoga, krepitev usposobljenosti NVO, zagotavljanje servisnih storitev za NVO zaradi povečanja kakovosti in učinkovitosti njihovega delovanja, finančne neodvisnosti od javnih virov in usposobljenosti za prepoznavanje potreb NVO in uporabnikov ter zaradi spodbujanja povezovanja in sodelovanja NVO z drugimi sektorji (mediji, gospodarstvom, širšo javno upravo, splošno javnostjo), zato da se odgovori na družbene izzive na različnih ravneh in uveljavi vloga NVO pri reševanju razvojnih vprašanj.

Na javnem razpisu izbrani projekt Slovenska mreža za izobraževanje starejših in medgeneracijsko sodelovanje s predpisanimi dejavnostmi krepi usposobljenost nevladnih organizacij za učinkovitejše in bolj organizirano delovanje pri izobraževanju starejših. Z utrjevanjem temeljnih zasnov izobraževanja starejših in razvojem novih zasnov medgeneracijskega sodelovanja pomembno prispeva k ohranjanju in razvoju družbene, politične in ekonomske odgovornosti starejše in mlajše generacije.

S projektom so bili **leta 2014** doseženi ti kazalniki:

* 372 svetovalnih in/ali mentorskih ur za vsebinske NVO;
* 10 strokovnih usposabljanj za NVO za povečanje njihove usposobljenosti na posameznem vsebinskem področju;
* 23 novih članic NVO v vsebinski NVO-mreži (skupno je v mreži 73 organizacij);
* priprava predloga strateškega dokumenta za razvoj NVO na vsebinskem področju (standard kakovosti v NVO za izobraževanje starejših);
* priprava dveh novih storitev, ki ju izvajajo NVO, oziroma vsebinske NVO-mreže (Znaš, nauči drugega – medgeneracijski centri UTŽO ter študijski program Trgi, ulice in stavbe okoli nas);
* ovrednoteno delovanje NVO-mreže.

V okviru projekta so bili **leta 2015** doseženi naslednji kazalniki:

* 288 svetovalnih in/ali mentorskih ur za vsebinske NVO;
* sedem strokovnih usposabljanj za NVO z namenom povečanja usposobljenosti NVO na posameznem vsebinskem področju;
* dva izvedena procesa vplivanja na javne politike, in sicer predpisi, strateški dokumenti na določenem vsebinskem področju na nacionalni ali EU-ravni, posebej v luči integracije mladih v družbo (pobuda glede Strategije razvoja informacijske družbe do leta 2020, Analiza in oblikovanje pobud na Resolucijo o razvoju mladinskega sektorja in mladinske politike 2014, oblikovanje predlogov v zvezi s Strategijo aktivnega in zdravega staranja v Sloveniji);
* izvedena analiza z namenom ugotavljanja potenciala NVO za nove storitve ali za prenos javnih funkcij na določenem vsebinskem področju (Analiza za ugotavljanje potenciala za medgeneracijsko učenje v NVO);
* izvedena akcija z namenom krepitve mreženja/sodelovanja, povezovanja na področju delovanja mreže NVO (Svoboda sodelovanja, Od izzivov do povezovanja (18. 2. 2015), Svoboda sodelovanja: medgeneracijsko učenje in kompetence za delo in zaposlitev (18. 3. 2015), Svoboda sodelovanja: Znaš, nauči drugega: medgeneracijsko učenje na področju IKT (17. 4. 2015);
* dve skupni akciji/iniciativi NVO v sodelovanju z drugimi sektorji (mediji, gospodarstvo, javna uprava in širša javnost) z namenom reševanja izzivov na vsebinskem področju, na katerem deluje mreža.

**Leta 2016 pa:**

Leta 2016 je bilo v okviru **Javnega razpisa za krepitev zmogljivosti NVO za zagovorništvo in izvajanje javnih storitev 2015−2019** podprtih **17 projektov**:

* ena horizontalna mreža na državni ravni,
* dvanajst regijskih stičišč NVO in
* štiri vsebinske mreže NVO.

Sofinancirani projekti med drugim iščejo rešitve pri naslavljanju družbenih izzivov, vključno s problematiko zaposljivosti mladih, prek čezsektorskega sodelovanja in partnerstva z resornimi ministrstvi, mediji, gospodarstvom in drugimi akterji.

Del sredstev mreže in stičišča vlagajo tudi v krepitev usposobljenosti nevladnih organizacij za učinkovitejše in bolj organizirano delovanje NVO, zagovorniške delavnosti ter izvajanje storitev. Prav tako mreže in stičišča prek usposabljanj krepijo lastne zmogljivosti.

Tako je bilo v letu 2016:

* 21 izvedenih usposabljanj za organizacijski razvoj /za krepitev strokovne usposobljenosti/za krepitev zagovorništva;
* 162 NVO vključenih v krepitev strokovne usposobljenosti za organizacijski razvoj/za zadovoljevanje izbranih lokalnih potreb/za zagovorništvo;
* 20 usposabljanj z namenom krepitve organizacijskega razvoja koordinatorja mreže NVO.

Mreže in stičišča kot koordinatorji mrež NVO bodo prek teh usposabljanj dosegli večjo stabilnost in višjo stopnjo trajnosti svojega delovanja. Konec leta 2017 je bila opravljena vmesna evalvacija javnega razpisa [[35]](#footnote-35) Največji dosežki so zaznani na področju krepitve vloge stičišč oziroma mrež. Ugotovljeno je bilo, da javni razpis uspešno povezuje strukture nevladnih organizacij s strukturami oblasti in da je bil dobro sprejet s strani NVO s potencialom, ki krepijo svoje sposobnosti za zadovoljevanje potreb v lokalni skupnosti. Rezultat usposabljanj NVO je povečana stopnja organizacijske, strokovne in zagovorniške usposobljenosti NVO.

## Ministrstvo za notranje zadeve

Leta 2016 je bilo izdanih 1973 potrdil o izpolnjevanju pogojev za udeležbo v enotnem programu tečaja slovenskega jezika in 1132 potrdil o izpolnjevanju pogojev za opravljanje prvega brezplačnega preizkusa znanja iz slovenskega jezika na osnovni ravni.

Državljani tretjih držav in osebe z mednarodno zaščito so imeli možnost udeležbe v enotnem programu **Začetna integracija priseljencev (ZIP),** ki vključuje tako učenje slovenskega jezika na osnovni ravni kot tudi seznanjanje s slovensko kulturo, zgodovino in ustavo. Tečaj se je leta 2016 izvajal v 30 krajih. V tem obdobju je **začelo obiskovati tečaj 1519 oseb**.

Preizkus znanja slovenskega jezika na osnovni ravni je leta 2016 opravljalo 1090 kandidatov, od tega jih je 680 preizkus uspešno opravilo, kar znaša 63 odstotkov vseh kandidatov, ki so opravljali preizkus leta 2016.

Tečajev slovenskega jezika in preizkusov znanja slovenskega jezika so se udeležili tujci iz 54 držav.

## Ministrstvo za pravosodje

**Projekt Razvoj delovnih kompetenc zaprtih oseb**

Leta 2016 je bilo v usposabljanje za **pridobitev nacionalne poklicne kvalifikacije** vključenih **100 obsojencev, 59 pa jih je že uspešno pridobilo mednarodno veljavne certifikate**. V programe delovne terapije je bilo vključenih že 96 obsojencev. Izobraževalni programi se izvajajo samo na lokaciji ZPKZ Dob, kjer se prestajajo daljše zaporne kazni, in ZPMZKZ Celje, kjer prestajajo kazen zapora tudi mladoletniki, obsojeni na mladoletniški zapor. Obsojenci se lahko v izobraževalne programe vključijo kadar koli med šolskim letom. Trenutno je v izobraževalne programe vključenih 74 obsojencev, 13 pa jih je že uspešno končalo.

Na spodnji sliki lahko vidimo tudi značilnosti zaprtih oseb, vključenih v programe, glede na spol, izobrazbo in starost.

Slika : Zaprte osebe, vključene v program usposabljanja, po spolu, starosti in izobrazbi

Vir: Podatki Ministrstva za pravosodje

# Zaključki

Ocena uresničevanja ReNPIO13−20[[36]](#footnote-36) v letih 2014, 2015 in 2016 je v splošnem pozitivna, na nekaterih področjih pa bo treba v naslednjih letih še okrepiti delo.

Podlage za pozitivno oceno:

1. Odločitev za vključitev tako velikega števila ministrstev v ReNPIO13-20 se je izkazala kot dobra. Iz poročil ministrstev, ki jih vsako leto posredujejo MIZŠ za pripravo Poročila o uresničevanju NPIO, je razvidno, da se v okvir izobraževanja odraslih vključuje vedno več programov, ki jih različna ministrstva izvajajo na področjih, ki do zdaj niso spadala v ta okvir. Razveseljivo je tudi, da se ti programi vedno bolj vsebinsko naslanjajo na aktualne teme okolja in življenja, kot je trajnostni razvoj, energetska učinkovitost, skrb za zdravje, kulturno ozaveščanje in podobno. Za ta področja ozaveščanja in izobraževanja je na voljo tudi vedno več sredstev, kar je vsekakor pozitivno.
2. V analizi so poleg izobraževalnih programov in dejavnosti obeh nosilnih ministrstev (MIZŠ in MDDSZ) najbolj podrobno predstavljeni izobraževalni programi na področju splošnega izobraževanja odraslih, ki jih izvajata MK, ki izvaja javno službo na področju varovanja kulturne dediščine in MKGP, ki izvaja javno kmetijsko svetovalno službo in javno gozdarsko službo.
3. MZ izvaja pomembne izobraževalne programe s področij ozaveščanja in preventive. Kljub temu, da so ti programi specifični tako glede ciljnih skupin kot tudi financiranja, je njihov pomen za promocijo zdravja in zdravega načina življenja prebivalcev neprecenljiv.
4. MJU izvaja programe usposabljanja za opolnomočenje nevladnih organizacij.
5. Izobraževalni programi za ranljive skupine odraslih se izvajajo tudi v okviru MNZ, ki izvaja programe za integracijo priseljencev in MP , ki izvaja programe za osebe na prestajanju kazni.
6. Delovanje izvajalcev središč za samostojno učenje in izvajalcev svetovalne dejavnosti, ki ponujajo podporo udeležencem izobraževanja in učenja, je bilo zelo uspešno.
7. V lokalnem okolju so izvajalci uspešno izvajali študijske krožke, programe medgeneracijskega učenja in sodelovanja ter trajnostnega razvoja, kar je pozitivno prispevalo k razvoju skupnosti in prepoznavnosti učenja v skupnosti.
8. Izvajal se je program PUM-O, ki mlajše odrasle motivira in opolnomoči za vstop na trg dela ter dejavno sodelovanje v družbi.
9. Srednje šole so v okviru MIC uspešno izpeljale programe usposabljanja in izpopolnjevanja za pridobivanje oziroma izboljšanje poklicnih kompetenc za brezposelne osebe, kar je prispevalo k večji zaposlenosti.
10. Pri področju potrjevanja NPK, kot pomembne oblike potrjevanja neformalno pridobljenih znanj in veščin, lahko pozitivno ovrednotimo velik delež izhodov v zaposlitev.
11. Izpeljana je bila Raziskava spretnosti odraslih PIAAC v Sloveniji leta 2016[[37]](#footnote-37), ki je pokazala, da smo, razen pri ozkem segmentu mlajših odraslih, ki se šolajo, pri vseh kategorijah merjenih vrednosti pod povprečjem OECD. Kar četrtina odraslih Slovencev ne premore najosnovnejših veščin za reševanje najpreprostejših nalog na različnih področjih pismenosti.
12. Uspešno je bila izpeljana evalvacija javnoveljavnih programov izobraževanja odraslih in predlogi za prenovo.
13. Sprejet je bil prenovljen javnoveljavni program Slovenščina kot drugi in tuji jezik[[38]](#footnote-38), ki je namenjen osebam, ki se učijo slovenščine kot drugega in tujega jezika ter želijo svoje znanje preveriti in ga potrditi.
14. Sprejet je bil nov javnoveljavni program Izobraževalni program Opismenjevanje v slovenščini za odrasle govorce drugih jezikov[[39]](#footnote-39) (z dodatkom za mladoletnike – prosilce za mednarodno zaščito) (Skrajšano ime: Opismenjevanje).
15. V ukrepe na osnovi Operativnega programa za izvajanje Evropske kohezijske politike v obdobju 2014−2020 se je vključilo različne izobraževalne programe in podporne dejavnosti za različne skupine odraslih, s poudarkom na nižje izobraženih in manj usposobljenih, za pridobitev izobrazbe oziroma izboljšanje temeljnih in poklicnih kompetenc.

Kazalnik, ki meri delež vključenih v vseživljenjsko izobraževanje oziroma učenje štiri tedne pred anketiranjem kaže na negativno odstopanje Slovenije glede na povprečje EU v letih od 2014 do 2016. Te vrednosti so skrb vzbujajoče, še posebej zato, ker smo se še leta 2010 z vrednostjo 16,4% uvrščali visoko nad povprečje EU, ki je bilo 9,3%.

|  |  |  |  |
| --- | --- | --- | --- |
| Država/Leto | 2014 | 2015 | 2016 |
| EU28 | 10,8 | 10,7 | 10,8 |
| Slovenija | 12,1 | 11,9 | 11,6 |

Drugi kazalnik, ki meri stopnjo vključenosti odraslih, starih med 25 in 64 let, v enem letu pred anketiranjem, je veliko bolj ugoden in pove, da se je stopnja vključenosti glede na leto 2011 povečala iz 36 odstotkov na 46 odstotkov.

Doseganje ciljnih vrednosti pri kazalnikih, ki merijo stopnjo izobraženosti odraslih, je v skladu z načrtom, in sicer:

- delež odraslih z nedokončano osnovno šolo (15-64 let), je bil v letu 2016 1,5%;

- delež prebivalcev s končano najmanj štiriletno srednjo šolo (25-64 let), je bil v letu 2016 59,7%;

- delež odraslih (30 do 34 let), s končano terciarno izobrazbo je bil v letu 2016 44,2% (EUROSTAT).

Našteli bi lahko še veliko uspehov in pozitivnih premikov, ki so jih izpeljala resorna ministrstva. Za uspešno doseganje ciljev ReNPIO13-20 pa so pred nami izzivi, ki izhajajo iz naslednjih pomanjkljivosti oziroma ugotovitev:

1. Ena od večjih težav je nevključevanje pripadnikov ranljivih skupin: manj izobraženih, dolgotrajno brezposelnih, starejših, manj usposobljenih zaposlenih, Romov in podobno. Osnovni težavi sta v nemotiviranosti pripadnikov ranljivih skupin, da bi se vključili v kakšno obliko organiziranega izobraževanja ali učenja, in v nezavedanju, da bi bilo tako vključevanje koristno.
2. Rezultati raziskave PIAAC so pokazali na izjemno nizko stopnjo nekaterih temeljnih spretnosti pri starejših nasploh in pri manj izobraženih še posebej. Oblikovanje ustreznih izobraževalnih programov za zviševanje ravni temeljnih zmožnosti in vključevanje omenjenih ciljnih skupin bo glavna naloga v prihodnosti.
3. Na polju priznavanja in potrjevanja neformalno ali priložnostno pridobljenega znanja še ni usklajenih strokovnih stališč in oblikovanih sistemskih rešitev.
4. V okviru področja priznavanja in potrjevanja neformalno pridobljenih znanj ali veščin ima posebno vlogo sistem pridobivanja in potrjevanja NPK. Čeprav je bil sistem zamišljen kot potrjevanje že pridobljenih znanj in veščin, zdaj procesi potekajo tudi tako, da se najprej izvede usposabljanje in šele nato potrjevanje.
5. Na področju javnoveljavnih programov za odrasle je še veliko prostora za posodobitev, kot tudi za razvoj novih programov. Pri tem so pomembna tudi vprašanja, ki so povezana z zagotavljanjem stalnega strokovnega usposabljanja strokovnih delavcev, ki izvajajo javnoveljavne programe za odrasle.
6. V obeh do sedaj sprejetih nacionalnih programih izobraževanja odraslih smo med prednostnimi področji na prvo mesto postavili splošno izobraževanje odraslih. Na ravni EU se namreč izobraževanje odraslih, kljub utemeljevanju pomena temeljnih zmožnosti, ki vključujejo človeški, socialni in kulturni kapital, vedno bolj neposredno veže na povečevanje zaposljivosti. K tej usmeritvi je posledično usmerjena večina evropskih pobud in sredstev. Podatki, ki so predstavljeni v tej analizi kažejo na razmeroma velik obseg, razvitost in raznolikost prvega prednostnega področja - splošnega izobraževanja odraslih, ki pa je glede na sredstva, ki se namenjajo za tretje prednostno področje - usposabljanje in izobraževanje za potrebe dela, še vedno podhranjeno.
7. Sodelovanje ministrstev pri uresničevanju ReNPIO13-20 še ni zadostno oziroma medsebojno povezano, zato je potrebno iskati poti in možnosti za doseganje večjih sinergijskih učinkov.

Analiza triletnega uresničevanje ciljev ReNPIO13-20 je potrdila, da je vseživljenjsko izobraževanje in učenje bistvenega pomena za gospodarski in družbeni napredek ter osebno rast in participacijo slehernega posameznika. Iz današnje perspektive je jasno, da je sad triletnega dela vključenih ministrstev pripomogel k večji prepoznavi in umeščanju področja izobraževanja odraslih v ključne strateške dokumente države (Strategija dolgožive družbe, Vizija Slovenije 2050, Strategija razvoja Slovenije 2030, idr.).

Ukrepi ReNPIO13-20, ki so povezani z izobraževanjem za pridobivanje splošnih in poklicnih kompetenc ter drugimi dejavnostmi, so med drugim pripomogli k zmanjšanju razkoraka med ponudbo in povpraševanjem na trgu dela ter k nižanju brezposelnosti in večji gospodarski rasti.

Sodelovanje ministrstev in drugih deležnikov (izvajalci izobraževanja, gospodarstvo, zbornice, sindikati, lokalna skupnost, nevladne organizacije, idr.) pri prepoznavanju pomena koncepta vseživljenjskega izobraževanja in učenja ter njegovi implementaciji, je razlog za optimizem, da se bomo do izteka obdobja ReNPIO13-20 približali zastavljenim ciljem, ki so ključni za inovativno, ustvarjalno in trajnostno usmerjeno družbo.

# Viri in reference

Poročilo o realizaciji LPIO 2014

Poročilo o realizaciji LPIO 2015

Poročilo o realizaciji LPIO 2016

Analiza uresničevanja Resolucije o nacionalnem programu izobraževanja odraslih (ReNPIO) 2005-2010

<http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/izobrazevanje_odraslih/>

Letna poročila ZRSZ za leta 2014, 2015 in 2016:

https://www.ess.gov.si/trg\_dela/publicistika/letna\_porocila

Dvig kompetenc učiteljev: <http://www.cpi.si/files/cpi/userfiles/projektno-sodelovanje/kompetence_porocilo_out.pdf>

Predstavitev CPI: http://www.cpi.si/files/cpi/userfiles/novice/CPIpredstavitev\_230x260\_SLOsplet.pdf

Bell, spletna stran: <http://www.acs.si/BeLL>

Študijski krožki – Interreg, <http://www.study-circles.eu/>

Utrditev, rezultati, diseminacija, učinek, <http://www.acs.si/CODA>

Uresničevanje prenovljenega Evropskega programa za učenje odraslih (EPUO) 2012–2014 v Sloveniji, http://www.acs.si/EPUO 2012-2014

Uresničevanje prenovljenega Evropskega programa za učenje odraslih (EPUO) 2014–2015 v Sloveniji, <http://www.acs.si/EPUO_2014-2015>

Spoznaj svoj življenjski slog – Osveščanje za trajnostno (vzdržno) potrošnjo v izobraževalnih programih za manj izobražene odrasle, <http://www.acs.si/KYL>

Izmenjava dobrih praks na področju izobraževanja odraslih v petih evropskih državah, <http://www.acs.si/SHAPE>

Svetovanje za odrasle v izobraževanju (Guidance and Orientation for Adult Learners – GOAL). Več na povezavi: <http://www.acs.si/GOAL>

EPALE–ePlatforma za izobraževanje odraslih v Evropi. Več na povezavi:  <https://ec.europa.eu/epale/sl>

Orodje za razvoj, izvajanje in spremljanje strategij izobraževanja odraslih (A Toolkit for Developing Implementing and Monitoring Adult Education Strategies – DIMA. Več na

<http://dima-project.eu/index.php/en/>

Sodelovanje za inovativni pristop k usposabljanju za trajnostno upravljanje z gozdom (Cooperation for Innovative Approach in Sustainable Forest Management Training – CSFM). Več na povezavi: <http://www.acs.si/index.cgi?m=51&id=379>

Evropski InfoNet o izobraževanju odraslih: <http://www.acs.si/InfoNet>

Neformalno učenje in izobraževanje odraslih:

Implementacija Strategije vključevanja priseljencev v izobraževanje odraslih (<http://arhiv.acs.si/publikacije/Dobre_prakse_izobrazevalnih_programov_za_priseljence.pdf>)

Analitične podlage za posodobitev modela središč za samostojno učenje (SSU) in borz znanja (BZ) (<http://arhiv.acs.si/porocila/Analiticne_podlage_za_posodobitev_modela_SSU_in_modela_BZ.pdf>)

E-kotiček o e-izobraževanju (<http://tvu.acs.si/paradaucenja/ekoticek/> in <http://llw.acs.si/learningparade/ecorner/>)

4 izobraževalni filmi so dostopni na spletni povezavi: <http://mm.acs.si/pismenost/>.

***Kakovost in izobraževanje:***

Skupen spletni pregled opisov del in nalog ter zmožnosti za vodje IO, učitelje, svetovalce in mentorje, objavljen na spletni strani: <http://izobrazevanje.acs.si/kompetence/opisi_del/>

6 separatnih študij o fluktuaciji usposobljenih strokovnih delavcev v izobraževanju odraslih: <http://arhiv.acs.si/porocila/Fluktuacija_strokovnih_delavcev_v_IO-SK.pdf>

<http://arhiv.acs.si/porocila/Fluktuacija_strokovnih_delavcev_v_IO-UZU.pdf>

<http://arhiv.acs.si/porocila/Fluktuacija_strokovnih_delavcev_v_IO-PUM.pdf>

<http://arhiv.acs.si/porocila/Fluktuacija_strokovnih_delavcev_v_IO-ISIO.pdf>

<http://arhiv.acs.si/porocila/Fluktuacija_strokovnih_delavcev_v_IO-SSU.pdf>

<http://arhiv.acs.si/porocila/Fluktuacija_strokovnih_delavcev_v_IO-SVK.pdf>

***Promocijska dejavnost:***

TVU 2014: <http://arhiv.acs.si/porocila/TVU_2014-analiza_in_porocilo.pdf>

Zgledi vlečejo: <http://tvu.acs.si/zgledi_vlecejo/>

Parada učenja 2014: <http://tvu.acs.si/paradaucenja/pu/>

Izdane štiri videopublikacije:

Priložnosti so: <http://tvu.acs.si/paradaucenja/video1/index.php?nid=5320&id=393>

Stkane zgodbe: <http://tvu.acs.si/paradaucenja/video2/index.php?nid=5330&id=394>

Svetovanje za znanje: <http://tvu.acs.si/paradaucenja/video3/>

Z roko v roki: <http://tvu.acs.si/paradaucenja/video4>

Izdani so bili videopublikacija (<http://tvu.acs.si/paradaucenja/video5>) in druga gradiva (<http://tvu.acs.si/paradaucenja/gradiva/publikacije>)

Izdani so bili videopublikacija (http://tvu.acs.si/paradaucenja/video5) in druga gradiva (http://tvu.acs.si/paradaucenja/gradiva/publikacije)

# Priloge

## 7.1. Središča za samostojno učenje – preglednici

Preglednica 28: SSU – Središča za samostojno učenje

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **število uporabnikov** | | | **število opravljenih ur** | | | **število učnih mest** | | | **obseg dela v urah** | | |
|  | **Ime organizacije/leto** | **2014** | **2015** | **2016** | **2014** | **2015** | **2016** | **2014** | **2015** | **2016** | **2014** | **2015** | **2016** |
| 1 | **LU Velenje** | 316 | 461 | 518 | 16.267 | 16.785 | 14.919 | 6 | 8 | 6 | 3.120 | 1.683 | 3.150 |
| 2 | **LU Velenje − Nazarje** | 80 | 99 | 78 | 1.631 | 1.665 | 1.021 | 10 | 10 | 8 | 1.608 | 1.975 | 1.750 |
| 3 | **LU Velenje − Šoštanj** | 23 | 103 | 117 | 184 | 1.547 | 2.412 | 7 | 6 | 10 | 1.560 | 3.120 | 2.100 |
| 4 | **LU Maribor** | 335 | 308 | 389 | 7.925 | 8.367 | 7.473 | 6 | 6 | 6 | 3.229 | 2.464 | 2.295 |
| 5 | **Animacija, d. o. o.** | 202 | 337 | 91 | 7.177 | 7.087 | 3.982 | 13 | 13 | 13 | 2.102 | 2.650 | 2.198 |
| 6 | **CDI Univerzum** | 85 | 160 | 212 | 3.761 | 3.416 | 2.711 | 7 | 7 | 7 | 1.950 | 1.924 | 2.600 |
| 7 | **DOBA Maribor** | 308 | 269 | 231 | 7.526 | 6.885 | 6.293 | 9 | 9 | 9 | 2.844 | 2.880 | 2.890 |
| 8 | **Glotta Nova, d. o. o.** | 365 | 359 | 386 | 12.017 | 12.079 | 12.024 | 20 | 20 | 20 | 4.500 | 4.550 | 4.700 |
| 9 | **INTER-ES, d. o. o.** | 103 | 249 | 350 | 974 | 10.307 | 10.157 | 6 | 20 | 23 | 2.250 | 2.442 | 2.808 |
| 10 | **LU Celje** | 373 | 60 | 74 | 10.024 | 3.204 | 3.763 | 9 | 12 | 12 | 2.175 | 4.000 | 4.000 |
| 11 | **Kadring, d. o. o.** | 68 | 202 | 229 | 1.862 | 9.009 | 9.048 | 12 | 19 | 19 | 4.000 | 3.000 | 3.000 |
| 12 | **LU Ajdovščina** | 212 | 414 | 319 | 9.065 | 5.259 | 7.021 | 14 | 15 | 15 | 3.400 | 2.050 | 1.500 |
| 13 | **LU Jesenice** | 137 | 148 | 202 | 3.793 | 7.380 | 7.381 | 15 | 17 | 17 | 2.050 | 1.300 | 1.800 |
| 14 | **LU Kočevje** | 139 | 385 | 245 | 7.423 | 4.953 | 4.785 | 17 | 8 | 8 | 2.115 | 2.850 | 2.596 |
| 15 | **LU Koper − Capodistria** | 391 | 84 | 71 | 5.021 | 298 | 335 | 8 | 10 | 10 | 2.500 | 1.200 | 1.100 |
| 16 | **LU Murska Sobota** | 139 | 111 | 106 | 4.233 | 4.233 | 4.515 | 8 | 8 | 8 | 2.750 | 2.750 | 2.750 |
| 17 | **LU Nova Gorica** | 328 | 433 | 442 | 3.079 | 6.075 | 3.748 | 22 | 23 | 23 | 3.162 | 2.567 | 2.563 |
| 18 | **LU Ormož** | 51 | 46 | 67 | 3.074 | 3.364 | 3.656 | 6 | 6 | 7 | 2.100 | 2.150 | 2.150 |
| 19 | **LU Ptuj** | 71 | 72 | 70 | 10.608 | 10.839 | 10.817 | 5 | 5 | 5 | 6.750 | 6.750 | 6.750 |
| 20 | **LU Škofja Loka** | 211 | 225 | 215 | 2.821 | 2.997 | 3.146 | 6 | 6 | 6 | 1.120 | 1.280 | 1.280 |
| 21 | **LU Tržič** | 44 | 42 | 45 | 1.009 | 949 | 1.075 | 16 | 16 | 16 | 1.018 | 939 | 1.054 |
| 22 | **LU Slovenska Bistrica** | 131 | 205 | 192 | 3.476 | 2.965 | 2.260 | 7 | 7 | 7 | 3.300 | 3.300 | 3.296 |
| 23 | **LU Rogaška Slatina** | 234 | 194 | 350 | 2.534 | 2.929 | 3.012 | 20 | 20 | 20 | 3.424 | 3.424 | 3.424 |
| 24 | **LU Lendava** | 292 | 289 | 303 | 3.358 | 3.220 | 2.854 | 24 | 34 | 34 | 2.250 | 2.500 | 1.880 |
| 25 | **MK Izola** | 236 | 237 | 512 | 6.840 | 2.463 | 6.151 | 8 | 8 | 8 | 2.448 | 2.463 | 2.481 |
| 26 | **MK Ljubljana** | 558 | 517 | 465 | 12.735 | 10.915 | 10.469 | 6 | 6 | 6 | 6.120 | 6.529 | 6.552 |
| 27 | **Mitra, d. o. o.** | 47 | 51 | 47 | 3.422 | 3.462 | 3.412 | 13 | 13 | 13 | 2.180 | 2.180 | 2.180 |
| 28 | **MOCIS** | 198 | 161 | 122 | 2.526 | 5.085 | 5.629 | 12 | 17 | 17 | 2.550 | 1.070 | 1.850 |
| 29 | **RASG, d. o. o.** | 106 | 95 | 136 | 2.628 | 2.627 | 2.614 | 14 | 14 | 14 | 2.850 | 2.250 | 2.250 |
| 30 | **RIC Novo mesto** | 685 | 836 | 799 | 12.388 | 17.316 | 14.780 | 8 | 8 | 16 | 3.450 | 3.046 | 2.398 |
| 31 | **Rossana, d. o. o.** | 60 | 158 | 50 | 2.660 | 2.037 | 392 | 15 | 15 | 8 | 4.450 | 2.050 | 1.750 |
| 32 | **Smeri, d. o. o.** | 143 | 159 | 186 | 4.335 | 4.738 | 5.010 | 5 | 5 | 5 | 2.175 | 2.175 | 2.175 |
| 33 | **UPI LU Žalec** | 420 | 281 | 247 | 5.142 | 5.447 | 5.053 | 14 | 14 | 14 | 3.338 | 3.288 | 3.338 |
| 34 | **LU Trbovlje** | 91 | 134 | 63 | 2.848 | 3.896 | 2.764 | 3 | 20 | 20 | 2.500 | 2.500 | 2.500 |
| 35 | **ZIK Črnomelj** | 646 | 217 | 234 | 3.998 | 2.218 | 5.095 | 8 | 8 | 8 | 2.200 | 2.176 | 2.200 |
| 36 | **JZ Znanje Postojna** | 129 | 87 | 230 | 2.206 | 2.367 | 1.944 | 5 | 5 | 5 | 3.550 | 3.550 | 2.300 |
| 37 | **JZ Cene Štupar** |  |  | 241 |  |  | 4.344 |  |  | 5 |  |  | 1.950 |
| 38 | **Posoški RC** |  |  | 85 |  |  | 1.184 |  |  | 5 |  |  | 1.000 |

Vir: Aplikacija ReNPIO, izračuni ACS

Zaradi zelo velikih razlik pri obsegu dela posameznih središč smo napravili še nekaj izračunov (porabo časa in denarja na udeleženca), ki jih prikazujemo v spodnji preglednici.

Preglednica 29: SSU po porabi časa in sredstev na udeleženca

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **število ur na udeleženca** | | | **obseg dela na udeleženca v urah** | | | **finance MIZŠ/obseg dela v urah** | | | **finance MIZŠ/udeleženca** | | |
|  | **Ime organizacije/leto** | **2014** | **2015** | **2016** | **2014** | **2015** | **2016** | **2014** | **2015** | **2016** | **2014** | **2015** | **2016** |
| **1** | **LU Velenje** | 51,5 | 36,4 | 28,8 | 9,9 | 3,7 | 6,1 | 11,9 | 23,7 | 12,1 | 117,4 | 86,4 | 73,5 |
| **2** | **LU Velenje – Nazarje** | 20,4 | 16,8 | 13,1 | 20,1 | 19,9 | 22,4 | 0,0 | 0,0 | 0,0 | 0,0 | 0,0 | 0,0 |
| **3** | **LU Velenje – Šoštanj** | 8,0 | 15,0 | 20,6 | 67,8 | 30,3 | 17,9 | 0,0 | 0,0 | 0,0 | 0,0 | 0,0 | 0,0 |
| **4** | **LU Maribor** | 23,7 | 27,2 | 19,2 | 9,6 | 8,0 | 5,9 | 9,6 | 16,2 | 16,6 | 92,3 | 129,4 | 97,9 |
| **5** | **Animacija, d. o. o.** | 35,5 | 21,0 | 43,8 | 10,4 | 7,9 | 24,2 | 14,7 | 12,5 | 9,5 | 153,0 | 98,5 | 228,6 |
| **6** | **CDI Univerzum** | 44,2 | 21,4 | 12,8 | 22,9 | 12,0 | 12,3 | 6,3 | 6,9 | 5,1 | 145,5 | 83,0 | 62,6 |
| **7** | **DOBA Maribor** | 24,4 | 25,6 | 27,2 | 9,2 | 10,7 | 12,5 | 8,7 | 6,9 | 6,6 | 80,3 | 74,1 | 82,4 |
| **8** | **Glotta Nova, d. o. o.** | 32,9 | 33,6 | 31,2 | 12,3 | 12,7 | 12,2 | 8,2 | 8,8 | 8,1 | 101,6 | 111,0 | 98,6 |
| **9** | **INTER-ES, d. o. o.** | 9,5 | 41,4 | 29,0 | 21,8 | 9,8 | 8,0 | 2,7 | 13,6 | 11,3 | 60,0 | 133,3 | 90,6 |
| **10** | **LU Celje** | 26,9 | 53,4 | 50,9 | 5,8 | 66,7 | 54,1 | 14,2 | 1,7 | 3,2 | 82,9 | 110,7 | 171,5 |
| **11** | **Kadring, d. o. o.** | 27,4 | 44,6 | 39,5 | 58,8 | 14,9 | 13,1 | 3,1 | 13,3 | 8,5 | 181,8 | 197,2 | 110,8 |
| **12** | **LU Ajdovščina** | 42,8 | 12,7 | 22,0 | 16,0 | 5,0 | 4,7 | 10,9 | 6,5 | 12,7 | 175,0 | 32,1 | 59,7 |
| **13** | **LU Jesenice** | 27,7 | 49,9 | 36,5 | 15,0 | 8,8 | 8,9 | 9,0 | 25,5 | 14,1 | 135,4 | 224,3 | 125,6 |
| **14** | **LU Kočevje** | 53,4 | 12,9 | 19,5 | 15,2 | 7,4 | 10,6 | 14,6 | 7,0 | 7,3 | 222,4 | 51,7 | 77,7 |
| **15** | **LU Koper** | 12,8 | 3,5 | 4,7 | 6,4 | 14,3 | 15,5 | 9,9 | 5,5 | 5,8 | 63,2 | 79,0 | 89,4 |
| **16** | **LU Murska Sobota** | 30,5 | 38,1 | 42,6 | 19,8 | 24,8 | 25,9 | 6,7 | 7,2 | 6,9 | 133,4 | 179,5 | 179,6 |
| **17** | **LU Nova Gorica** | 9,4 | 14,0 | 8,5 | 9,6 | 5,9 | 5,8 | 5,9 | 5,2 | 9,9 | 56,5 | 30,7 | 57,4 |
| **18** | **LU Ormož** | 60,3 | 73,1 | 54,6 | 41,2 | 46,7 | 32,1 | 5,9 | 6,2 | 5,9 | 242,5 | 288,7 | 189,4 |
| **19** | **LU Ptuj** | 149,4 | 150,5 | 154,5 | 95,1 | 93,8 | 96,4 | 5,5 | 5,9 | 5,6 | 522,5 | 553,4 | 543,8 |
| **20** | **LU Škofja Loka** | 13,4 | 13,3 | 14,6 | 5,3 | 5,7 | 6,0 | 11,0 | 10,4 | 9,9 | 58,6 | 59,0 | 59,0 |
| **21** | **LU Tržič** | 22,9 | 22,6 | 23,9 | 23,1 | 22,4 | 23,4 | 6,1 | 7,1 | 6,0 | 140,5 | 158,1 | 141,0 |
| **22** | **LU Slovenska Bistrica** | 26,5 | 14,5 | 11,8 | 25,2 | 16,1 | 17,2 | 3,7 | 4,0 | 3,8 | 94,4 | 64,8 | 66,1 |
| **23** | **LU Rogaška Slatina** | 10,8 | 15,1 | 8,6 | 14,6 | 17,6 | 9,8 | 1,8 | 1,9 | 3,7 | 26,4 | 34,2 | 36,3 |
| **24** | **LU Lendava** | 11,5 | 11,1 | 9,4 | 7,7 | 8,7 | 6,2 | 8,2 | 5,3 | 6,7 | 63,5 | 46,0 | 41,9 |
| **25** | **MK Izola** | 29,0 | 10,4 | 12,0 | 10,4 | 10,4 | 4,8 | 10,1 | 10,8 | 12,8 | 104,8 | 112,1 | 62,0 |
| **26** | **MK Ljubljana** | 22,8 | 21,1 | 22,5 | 11,0 | 12,6 | 14,1 | 6,1 | 6,1 | 5,8 | 66,5 | 77,1 | 81,9 |
| **27** | **Mitra, d. o. o.** | 72,8 | 67,9 | 72,6 | 46,4 | 42,7 | 46,4 | 5,7 | 6,1 | 5,8 | 263,1 | 260,4 | 270,0 |
| **28** | **MOCIS** | 12,8 | 31,6 | 46,1 | 12,9 | 6,6 | 15,2 | 7,3 | 6,2 | 12,0 | 93,7 | 41,2 | 182,3 |
| **29** | **RASG, d. o. o.** | 24,8 | 27,7 | 19,2 | 26,9 | 23,7 | 16,5 | 2,2 | 5,9 | 5,6 | 58,3 | 139,8 | 93,3 |
| **30** | **RIC Novo mesto** | 18,1 | 20,7 | 18,5 | 5,0 | 3,6 | 3,0 | 8,8 | 10,7 | 13,0 | 44,4 | 39,1 | 39,0 |
| **31** | **Rossana, d. o. o.** | 44,3 | 12,9 | 7,8 | 74,2 | 13,0 | 35,0 | 2,8 | 6,5 | 3,6 | 206,1 | 84,1 | 126,9 |
| **32** | **Smeri, d. o. o.** | 30,3 | 29,8 | 26,9 | 15,2 | 13,7 | 11,7 | 8,5 | 9,2 | 8,8 | 129,7 | 125,3 | 102,3 |
| **33** | **UPI LU Žalec** | 12,2 | 19,4 | 20,5 | 7,9 | 11,7 | 13,5 | 7,4 | 6,1 | 7,6 | 58,9 | 70,9 | 102,7 |
| **34** | **LU Trbovlje** | 31,3 | 29,1 | 43,9 | 27,5 | 18,7 | 39,7 | 2,5 | 5,3 | 5,1 | 67,9 | 99,1 | 201,4 |
| **35** | **ZIK Črnomelj** | 6,2 | 10,2 | 21,8 | 3,4 | 10,0 | 9,4 | 16,9 | 9,2 | 2,9 | 57,4 | 91,8 | 27,1 |
| **36** | **JZ Znanje Postojna** | 17,1 | 27,2 | 8,5 | 27,5 | 40,8 | 10,0 | 1,7 | 1,9 | 2,8 | 47,9 | 76,3 | 27,6 |
| **37** | **JZ Cene Štupar** |  |  | 18,0 |  |  | 8,1 |  |  | 6,5 |  |  | 52,6 |
| **38** | **Posoški RC** |  |  | 13,9 |  |  | 11,8 |  |  | 6,3 |  |  | 74,6 |

Vir: Aplikacija ReNPIO, izračuni ACS

## 7.2. Seznam koordinatorjev TVU za leta 2014, 2015 in 2016

**Koordinacija TVU**

Preglednica 30: Seznam koordinatorjev TVU 2014

|  |  |  |  |  |
| --- | --- | --- | --- | --- |
| Zap. št. | Ime organizacije | (pod)izvajalcev | prireditev | udeležencev |
| 1 | KD SEJALEC UMETNOSTI | 49 | 295 | 23.106 |
| 2 | Gimnazija Franca Miklošiča Ljutomer | 23 | 346 | 20.815 |
| 3 | Knjižnica Šmarje pri Jelšah | 51 | 180 | 3.800 |
| 4 | Glotta Nova, d. o. o. | 27 | 141 | 2.315 |
| 5 | VSŠ za kozmetiko in velnes Ljubljana | 22 | 50 | 569 |
| 6 | Javni zavod CEZAM Ruše | 42 | 279 | 16.960 |
| 7 | Zveza tabornikov Slovenije | 22 | 24 | 3.200 |
| 8 | LU Slovenska Bistrica | 33 | 242 | 26.408 |
| 9 | VinKom | 26 | 36 | 66 |
| 10 | Posoški razvojni center | 12 | 22 | 451 |
| 11 | Much Akdem Ljubljana | 27 | 271 | 25.719 |
| 12 | Ljudska univerza Ajdovščina | 25 | 71 | 2.743 |
| 13 | ŠC SLOVENSKE KONJICE-ZREČE | 23 | 65 | 2.096 |
| 14 | UPI − ljudska univerza Žalec | 44 | 176 | 6.004 |
| 15 | LU Nova Gorica | 43 | 44 | 524 |
| 16 | ZIK Črnomelj | 52 | 181 | 5.612 |
| 17 | Društvo Vita za pomoč po nezgodni poškodbi glave | 22 | 83 | 830 |
| 18 | Vrtec Postojna | 1 | 11 | 200 |
| 19 | Varstveno delovni center POLŽ Maribor | 13 | 62 | 3.293 |
| 20 | Ljudska univerza Krško | 18 | 67 | 2.800 |
| 21 | DOLI Društvo za oživljanje lokavškega izročila | 11 | 56 | 1.828 |
| 22 | LU Rogaška Slatina | 44 | 44 | 176 |
| 23 | MINERVA Maribor | 10 | 27 | 254 |
| 24 | RIC Novo mesto | 56 | 284 | 12.935 |
| 25 | Zavod Znanje Postojna | 27 | 107 | 1.800 |
| 26 | Javni zavod regijsko višje in visokošolsko središče | 11 | 34 | 1.728 |
| 27 | LU Maribor | 48 | 279 | 2.200 |
| 28 | Šolski center Celje | 43 | 227 | 18.000 |
| 29 | KTRC Radeče | 24 | 49 | 3.000 |
| 30 | LU TRBOVLJE | 29 | 127 | 2.924 |
| 31 | LU Šentjur | 43 | 186 | 4.849 |
| 32 | Mestna knjižnica Ljubljana | 45 | 129 | 1.777 |
| 33 | LU Murska Sobota | 48 | 330 | 7.325 |
| 34 | LU Kranj | 20 | 72 | 873 |
| 35 | IC GEOSS, d. o. o. | 22 | 168 | 6.607 |
| 36 | ZRITR Celje | 51 | 167 | 11.839 |
| 37 | Ljudska univerza Radovljica | 12 | 91 | 7.712 |
| 38 | ZKD Lendava | 27 | 83 | 7.047 |
| 39 | Razvojna agencija Sinergija | 22 | 112 | 13.613 |
| 40 | Smeri, Ravne na Koroškem | 46 | 177 | 14.081 |
| 41 | Ljudska univerza Škofja Loka | 23 | 64 | 3.400 |
| 42 | VITRA | 47 | 113 | 4.700 |
| 43 | OBČINA JESENICE | 22 | 112 | 7.229 |
| 44 | MOCIS Slovenj Gradec | 41 | 154 | 4.674 |
| 45 | LU Koper | 44 | 172 | 2.500 |
| **SKUPAJ** | | **1.391** | **6.010** | **290.582** |

Vir: Poročila o izvedbi TVU (ACS)

Preglednica 31: Seznam koordinatorjev TVU 2015

|  |  |  |  |  |
| --- | --- | --- | --- | --- |
| Zap.  št. | Ime organizacije | (pod)izvajalcev | prireditev | udeležencev |
| 1 | Kulturno društvo SEJALEC UMETNOSTI | 60 | 241 | 11.032 |
| 2 | Ljudska univerza Krško | 17 | 40 | 2.650 |
| 3 | Gimnazija Franca Miklošiča Ljutomer | 26 | 110 | 6.554 |
| 4 | Posoški razvojni center | 18 | 17 | 237 |
| 5 | Mestna knjižnica Ljubljana | 46 | 137 | 4.467 |
| 6 | MUCH AKADEM, Zavod za izobraževanje in svetovanje, Ljubljana | 52 | 250 | 19.562 |
| 7 | LJUDSKA UNIVERZA KRANJ | 52 | 69 | 2.064 |
| 8 | ZNANJE POSTOJNA, javni zavod | 20 | 56 | 950 |
| 9 | Ljudska univerza Koper Universita popolare Capodistria | 47 | 106 | 5.000 |
| 10 | Ljudska univerza Murska Sobota | 48 | 295 | 17.142 |
| 11 | Javni zavod Cene Štupar − Center za izobraževanje Ljubljana | 37 | 140 | 3.000 |
| 12 | Višja strokovna šola za kozmetiko in velnes Ljubljana | 17 | 38 | 381 |
| 13 | Glotta Nova, Center za novo znanje, d. o. o. | 26 | 141 | 799 |
| 14 | Idrijsko-Cerkljanska razvojna agencija, d. o. o., Idrija | 15 | 59 | 1.762 |
| 15 | Razvojna agencija Sinergija, d. o. o. | 19 | 71 | 10.316 |
| 16 | ZVEZA KULTURNIH DRUŠTEV LENDAVA − LENDVA | 32 | 81 | 4.903 |
| 17 | LJUDSKA UNIVERZA, ROGAŠKA SLATINA | 45 | 45 | 360 |
| 18 | MOCIS center za izobraževanje odraslih | 45 | 142 | 4.316 |
| 19 | Ljudska univerza Nova Gorica | 61 | 63 | 562 |
| 20 | Andragoški zavod Maribor − Ljudska univerza | 57 | 312 | 2.250 |
| 21 | OBČINA JESENICE | 26 | 114 | 4.938 |
| 22 | Knjižnica Šmarje pri Jelšah | 57 | 166 | 3.500 |
| 23 | ZAVOD ZA IZOBRAŽEVANJE IN KULTURO ČRNOMELJ | 63 | 171 | 7.632 |
| 24 | Ljudska univerza, Slovenska Bistrica | 52 | 256 | 30.464 |
| 25 | ŠOLSKI CENTER SLOVENSKE KONJICE-ZREČE | 28 | 81 | 3.940 |
| 26 | Razvojno izobraževalni center Novo mesto | 49 | 169 | 5.913 |
| 27 | Ljudska univerza Škofja Loka | 31 | 48 | 3.100 |
| 28 | Izobraževalni center Geoss, d. o. o. | 26 | 73 | 6.722 |
| 29 | Smeri, d. o. o., Ravne na Koroškem | 46 | 110 | 15.768 |
| 30 | Javni zavod Regijsko študijsko središče | 17 | 69 | 3.147 |
| 31 | LJUDSKA UNIVERZA TRŽIČ | 21 | 34 | 850 |
| 32 | Zavod za raziskave, izobraževanje in trajnostni razvoj Celje | 46 | 128 | 4.667 |
| 33 | VITRA Center za uravnotežen razvoj | 50 | 116 | 15.097 |
| 34 | Ljudska univerza Ajdovščina | 28 | 51 | 580 |
| 35 | Ljudska univerza občine Šentjur | 48 | 168 | 4.762 |
| 36 | Zasavska ljudska univerza Trbovlje | 40 | 132 | 1.944 |
| 37 | Šolski center Celje | 60 | 284 | 20.000 |
| 38 | LJUDSKA UNIVERZA RADOVLJICA | 16 | 51 | 2.151 |
| 39 | društvo DOLI Društvo za oživljanje lokavškega izročila | 26 | 18 | 343 |
| 40 | UPI − ljudska univerza Žalec | 88 | 188 | 6.200 |
| **SKUPAJ** | | **1.558** | **4.840** | **240.025** |

Vir: Poročila o izvedbi TVU (ACS)

Preglednica 32: Seznam koordinatorjev TVU 2016

|  |  |  |  |  |
| --- | --- | --- | --- | --- |
| Zap.  št. | Ime organizacije | (pod)izvajalcev | prireditev | udeležencev |
| 1 | Zavod za gluhe in naglušne Ljubljana | 48 | 197 | 17.834 |
| 2 | LJUDSKA UNIVERZA JESENICE | 32 | 111 | 4.280 |
| 3 | Ljudska univerza Kranj | 55 | 121 | 2.476 |
| 4 | Društvo Vita za pomoč po nezgodni poškodbi glave | 17 | 19 | 153 |
| 5 | Višja strokovna šola za kozmetiko in velnes Ljubljana | 26 | 77 | 552 |
| 6 | Idrijsko-Cerkljanska razvojna agencija, d. o. o., Idrija | 15 | 47 | 1.542 |
| 7 | Ljudska univerza Ajdovščina | 48 | 84 | 1.065 |
| 8 | UPI LJUDSKA UNIVERZA ŽALEC | 88 | 189 | 6.237 |
| 9 | Ljudska univerza Nova Gorica | 33 | 32 | 550 |
| 10 | ZVEZA KULTURNIH DRUŠTEV LENDAVA | 40 | 87 | 4.300 |
| 11 | Razvojno izobraževalni center Novo mesto | 51 | 178 | 4.687 |
| 12 | Andragoški zavod Maribor − Ljudska univerza | 58 | 284 | 3.108 |
| 13 | Ljudska univerza Slovenska Bistrica | 52 | 124 | 11.278 |
| 14 | LJUDSKA UNIVERZA TRŽIČ | 25 | 39 | 930 |
| 15 | LJUDSKA UNIVERZA KOPER | 47 | 135 | 6.500 |
| 16 | LJUDSKA UNIVERZA MURSKA SOBOTA | 57 | 268 | 17.660 |
| 17 | Posoški razvojni center | 20 | 18 | 285 |
| 18 | Zavod Znanje Postojna, javni zavod | 33 | 78 | 1.200 |
| 19 | Javni zavod Cene Štupar − Center za izobraževanje Ljubljana | 46 | 113 | 5.000 |
| 20 | Razvojna agencija Sinergija d. o. o. | 25 | 56 | 2.487 |
| 21 | Ljudska univerza Krško | 26 | 78 | 8.390 |
| 22 | JZ Regijsko višje in visokošolsko študijsko središče | 16 | 68 | 1.039 |
| 23 | MOCIS center za izobraževanje odraslih | 47 | 168 | 4.898 |
| 24 | Ljudska univerza Ormož | 27 | 46 | 800 |
| 25 | KNJIŽNICA ŠMARJE PRI JELŠAH | 75 | 177 | 15.294 |
| 26 | VITRA Center za uravnotežen razvoj | 58 | 93 | 8.112 |
| 27 | Ljudska univerza Škofja Loka | 28 | 72 | 3.000 |
| 28 | ZAVOD ZA IZOBRAŽEVANJE IN KULTURO ČRNOMELJ | 47 | 149 | 350 |
| 29 | KTRC Radeče | 58 | 64 | 3.000 |
| 30 | LJUDSKA UNIVERZA, ROGAŠKA SLATINA | 50 | 80 | 410 |
| 31 | Smeri, d. o. o., Ravne na Koroškem | 46 | 103 | 14.103 |
| 32 | Izobraževalni center Geoss, d. o. o. | 26 | 72 | 6.802 |
| 33 | Ljudska univerza Šentjur | 49 | 106 | 2.971 |
| 34 | Šolski center Celje | 47 | 264 | 15.000 |
| 35 | Zavod za medgeneracijsko sodelovanje, Ypsilon | 59 | 71 | 1.207 |
| 36 | ANDRAGOŠKI ZAVOD LJUDSKA UNIVERZA VELENJE | 25 | 35 | 845 |
| 37 | Grafologika, Marijana Jazbec, s. p. | 64 | 93 | 7.500 |
| **SKUPAJ** | | **1.564** | **3.996** | **185845** |

Vir: Poročila o izvedbi TVU (ACS)

## 7.3. Podatki iz aplikacije ReNPIO – podrobnejši prikaz dosežene izobrazbe udeležencev

## 7.3.1. Središča za samostojno učenje

Slika : Udeleženci SSU po izobrazbi

Vir: Aplikacija ReNPIO, izračuni ACS

### 7.3.2. Borze znanja

Slika : Udeleženci BZ po izobrazbi

Vir: Aplikacija ReNPIO, izračuni ACS

### 7.3.3. Univerze za tretje življenjsko obdobje

Slika : Udeleženci UTŽO po izobrazbi

Vir: Aplikacija ReNPIO, izračuni ACS

### 7.3.4. Študijski krožki

Slika : Udeleženci ŠK po izobrazbi

Vir: Aplikacija ReNPIO, izračuni ACS

### 7.3.5. Informiranje in svetovanje za brezposelne

Slika : Informiranje in svetovanje za brezposelne – po izobrazbi

Vir: Aplikacija ReNPIO, izračuni ACS

### 7.3.6. Svetovalna središča ISIO

Slika : Svetovanci ISIO po doseženi izobrazbi

Vir: Podatki iz aplikacije za spremljanje delovanja svetovalnih središč;

### 7.3.7. Izobraževalni programi v Medpodjetniških izobraževalnih centrih

Slika : Izobraževalni programi v MIC

Vir: Aplikacija ReNPIO, izračuni AC

1. »Poročilo o uresničevanju ReNPIO 2013–2020 in učinkih resolucije bo Vlada RS vsaki dve leti predložila Državnemu zboru RS.« [↑](#footnote-ref-1)
2. Najpodrobnejša poročila posredujejo MIZŠ, Ministrstvo za kulturo in MDDSZ. Pri drugih sodelujočih ministrstvih so skromnejša poročila razumljiva zaradi specifičnosti programov, ki jih sicer uvrščamo med izobraževanje odraslih, vendar so drugače utemeljeni (na primer preventivni programi, ki jih izvaja Ministrstvo za zdravje, ali obveščanje in ozaveščanje, namenjeno kmetom in čebelarjem, ki ju izvaja MKGP). [↑](#footnote-ref-2)
3. https://www.uradni-list.si/glasilo-uradni-list-rs/vsebina/49969 [↑](#footnote-ref-3)
4. Pri tem je treba omeniti, da so med prenehanjem veljavnosti stare resolucije in sprejetjem nove minila tri leta, v katerih so se letni programi sprejemali po ustaljenih vzorcih. Tudi financiranje, tako s strani nacionalnega proračuna kot na podlagi sprejetega Operativnega programa izvajanja finančne perspektive ESS 2007-2013, in spremljanje uresničevanja letnih programov sta potekala nemoteno, opravljena pa je bila tudi Analiza ReNPIO 2011−2013. [↑](#footnote-ref-4)
5. ADS se snema štirikrat na leto. Vrednost kazalnika je izračunana kot povprečje vseh štirih merjenj. [↑](#footnote-ref-5)
6. Ciljna vrednost na ravni EU je 15 %. [↑](#footnote-ref-6)
7. To je tudi ciljna vrednost, postavljena na ravni EU. [↑](#footnote-ref-7)
8. Glej na primer Analizo uresničevanja ReNPIO 2005−2010 (gradivo ACS) [↑](#footnote-ref-8)
9. Očitno vsi izvajalci o izvedenih programih niso poročali v aplikacijo ReNPIO, saj je v Poročilu o uresničevanju LPIO za leto 2014 zapisano, da je bilo v 185 programih vključenih 2.527 odraslih, izvajalcev pa je bilo 35.

   http://www.mizs.gov.si/fileadmin/mizs.gov.si/pageuploads/podrocje/odrasli/Marko\_Siska/1015/Porocilo\_LPIO\_2014\_-\_29.6.2015\_-\_lektorirano.doc [↑](#footnote-ref-9)
10. http://arhiv.acs.si/porocila/Analiticne\_podlage\_za\_posodobitev\_modela\_SSU\_in\_modela\_BZ.pdf [↑](#footnote-ref-10)
11. http://arhiv.acs.si/dokumenti/Spremljanje\_sredisca\_ISIO\_%202016.pdf [↑](#footnote-ref-11)
12. Citirano iz poročil o spremljanju svetovalne dejavnosti [↑](#footnote-ref-12)
13. Ibiden [↑](#footnote-ref-13)
14. Ibiden [↑](#footnote-ref-14)
15. Programe smo za leti 2014 in 2015 podrobno evalvirali v posebni študiji (gradivo ACS) [↑](#footnote-ref-15)
16. http://tvu.acs.si/sl/akcija/2017/pu [↑](#footnote-ref-16)
17. Več informacij o projektu je na spletni strani ACS: http://www.acs.si/index.cgi?m=51&id=350 in spletni strani OECD, http://www.oecd.org/site/piaac/ [↑](#footnote-ref-17)
18. Vir: Poročila o uresničevanju LPIO, ki jih objavlja MIZŠ. [↑](#footnote-ref-18)
19. http://arhiv.acs.si/publikacije/Dobre\_prakse\_izobrazevalnih\_programov\_za\_priseljence.pdf [↑](#footnote-ref-19)
20. http://tvu.acs.si/paradaucenja/ekoticek/ in http://llw.acs.si/learningparade/ecorner/ [↑](#footnote-ref-20)
21. http://arhiv.acs.si/porocila/Analiticne\_podlage\_za\_posodobitev\_modela\_SSU\_in\_modela\_BZ.pdf [↑](#footnote-ref-21)
22. rezultati prvega obdobja so objavljeni v nacionalnem poročilu, dostopnem na spletni strani projekta (poročilo je v angleškem jeziku, november 2016) [↑](#footnote-ref-22)
23. gradiva so dostopna na spletni strani ISIO; [↑](#footnote-ref-23)
24. objavljen na spletni strani: http://izobrazevanje.acs.si/kompetence/opisi\_del/ [↑](#footnote-ref-24)
25. http://tvu.acs.si/zgledi\_vlecejo/ [↑](#footnote-ref-25)
26. http://pregled.acs.si [↑](#footnote-ref-26)
27. Rezultati projekta so objavljeni na spletni strani ACS: http://www.acs.si/IUSD\_2011-2014 [↑](#footnote-ref-27)
28. Rezultati projekta so bili predstavljeni tudi na zaključni konferenci 20. 3. 2014 v Ljubljani http://konferenca.acs.si/pismenost-vrednotenje-2014/ [↑](#footnote-ref-28)
29. Vse pripravljeno strokovno gradivo in štirje izobraževalni filmi so dostopni na spletni povezavi http://mm.acs.si/pismenost/ [↑](#footnote-ref-29)
30. Rezultati projekta so objavljeni na spletni strani ACS: http://www.acs.si/RPUPNU\_2011-2014 [↑](#footnote-ref-30)
31. Programi so dosegljivi na naslovu: http://www.portalosv.si/ [↑](#footnote-ref-31)
32. http://www.mizs.gov.si/si/delovna\_podrocja/direktorat\_za\_srednje\_in\_visje\_solstvo\_ter\_izobrazevanje\_odraslih/izobrazevanje\_odraslih/ [↑](#footnote-ref-32)
33. Iz predstavitvene publikacije http://www.cpi.si/files/cpi/userfiles/novice/CPIpredstavitev\_230x260\_SLOsplet.pdf [↑](#footnote-ref-33)
34. http://www.cpi.si/files/cpi/userfiles/projektno-sodelovanje/kompetence\_porocilo\_out.pdf [↑](#footnote-ref-34)
35. Vmesna evalvacija javnega razpisa je dostopna na: http://www.mju.gov.si/fileadmin/mju.gov.si/pageuploads/SNO/Razpisi/JR\_2015\_2019/Vmesno\_vrednotenje\_JR\_krepitve\_NVO-dopolnjeno.pdf [↑](#footnote-ref-35)
36. Številka 2013 je ostala zato, ker je bila resolucija objavljena še leta 2013, vendar se je njeno izvajanje začelo leta 2014. [↑](#footnote-ref-36)
37. http://www.oecd.org/skills/piaac/Skills-Matter-Slovenia-Slovenian-Version.pdf [↑](#footnote-ref-37)
38. http://arhiv.acs.si/programoteka/Slovenscina\_kot\_drugi\_in\_tuji\_jezik.pdf [↑](#footnote-ref-38)
39. http://arhiv.acs.si/programoteka/Opismenjevanje\_v\_slovenscini\_za\_odrasle\_govorce\_drugih\_jezikov.pdf [↑](#footnote-ref-39)